
专讘讬谞讜 讞谞谞讗诇

讗转讞讬诇 诪住讻转 讘讬爪讛. 讘注讝专转 讙讚讜诇 讛注爪讛. 



讘讬爪讛 砖谞讜诇讚讛 讘讬讜"讟 讘"砖 讗讜诪专讬诐 转讗讻诇 讜讘"讛 讗讜诪专讬诐 诇讗 转讗讻诇:




讗讜讻诇讗 讚讗驻专转. 驻讬' 讻讙讜谉 讗讜讻诇 砖谞驻专讚 讗讘专 诪讗讘专. 诪讜拽爪讛 讻诇 讚讘专 砖讗讬谞讜 诪讜讻谉 谞拽专讗 诪讜拽爪讛. 谞讜诇讚 驻讬' 讻诇 讚讘专 砖诇讗 讛讬讛 诪讗转诪讜诇 讜谞注砖讛 讛讬讜诐 谞拽专讗 谞讜诇讚. 



讗讜拽诪讛 专讘 谞讞诪谉 诇诪转谞讬' 讘转专谞讙讜诇转 讛注讜诪讚转 诇讙讚诇 讘讬爪讬诐. 讜讘"砖 讻专' 砖诪注讜谉 讚诇讬转 诇讬讛 诪讜拽爪讛. 讜讘"讛 讻专' 讬讛讜讚讛 讚讗讬转 诇讬讛 诪讜拽爪讛. 



讜讗拽砖讬谞谉 讜诪讬 讗诪专 专讘 谞讞诪谉 讘"砖 讻专' 砖诪注讜谉 讜讘"讛 讻专' 讬讛讜讚讛 讜讛讗 讗驻讻讗 砖诪注讬谞谉 诇讬讛 讚转谞谉 讘驻专拽 谞讜讟诇 讗讚诐 讗转 讘谞讜. 讘"讛 讗讜诪专讬诐 诪讙讘讬讛讬谉 诪注诇 讛砖诇讞谉 注爪诪讜转 讜拽诇讬驻讬谉 讜讘砖"讗 诪住诇拽 讗转 讛讟讘诇讗 讻讜' 讜驻专拽讬谞谉 讘转专 住转诪讗 讗讝诇讬谞谉.





专砖讘"讗

诪转谞讬': 讘讬爪讛 砖谞讜诇讚讛 讘讬讜诐 讟讜讘 讘讬转 砖诪讗讬 讗讜诪专讬诐  转讗讻诇 讜讙讜'. 讛讗讬 讚拽转谞讬 转讗讻诇 讜诇讗 转讗讻诇 讜诇讗 拽转谞讬 讗讜住专讬谉  讜诪转讬专讬谉, 讗讜专讞讗 讚转诇诪讜讚讗 讝诪谞讬谉 讚转谞讬 讛讻讬  讜讝诪谞讬谉 讚转谞讬 讛讻讬.



讙诪专讗: 拽讗 住诇拽讗 讚注转讱 诪讗谉 讚砖专讬 讘诪讜拽爪讛 讘谞讜诇讚  讗住讜专. 讘谞讜诇讚 讚诪讜拽爪讛 , 讛讗 讘谞讜诇讚 讚注诇诪讗  讗讜讻诇讗 讚讗驻专转 讛讜讗.



讜诪讬 讗诪专 专讘 谞讞诪谉 讛讻讬 讜讛转谞谉 诪讙讘讬讛讬谉  讜讻讜'. 讜讗讬讻讗 诇诪讬讚拽 讗诪讗讬 诇讗 讗拽砖讬谞谉 诪诪转谞讬转讬谉 讚转谞谉 (诇拽诪谉 讘讬爪讛 讬, 讗) 讘讬转  砖诪讗讬 讗讜诪专讬诐 诇讗 讬讟讜诇 讗诇讗 讗诐 讻谉 谞注谞注 诪讘注讜讚 讬讜诐 讜讘讬转 讛诇诇 讗讜诪专讬诐 注讜诪讚  讜讗讜诪专 讝讛 讜讝讛 讗谞讬 谞讜讟诇 讗诇诪讗 讘讬转 砖诪讗讬 诪讜拽爪讛 讗讬转 诇讛讜, 讜专砖"讬 讝"诇 驻讬专砖  讚谞讬讞讗 诇讗拽砖讜讬讬 诪讚讬讚讬讛 讗讚讬讚讬讛 . 讜讗讬谞讜 诪讞讜讜专  讘注讬谞讬 讚讗谞讞 诇谉 讞讚讗 讜讗转拽讬祝 诇谉 讞讚讗, 讚讛讗 诇注讬诇 诪讬谞讬讛 讗拽砖讬谞谉 讜诪讗讬 拽讜砖讬讗 讚诇诪讗  讘讬转 砖诪讗讬 诇讬转 诇讛讜 诪讜拽爪讛 讜讗爪专讻讬谞谉 诇转专讜爪讬 讚拽讗 住诇拽讗 讚注转讱 诪讗谉 讚砖专讬 讘诪讜拽爪讛  讘谞讜诇讚 讗住讜专, 讜讛讻'  诇讗 讗拽砖讬谞谉 诇讬讛 讜讛讗 讘讬转  砖诪讗讬 注诇 讻专讞讱 讗讬转 诇讛讜 诪讜拽爪讛 诪诪转谞讬转讬谉 讚诇讗 讬讟讜诇 讗诇讗 讗诐 讻谉 谞注谞注. 讜讛专讘 讘注诇  讛诪讗讜专 讝"诇 转讬专抓 讚讗讬讻讗 诇诪讬诪专 讚讘注诇诪讗 诇讬转 诇讛讜 诪讜拽爪讛 讜讛讻讗 讘讘注诇讬 讞讬讬诐 讗讬转  诇讛讜 诪砖讜诐 讚讞讬讬砖讬 诇讞讜专讘谉 砖讜讘讱 , 讜讻讚讗诪专讬谞谉  诇拽诪谉 (砖诐) 讘讘专讬讻讛 专讗砖讜谞讛 讚讞讬讬砖讬谞谉 讚诇诪讗 诪讬诪诇讬讱 注诇讛 诪砖讜诐 讞讜专讘谉 砖讜讘讱,  讜讚讻讜转讬讛 讗诪专讬谞谉 (诇拽诪谉 讘讬爪讛 讻讝, 讘) 讘讘讛诪讛 砖诪转讛 诪讜讚讛 专' 砖诪注讜谉 讘讘注诇讬 讞讬讬诐 砖诪转讜  砖讛谉 讗住讜专讬谉, 讜讚讘讬转 砖诪讗讬 注讚讬驻讗 诪讚专"砖 讚讗讬转 诇讛讜 诪讜拽爪讛 讘讚讘专 砖诪诇讗讻转讜 诇讗讬住讜专  讗驻讬诇讜 诇爪讜专讱 讙讜驻讜 讜讻讚转谞谉 (诇拽诪谉 讘讬爪讛 讬讗, 讘) 讗讬谉 谞讜讟诇讬谉 讗转 讛注诇讬 诇拽爪讘 注诇讬讜 讘砖专.  讜拽砖讬讗 诇讬 讚讗诐 讻谉 诇讬拽砖讬 诪讛讛讬讗 讚诇讗 讬讟讜诇 讗转 讛注诇讬  诇拽爪讘 . 讜诪转住讘专讗 诇讬 讚诇讗 诪爪讬 诇讗拽砖讜讬讬 讻诇诇 诪讻诇  讛谞讬 诪转谞讬转讬谉 诪砖讜诐 讚讗讬讻讗 诇诪讬诪专 讚诪讜讞诇驻转 讛砖讬讟讛 谞讬谞讛讜 讜讻讚讗诪专 专' 讬讜讞谞谉 讘讙诪专讗  (讟, 讘).



诪讙讘讬讛讬谉 注爪诪讜转 讜拽诇讬驻讬谉 诪注诇 讛砖讜诇讞谉. 驻讬专砖"讬  讝"诇 : 讗祝 注诇 驻讬 砖讗讬谉 注诇讬讛诐 [讘砖专] 讻诇诇.  讜讘转讜住' 驻讬专砖讜 讘砖讬砖 注诇讬讛诐 讘砖专 讚讜拽讗 . 讜讗讬谞讜  诪讞讜讜专 讘注讬谞讬 讚转讬驻讜拽 诇讬讛 诪讞诪转 讗讜转讜 讘砖专 砖讬砖 讘讛诐 讜诇讻讜诇讬 注诇诪讗 砖专讬,  讜讻讚讗诪专讬谞谉 讘驻专拽 讘诪讛 诪讚诇讬拽讬谉 (砖讘转 讻讟, 讗) 讚讙专注讬谞讬 砖诇 转诪专讬 讗专诪讬讬转讗 诪讜转专 诇讟诇讟诇谉  讜诇砖讜专驻谉 讘讬讜"讟 讗驻讬诇讜 诇专' 讬讛讜讚讛 讛讜讗讬诇 讜讞讝讬讬谉 讗讙讘 讗讬诪讬讬讛讜, 讻诇讜诪专 诪讞诪转  讛讘砖专 砖谞砖讗专 讚讘讜拽 注诇 讛讙专注讬谞讬诐, 讗诇讗 讛讻讗 讚讜拽讗 讘砖讗讬谉 注诇讬讛诐 讘砖专. 讗讘诇 讘驻专拽  谞讜讟诇 讘砖讘转 (拽诪讙, 讗) 驻专砖"讬 讝"诇 注爪诪讜转 拽砖讬谉 砖讗讬谉 专讗讜讬讬谉 诇讘讛诪讛, [讜讝讛] 讜讚讗讬  拽砖讛 讚讛谞讛讜 讗驻讬诇讜 诇专' 砖诪注讜谉 讗住讜专 讚讛讗 诇讗 讞讝讜 诇诪讬讚讬 讜讛讜讛 诇讛讜 讻注爪讬诐 讜讗讘谞讬诐  讜讗住讜专讬谉 诇讻讜诇讬 注诇诪讗,  讜转讚注 诇讱 讚转谞谉 讛转诐 讘驻专拽 谞讜讟诇 诪注讘讬专讬谉 诪注诇 讛砖诇讞谉  驻专讜专讬谉 驻讞讜转 诪讻讝讬转 讜砖注专 砖诇 驻讜诇讬谉 讜砖诇 注讚砖讬诐 诪驻谞讬 砖讛讜讗 诪讗讻诇 讘讛诪讛 讜讗讜拽讬诪谞讗  讛转诐 讻专讘讬 砖诪注讜谉, 讗诇诪讗 讗驻讬诇讜 诇专"砖 诪驻谞讬 砖讛讜讗 诪讗讻诇 讘讛诪讛 砖专讬 讛讗 诇讗讜 讛讻讬  讗住讬专讬. 讜注爪诪讜转 讜拽诇讬驻讬诐 谞诪讬 讚讜拽讗 讘专讗讜讬讬谉 诇讻诇讘讬诐, 讜诪讙讘讬讛讬谉 讗讜转谉 诪驻谞讬 砖讛谉  专讗讜讬谉 诇诪讗讻诇 讘讛诪讛 讗讜 诇讻诇讘讬诐 讻砖注专 砖诇 驻讜诇讬谉.



讜讘讬转 讛诇诇 讗讜诪专讬诐  诪住诇拽 讗转 讛讟讘诇讗 讻讜诇讛 讜诪谞注专讛. 讗讬讻讗 诇诪讬讚拽 讛讬讗讱 诪住诇拽 讗转 讛讟讘诇讗 讜讛转谞谉  讘驻专拽 谞讜讟诇 (砖讘转 拽诪讘, 讘) 诪注讜转 砖注诇 讛讻专 诪谞注专 讗转 讛讻专 讜讛诐 谞讜驻诇讬诐 诪讗诇讬讛谉 讗讘诇  讘讟诇讟讜诇 讗住讜专, 讜注讜讚 转谞谉 (砖诐) 讗讘谉 砖注诇 驻讬 讛讞讘讬转 诪讟讛 注诇 爪讚讛 讜讛讬讗 谞讜驻诇转  诪讗讬诇讬讛 讛讗 诇讟诇讟诇 讗转 讛讞讘讬转 讜诇谞注专 讗转 讛讗讘谉 诪诪谞讛 讗住讜专. 讜转讬专爪讜  讘转讜住' 讚讛讻讗 讻砖讛讬讛 爪专讬讱 诇诪拽讜诐 讛讟讘诇讗,  讜讻讚讗诪专讬谞谉 讛转诐 讘谞讜讟诇 诇讗 砖谞讜 讗诇讗 诇爪讜专讱 讙讜驻谉 讗讘诇 诇爪讜专讱 诪拽讜诪谉 诪讟诇讟诇谉 讜注讜讚谉  注诇讬讜.
讜讗诐 转讗诪专 注讜讚 讜讛讗 讛讻讗 诪谞讬讞 讛讜讗 讛拽诇讬驻讬谉 讜讛注爪诪讜转 诇讚注转 注诇  讛砖诇讞谉 讜诪谞讬讞 谞注砖讛 讘住讬住 诇讚讘专 讛讗住讜专 讜讗住讜专 讗驻讬诇讜 诇谞注专, 讜讻讚讗诪专讬谞谉 讛转诐 讘讛讛讜讗  讚谞讜讟诇 诇讗 砖谞讜 讗诇讗 讘砖讜讻讞 讗讘诇 讘诪谞讬讞 谞注砖讛 讘住讬住 诇讚讘专 讛讗住讜专 讜讗住讜专, 讙诐 讝讜  转讬专爪讜 讘转讜住' (讚"讛 讜讘"讛) 讚讛转诐 讘诪谞讬讞 诇讚注转 讻诇 讛砖讘转 讗讘诇 讛讻讗 诇讗 讛谞讬讞诐 注诇 讚注转  砖讬注诪讚讜 砖诐 讻诇 讛砖讘转 讜讛诇讻讱 讛讜讛 诇讛讜 讻砖讜讻讞, 讜转讚注  诇讱 诪讚转谞谉 讘驻专拽 讘诪讛 讟讜诪谞讬谉 (砖讘转 诪讟, 讗)  讟讜诪谞讬诐 讘讙讬讝讬 爪诪专 讜讗讬谉 诪讟诇讟诇讬谉 讗讜转谉 讻讬爪讚 讛讜讗 注讜砖讛 谞讜讟诇 讗转 讛讻讬住讜讬 讜讛谉  谞讜驻诇讬诐 诪讗诇讬讛谉, 讜讛讗 讛讻讗 诇讚注转 讛谞讬讞诐 讜谞注砖讛 讘住讬住 诇讚讘专 讛讗住讜专, 讗诇讗 讟注诪讗  讻讚讗诪专讬谞谉 砖诇讗 讛谞讬讞诐 砖诐 诇讚注转 砖讬注诪讚讜 砖诐 讻诇 讛砖讘转. 讜讗讬谉 讝讛 诪讞讜讜专 讘注讬谞讬 讚讛讗  讚拽讗 诪住转讬讬注讬 诪讛讛讬讗 讚讟讜诪谞讬谉 讘讙讬讝讬 爪诪专 讗讬谉 讛谞讚讜谉 讚讜诪讛 诇专讗讬讛, 讚讛转诐 诇讗  谞注砖讬转 讛拽讚专讛 讘住讬住 诇讙讬讝讬 爪诪专 讗诇讗 讙讬讝讬 爪诪专 转砖诪讬砖 诇拽讚专讛 砖讗讬谉 讛拽讚专讛 [讘住讬住]  诇讛谞讬讞 注诇讬讛诐 讙讬讝讬 爪诪专 讗诇讗 讛讻讗 讙讬讝讬 爪诪专 诇讛讟诪讬谉 讘讛诐 讛拽讚专讛, 讜讙诐 讛专讘 专'  讝专讞讬讛 讛诇讜讬 讻谉 讻转讘 砖诐 讘砖讘转. 讜注讜讚 (谞专讗讛)  [谞专] 诇专' 讬讛讜讚讛 拽砖讬讗 诇讬, 讚讛讗 讟注诪讗 讚谞专 诪砖讜诐 讚谞注砖讛 讘住讬住 讛讜讗 讻讚讗讬转讗 讛转诐  讘砖诇讛讬 讻讬专讛 (砖讘转 诪讝, 讗) 讛谞讞 诇谞专 讜砖诪谉 讜驻转讬诇讛 讛讜讗讬诇 讜谞注砖讛 讘住讬住 诇讚讘专 讛讗住讜专,  讜讛讗 谞专 讗讬谞讜 诪住驻讬拽 诇讻讜诇讛 砖讘转 讜讻讚讗诪专讬谞谉 讛转诐 讘讻讬专讛 (诪讚, 讗) 讜讗驻讬诇讜 讛讻讬 讗住专  专' 讬讛讜讚讛 讜拽讬讬诪讗 诇谉 讻讜转讬讛, 讜注讜讚 讚转谞谉 (讻诇讬诐 驻讬"讞 诪"讘) 诪讜讻谞讬 讘讝诪谉 砖讛讬讗  谞砖诪讟转 讗讬谉 讙讜专专讬谉 讗讜转讛 讘砖讘转 讘讝诪谉 砖讬砖 注诇讬讛 诪注讜转 讛讗 讗讬谉 注诇讬讛 诪注讜转 讙讜专专讬谉,  讜讗讜拽讬诐 诇讛 讘讻讬专讛 (砖讘转 诪讚, 讘) 讻专"砖 讜讗驻讬诇讜 讛讬讜 注诇讬讛 诪注讜转 讻诇 讘讬谉 讛砖诪砖讜转  讗讘诇 诇专' 讬讛讜讚讛 讗住讜专 讗诐 讛讬讜 注诇讬讛 讻诇 讘讬谉 讛砖诪砖讜转, 讜讛讛讬讗 讜讚讗讬 讘砖讚注转讜  砖讬住转诇拽讜 诪砖诐 讘讞爪讬 讛砖讘转 诪转谞讬 讚讗讬 诇讗讜 讛讻讬 讗驻讬诇讜 诇专' 砖诪注讜谉 讗住讜专 诪讬讚讬 讚讛讜讛  讗讻讜住 讜拽注专讛 讜注砖砖讬转 讚诪讜讚讛 专' 砖诪注讜谉 诇专' 讬讛讜讚讛 讘讻诇 注谞讬谉 讗住讜专 (注讬讬谉 砖诐 诪讚,  讗) 讜讗祝 注诇 讙讘 砖讗讬谞讜 诪拽爪讛 讗讜转谉 诇讻讜诇讬 砖讘转.
讜诪驻谞讬 讛讚讞拽 讬砖 诇讬 诇讜诪专  诇讛注诪讬讚 [讚讘专讬讛诐] 讚砖讗谞讬 谞专 诇专' 讬讛讜讚讛 讚讗祝 注诇 讙讘 讚讚专讻讜 诇讻讘讜转 讘讗诪爪注 砖讘转  讻讬讜谉 砖讗讬谞讜 诪住讜专 讘讬讚讜 讚讗讬谞讜 讬讜讚注 讗讬诪转讬 转讻讘讛 谞专讜 讜讗驻讬诇讜 谞爪专讱 诇讜 讗讬谞讜  讬讻讜诇 诇讻讘讜转讜 讜诇讗 诇谞注专讜 讻讚讬 砖讬讻讘讛 讜讗讬谞讜 讬讻讜诇 诇讛砖转诪砖 讘讜 讗诇讗 爪专讬讱 诇讬砖讘  讜诇爪驻讜转 注讚 砖讬讻讘讛 诪讗讬诇讬讜 讘讻讬 讛讗 住讘讬专讗 诇讬讛 诇专讘讬 讬讛讜讚讛 讚讛讜讛 讻诪讜拽爪讛 诇讻讜诇讬  砖讘转 讚讗讬谉 讗讚诐 讬讜砖讘 [讜诪爪驻讛] 讗讬诪转讬 转讻讘讛 谞专讜, 讜诪讜讻谞讬 谞诪讬 诇讗 讘砖讚注转讜 讘讬谉  讛砖诪砖讜转 诇谞注专诐 讘讗诪爪注 砖讘转 讛讬讗 讚讘讻讬 讛讗 讗驻讬诇讜 专' 讬讛讜讚讛 诪讜讚讛 讗诇讗 讘砖讚专讻谉  诇讬谞讟诇 讗讜 诇驻讜诇 诪砖诐 讻讻讬讘讜讬 谞专讜 讚讚专讻讜 讘讻讱 讜讙专注 诪讬谞讬讛 讚讗讬谉 讚专讻谉 砖诇 诪注讜转 讻诇  讻讱 诇讬驻讜诇 讻诪讜 砖讚专讱 讛谞专 诇讻讘讜转 砖讛专讬 诇专' 讬讜讞谞谉 讚诇讗 住讘讬专讗 诇讬讛 讻专' 砖诪注讜谉 讘谞专  讛讜爪专讻谞讜 诇讛注诪讬讚 (讘砖讘转 砖诐) 讛讛讬讗 讚诪讜讻谞讬 讘砖诇讗 讛讬讜 注诇讬讛 诪注讜转 讻诇 讘讬谉 讛砖诪砖讜转  讻讚讬 砖诇讗 诇砖讘讜专 讚讘专讬讜 砖诇 专' 讬讜讞谞谉, 讗讘诇 讘讙讬讝讬 爪诪专 讗讬 谞诪讬 讘拽诇讬驻讬谉 讜注爪诪讜转  砖住诇讜拽谉 转诇讜讬 讘讚注转讜 讜讚注转讜 诇谞注专诐 讘讻诇 注转 砖讬专爪讛 讗驻讬诇讜 专' 讬讛讜讚讛 讬转讬专 讻讬讜谉  砖诇讗 讛谞讬讞谉 诇讚注转 砖讬注诪讚讜 砖诐 讻诇 讛砖讘转, 讻讱 谞专讗讛 诇讬 诇讬砖讘 讚讘专讬讛诐 讝"诇. 讗讬 谞诪讬  讬砖 诇讜诪专 讚谞专 诇专' 讬讛讜讚讛 诇讗讜 诪砖讜诐 讘住讬住 讛讜讗 讗诇讗 诪砖讜诐 诪讜拽爪讛 诪讞诪转 讗讬住讜专 讚注讚  讻讗谉 诇讗 讗讜拽讬诪谞讗 诇讛 讛转诐 讘讘住讬住 讗诇讗 诇专' 砖诪注讜谉 诪砖讜诐 讚讗讬 诇讗讜 讛讻讬 讗驻讬诇讜 拽讜讚诐  砖讻讘转讛 砖专讬 诇讟诇讟诇讛 诇专' 砖诪注讜谉 讚讗讬转 诇讬讛 讚讘专 砖讗讬谉 诪转讻讜讬谉 诪讜转专 讻讚讗讬转讗 讛转诐  讗讘诇 诇专' 讬讛讜讚讛 拽讜讚诐 砖讻讘转讛 讗住讜专 诇讟诇讟诇讛 诪砖讜诐 讙讝讬专讛 讚讚诇诪讗 [讘讛讚讬] 讚谞拽讬讟 诇讛  讻讘讬讗, 讜讛讬诇讻讱 讻讬讜谉 讚讗讬转拽爪讗讬 诇讘讬谉 讛砖诪砖讜转  讗讬转拽爪讗讬 诇讻讜诇讬 砖讘转. 讗讘诇 诪讻诇 诪拽讜诐 讗讻转讬 拽砖讬讗 诇讬 诇专' 砖诪注讜谉 讚讛讜讬 讟注诪讗 诪砖讜诐  讘住讬住 讗住讜专 诪讬讛讗 诇讟诇讟讜诇讬 讘注讜讚 砖讛讜讗 讘住讬住 讜讗祝 注诇 驻讬 砖诇讗 注砖讗讜 讘住讬住 诇讻讜诇讬  砖讘转, 讜讛讻讗 谞诪讬 讘注讜讚 砖讛拽诇讬驻讬谉 讜讛注爪诪讜转 [注诇讬讜] 诪讬讛讗 诇讬转住专讬. 讜讬砖 诇讜诪专 讚砖讗谞讬  讛转诐 诪砖讜诐 砖讗讬谞讜 讬讻讜诇 诇谞注专讜 讘注讜讚讜 讚诇讜拽 诪驻谞讬 砖讛讜讗 讙讜专诐 诇讻讘讜转  讛谞专, 讜转谞讬讗 (诇拽诪谉 讘讬爪讛 讻讘, 讗) 讛诪住转驻拽 诪诪谞讜 讞讬讬讘  诪砖讜诐 诪讻讘讛.
讜诪住转讘专讗 砖讗讬谉 讗讜诪专讬谉 谞注砖讛 讘住讬住 讗诇讗 讘谞专 砖讬砖 诇讜  讞砖讬讘讜转 讘住讬住讜转 拽爪转 讻诪注讜转 砖注诇 [讛讻专] 砖讗讚诐 专讜爪讛 诇讛爪谞讬注诐 讻讚讬 砖诇讗 讬讗讘讚讜,  讜讗讘谉 砖注诇 驻讬 讛讞讘讬转 谞诪讬 诇驻讬 砖讛讬讗 爪专讬讻讛 诇讘谞讬谉 讜讗讚诐 讞住 注诇讬讛 砖诇讗 转讗讘讚 讜讻谉  砖诇讗 转转拽诇拽诇 讜转砖讘专 讗诐 转注诪讜讚 讘诪拽讜诐 [讛驻拽专] 讻讗讘谞讬 讙讝讬转 讜讚讜诪讬讛诐, 讜讛讜讗 讛讚讬谉  讜讛讜讗 讛讟注诐 诇讗讘谉 砖讘讻诇讻诇讛 讜讻谉 谞专 讜砖诪谉 讜驻转讬诇讛 砖讛谉 爪专讬讻讬诐 诇讛讬讜转 讘住讬住 诇讗讜专  讜讻诇 讻讬讜爪讗 讘讛诐, 讜讛诇讻讱 讘诪谞讬讞 谞注砖讛 讘住讬住 讙诪讜专 讜讘砖讜讻讞 谞注砖讛 讘住讬住 拽爪转 讜讛诇讻讱  讗讬谞讜 诪住诇拽 讗诇讗 诪谞注专 讜讛谉 谞讜驻诇讬诐 诪讗诇讬讛谉, 讗讘诇 注爪诪讜转 讜拽诇讬驻讬诐 讚诇讗 讞砖讬讘讬  讜讗讬谞讜 诪爪谞讬注诐 讻诇诇 诇注讜诇诐 讗讬谉 诇讛诐 转讜专转 讘住讬住 讜讗祝 注诇 驻讬 砖讛谞讬讞诐 注诇 讛砖诇讞谉 讻讚讬  砖诇讗 讬讟谞祝 讛讘讬转 诪讻诇 诪拽讜诐 诇讗 诇爪讜专讱 注爪诪诐 讛谞讬讞诐 砖诐 讜诇讗 诇讛爪谞讬注诐 诪讞诪转  讞砖讬讘讜转谉, 讛诇讻讱 讗讬谉 讛讟讘诇讗 讘住讬住 诇讛诐 讻诇诇 讗诇讗 诪住诇拽 讗转 讛讟讘诇讗  讜诪谞注专讛. 讜讬砖 诇讚拽讚拽 注讜讚 讘讝讛 诪诪砖谞转 讛讗讘谉  砖讘拽专讜讬讛 砖讘驻专拽 讻诇 讛讻诇讬诐 (砖讘转 拽讻讛, 讗) 讜诪讛 砖谞讗诪专 注诇讬讛  讘讙诪专讗.



讜讗诪专 专讘 谞讞诪谉 讗谞讜 讗讬谉  诇谞讜 讗诇讗 讘讬转 砖诪讗讬 讻专' 讬讛讜讚讛 讜讘讬转 讛诇诇 讻专' 砖诪注讜谉. 讻诇讜诪专: 砖讻讱 拽讘诇  诪专讘讜.



讙讘讬 砖讘转 住转诐 诇谉 转谞讗 讻专'  砖诪注讜谉 讚转谞谉 诪讞转讻讬谉 讗转 讛讚诇讜注讬诐 诇驻谞讬 讛讘讛诪讛 讜讗转 讛谞讘诇讛 诇驻谞讬 讛讻诇讘讬诐  讜讻讜'. 讜讗祝 注诇 讙讘 讚讗讬讻讗 诪讞诇讜拽转 专' 讬讛讜讚讛 讘爪讚讜 讜讗驻讬诇讜 讛讻讬 拽专讬 诇讛讜  住转诪讗. 讜讛讗 讚诪砖诪注 诇讻讗讜专讛 讘讬讘诪讜转 讘驻专拽 讛讞讜诇抓 (讬讘诪讜转 诪讘, 讘) 讻诇 讛谞砖讬诐 诇讗 讬转讗专住讜  讜砖诐 讘转讜住' (讚"讛 住转诐) 讚讻诇 讛讬讻讗 讚讗讬讻讗 诪讞诇讜拽转 讘爪讚讜 诇讗 拽专讬谞谉 诇讛 住转诐 讗诇讗 住转诐  讜讗讞专 讻讱 诪讞诇讜拽转 诇讬转讗, 讜讻讘专 讻转讘谞讜 砖诐 讘讗专讜讻讛 讘住"讚.



讛讗 讚转谞谉: 诪讞转讻讬谉 讗转 讛讚诇讜注讬诐 诇驻谞讬 讛讘讛诪讛.  驻讬专砖 专砖"讬 讝"诇 讻讗谉 讘讚诇讜注讬诐 砖谞转诇砖讜 诪讗诪砖,  讜讻谉 注讬拽专, 讚讘讗讜讻诇讗 讟专讞讬谞谉 讗讬 谞诪讬 讗砖讜讬讬 讗讜讻诇讗 诪砖讜讬谞谉 讛讜讗  讚驻诇讬讙讬, 讗讘诇 讘驻专拽 拽诪讗 讚讞讜诇讬谉 (驻专拽) [讙诪专讗]  讛砖讜讞讟 (讘讛诪讛) [讘砖讘转] (讬讚, 讗) 驻讬专砖讛 讘砖谞转诇砖讜  讛讬讜诐 讜讻谉 驻讬专砖 专讘谞讜 转诐  讝"诇, 讜诪砖讜诐 诪讜拽爪讛 讚讜诪讬讗 讚讗转 讛谞讘诇讛 诇驻谞讬  讛讻诇讘讬诐. 讜讗讬谞讜 谞讻讜谉, 讞讚讗 讚诪讜拽爪讛 讚诪讞讜讘专 诇讗  讙专注 诪讙专讜讙专讜转 讜爪诪讜拽讬谉 讚诪讜讚讛 讘讛讜 专' 砖诪注讜谉 (诇拽诪谉 讘讬爪讛 诪, 讘) 讜讻诪讜 砖驻讬专砖 专砖"讬  讝"诇 诇拽诪谉 讘驻专拽 讗讬谉 爪讚讬谉 (讘讬爪讛 讻讚, 讘) 讙讘讬 注讻讜"诐 砖讛讘讬讗 讚讜专讜谉 诇讬砖专讗诇 讗诐 讬砖  讘诪讬谞讜 讘诪讞讜讘专 诇拽专拽注, 讜注讜讚 讚讛讗 讗讬讻讗 诪砖讜诐  砖诪讗 讬注诇讛 讜讬转诇讜砖 讚讘讗讜转讛 讙讝讬专讛 (诪砖讜诐) [诪砖诪注] 讚讻讜诇讬 注诇诪讗 诪讜讚讜 讘讛讜 讗驻讬诇讜  专' 砖诪注讜谉, 讛讬诇讻讱 驻专讜砖讗 拽诪讗 讟驻讬 注讚讬祝.



讜讗转 讛谞讘诇讛 诇驻谞讬 讛讻诇讘讬诐. 诇拽诪谉 讘驻专拽 讗讬谉 爪讚讬谉 (讘讬爪讛 讻讝, 讘) 驻诇讬讙讬  讗诪讜专讗讬 讗诇讬讘讗 讚专' 砖诪注讜谉 讘讘注诇讬 讞讬讬诐 砖诪转讜 诇驻讬 砖讗讬谉 讗讚诐 讬讜砖讘 讜诪爪驻讛 讗讬诪转讬  转诪讜转 讘讛诪转讜 讜讗讬讻讗 诪讗谉 讚讗诪专 讚讞诇讜拽 讛讬讛 专' 砖诪注讜谉 讗祝 讘讘注诇讬 讞讬讬诐 砖诪转讜, 讜讛诇讻讱  诇诪讗谉 讚讗诪专 讞诇讜拽 讛讬讛 专' 砖诪注讜谉 诪讜拽诪讬 诇讛 诇讛讗 讗驻讬诇讜 讘讘讛诪讛 讘专讬讗讛 砖谞转谞讘诇讛  讘砖讘转 讚诇讬转 诇讛讜 诪讜拽爪讛 讻诇诇, 讜诇诪讗谉 讚讗诪专 讛转诐 诪讜讚讛 专' 砖诪注讜谉 讘讘注诇讬 讞讬讬诐 砖诪转讜  讛讻讗 讘砖讛讬转讛 诪住讜讻谞转 诪注专讘 砖讘转 讜讗驻讬诇讜 讛讻讬 诇专' 讬讛讜讚讛 诇讗 讬讝讬讝讜讛 诪诪拽讜诪讛 讻讬讜谉  砖诇讗 讛讬转讛 (诪住讜讻谞转) [诪讜讻谞转] 诪诪砖  诪注专讘 砖讘转, 讜讘驻专拽 拽诪讗 讚讞讜诇讬谉 讙诪专讗 讛砖讜讞讟  讘砖讘转 讻转讘转讬讛 讘讗专讜讻讛 讘住"讚.



讛讗 讚讗诪专讬谞谉: 讙讘讬 砖讘转 讚住转诐 诇谉 转谞讗 讻专' 砖诪注讜谉. 讗讬讻讗 诇诪讬讚拽 讚讛讗 讘砖讘转  住转诐 诇谉 谞诪讬 讻专' 讬讛讜讚讛 讚转谞谉 讘讻讬专讛 (诪讚, 讗) 诪讟诇讟诇讬诐 谞专 讞讚砖 讗讘诇 诇讗 讬砖谉  讚讛讬讬谞讜 讻专' 讬讛讜讚讛 讚讗讬转 诇讬讛 诪讜拽爪讛 诪讞诪转 诪讬讗讜住, 讜讬砖 诇讜诪专 讚诇讗 讞砖 诇讻讜诇讛讜  住转诪讬 讗诇讗 诇讛讗讬 住转诪讗 讚讛讬讗 讘转专讗 讚诪砖诪注 讚讛讬讗  注讬拽专.



讛讗 讚住转诐 诇谉 转谞讗 讘砖讘转 诇讛拽诇 讻专' 砖诪注讜谉 讜讘讬讜诐 讟讜讘 诇讛讞诪讬专 



讻专讘讬 讬讛讜讚讛, 诇讗讜 诪砖讜诐  讚讗讬讻讗 诪讬讚讬 讚讘讬讜诐 讟讜讘 讗住讜专 讜砖讘转 砖专讬 讗诇讗 讻讚诪驻专砖 讟注诪讗 砖讘转 讚讞诪讬专讗 诇讗 讗转讜  诇讝诇讝讜诇讬 讘讬讛 讘讬讜"讟 讗讬 砖专讬转 讘讬讛 诪讜拽爪讛 讗转讬 诇讝诇讝讜诇讬  讘讬讛. 讜诪讬讛讜 讻诇讛讜 转谞讗讬 讞讚 讚讬谞讗 讗讬转 诇讛讜  讘诪讜拽爪讛 讘讬谉 讘砖讘转 讘讬谉 讘讬讜"讟 讚诪讗谉 讚讗讬转 诇讬讛 诪讜拽爪讛 讗讬转 诇讬讛 谞讜诇讚 讘讬谉 讘讝讛 讘讬谉  讘讝讛 讗诇讗 讚专讘讬 专讗讛 讚讘专讬讜 砖诇 专' 砖诪注讜谉 讘诪讜拽爪讛 讜讘砖讘转 讚讞诪讬专讗 讗讜拽诪讬讛 讗讚讬谞讬讛  讜讘讬讜诐 讟讜讘 讚拽讬诇 讻讬 讛讬讻讬 讚诇讗 诇讝诇讝诇讜 讘讬讛 住转诐 诇谉 讻专' 讬讛讜讚讛, 讜诪砖讜诐 讚拽讬讬诪讗  诇谉 讚讘讬转 砖诪讗讬 讘诪拽讜诐 讘讬转 讛诇诇 讗讬谞讛 诪砖谞讛 讗讜拽诪讜讛 诇讘讬转 讛诇诇 讻专' 讬讛讜讚讛 讜诇讗  转讬拽砖讬 讛诇讻转讗 讗讛诇讻转讗.





讛诪讗讬专讬

讛拽讚诪讛



讗诪专 诪谞讞诐 讘谉 砖诇诪讛 诇讘讬转 诪讗讬专 讬"讗 讝讗转 讛诪住讻转讗 专"诇 诪住讻转 讬讜诐 讟讜讘 讛讬讗 诪住讚专 诪讜注讚 讜讛讜专讙诇谞讜 讘诇诪讜讚讛 讗讞专 诪住讻转 讞讙讬讙讛 诇住讘讛 讗砖专 讛讝讻专谞讜 讘驻转讬讞转 讝讛 讛讞讘讜专 讜讛讬讗 讻讜诇诇转 讞诪砖讛 驻专拽讬诐 讜住讚专诐 诇驻讬 砖讟转谞讜 讗 讘讬爪讛 砖谞讜诇讚讛 讘 讬讜诐 讟讜讘 砖讞诇 诇讛讬讜转 注专讘 砖讘转 讙 讗讬谉 爪讚讬谉 讚 讛诪讘讬讗 讛 诪砖讬诇讬谉 讜讛诪住讻转讗 讻诇讛 讗诪谞诐 讬住讜讚 注谞讬谞讛 讛讜讗 诇讘讗专 注谞讬谞讬诐 讛爪专讬讻讬诐 诇讻诇 讬讜"讟 讜讬讜"讟 讜诪讛 砖谞砖转讜讜 讘讜 讻诇 讛讬诪讬诐 讟讜讘讬诐 讘讻诇 注谞讬谞讬讛诐 讗讜 讘专讜讘诐 讜注诇 讝讛 讛爪讚 讬讞诇拽讜 注谞讬谞讬 讛诪住讻转讗 讚专讱 讻诇诇 诇讞诪砖讛 注谞讬谞讬诐 讛专讗砖讜谉 诇讘讗专 讘诪讛 砖谞讜讚注 诇谞讜 砖讗讬谉 讘讬谉 讬讜"讟 诇砖讘转 讗诇讗 讗讜讻诇 谞驻砖 讛讗 诇砖讗专 诪诇讗讻讜转 砖讘转 讜讬讜"讟 砖讜讬谉 注诇 讛专讜讘 讬讘讗专 注诇 讗讬讝讛 爪讚 讛讜转专讛 讘讜 诪诇讗讻转 讗讜讻诇 谞驻砖 讜讗讬讝讛 讚讘专 砖讘讛 讬爪讗 诪讻诇诇讛 诇讗讬住讜专 讛砖谞讬 诇讘讗专 讗讬讝讛 爪讚 诪诇讗讻讛 诪砖讗专 诪诇讗讻讜转 讛讜转专讛 讘讜 讬转专 注诇 砖讘转 讜注诇 讗讬讝讛 爪讚 讬爪讗讜 讗讜转谉 讛讚讘专讬诐 诪讻诇诇 讝讛 诇讛讬转专 讜注诇 讗讬讝讜 转讻讜谞讛 讛讜讗 爪专讬讱 诇注砖讜转谉 讘砖注讛 砖注讜砖讛 讗讜转谉 讛砖诇讬砖讬 讘讗讜讻诇讬谉 注爪诪谉 讗讬讝讛 诪讛谉 谞讗住专 诪讞诪转 讗讬住讜专 诪讜拽爪讛 讜谞讜诇讚 讜讗讬讝讛 诪讛谉 讛讜转专 讜讗讬讝讛 爪专讬讱 讛讻谞讛 讜讗讬讝讛 诪讜注讬诇 讘讜 讛讻谞讛 讛专讘讬注讬 注诇 讗讬讝讛 爪讚 诪讘砖诇讬谉 诪讬讜诐 讟讜讘 诇砖讘转 讜讗讬住讜专 讛讻谞讛 诪讬讜"讟 诇讞讘专讜 讜诪讬讜"讟 诇砖讘转 讜讚讘专讬诐 砖讘讬谉 讬讜"讟 专讗砖讜谉 诇砖谞讬 讛讞诪讬砖讬 讘诪讬 砖注讬专讘 注讬专讜讘讬 转讞讜诪讬谉 讜讬讜爪讗 诇讜 讞讜抓 诇转讞讜诐 讗讬讝讛 诪讞驻爪讬讜 谞讚讜谉 讻讚讬谉 专讙诇讬 讛讘注诇讬诐 砖讬讛讗 专砖讗讬 诇讛讜诇讬讻谉 诇诪拽讜诐 砖讛讜讗 讛讜诇讱 讜讗讬讝讛 诪讛诐 讗讬谉 讚讬谞诐 讻专讙诇讬 讛讘注诇讬诐 讜讻诇 诪讛 砖讬转讘讗专 讘讝讗转 讛诪住讻转讗 讬住转注祝 诪讗讞讚 诪讗诇讜 讛讞诇拽讬诐 讜讗诇讬讜 讬砖讜讘 诇讘讚 拽爪转 注谞讬谞讬诐 讬讘讗讜 讘讛 注"讬 讙诇讙讜诇 讜讛诐 诪注讟 讜讛讞诇拽讬诐 讗诪谞诐 讬转注专讘讜 讘讝讗转 讛诪住讻转讗 诪讗讚 讗讞讚 讘转讜讱 讞讘专讜 注讚 讻诪注讟 砖讗讬谉 诇讘专专 讗讬讝讛 诪讛谉 讛转讘讗专 讘驻专拽 讝讛 讜讗讬讝讛 诪讛谉 讛转讘讗专 讘驻专拽 讝讛 讻注谞讬谉 住讜讙讬讬转 讛转诇诪讜讚 讘讛专讘讛 诪拽讜诪讜转 讜讗诪谞诐 讛讞诇拽 讛专讗砖讜谉 讜讛讞诇拽 讛砖谞讬 讬转讘讗专讜 讘砖谞讬 讛驻专拽讬诐 讛拽讜讚诪讬诐 讜讘驻专拽 专讘讬注讬 讜拽爪转 讛讞诇拽 讛砖诇讬砖讬 讬转讘讗专 讘驻专拽 专讗砖讜谉 讜讘驻专拽 砖诇讬砖讬 讜拽爪转 讛讞诇拽 讛专讘讬注讬 讬转讘讗专 讘驻专拽 砖谞讬 讜拽爪转讜 讘驻专拽 专讗砖讜谉 讜讛讞诇拽 讛讞诪砖讬 讬转讘讗专 讘驻专拽 讗讞专讜谉 讜讝讛 讛驻专拽 讛专讗砖讜谉 讗诪谞诐 讬讻诇讜诇 拽爪转 讛讞诇拽讬诐 讛谞讝讻专讬诐 讜专讜讘讜 讬住讜讘 注诇 讗专讘注讛 注谞讬谞讬诐 讛专讗砖讜谉 诇讘讗专 讛讚讘专讬诐 讛讗住讜专讬诐 讘讬讜"讟 诪讞诪转 讛讻谞转 讬讜诐 讗讞专 砖讻诪讜转讜 讗讜 讙讚讜诇 诪诪谞讜 讜讛砖谞讬 诇讘讗专 讚讘专讬诐 讛讗住讜专讬谉 讘讜 诪讞诪转 讗讬住讜专 诪讜拽爪讛 讜讛砖诇讬砖讬 诇讘讗专 讚讘专讬诐 讛讗住讜专讬谉 讘讜 诪讞诪转 讗讬住讜专 诪诇讗讻讛 讜注诇 讗讬讝讛 爪讚 诪讜转专讬谉 讜讛专讘讬注讬 诇讘讗专 讘讜 讚讘专讬诐 砖讛诐 讗住讜专讬谉 讘讜 诪讞诪转 砖注谞讬谞诐 谞专讗讛 讻注讬谉 诪诇讗讻讛 讜注诇 讗讬讝讛 爪讚 诪讜转专讬谉 讝讛讜 砖专砖 讛驻专拽 讚专讱 讻诇诇 讗诇讗 砖讬转讙诇讙诇讜 讘讜 拽爪转 讚讘专讬诐 砖诇讗 诪谉 讛讻讜谞讛 讻注谞讬谉 住讜讙讬讬转 讛转诇诪讜讚 注诇 讛讚专讱 砖拽讚诐 讜讻诪讜 砖讬转讘讗专:



讜讛诪砖谞讛 讛专讗砖讜谞讛 诪诪谞讜 讗诪谞诐 转讬讜讞讚 诇讘讗专 注谞讬谞讬 讛讚讘专讬诐 讛谞讗住专讬谉 讘讬讜"讟 诪讞诪转 砖讛讜讻谉 讘讬讜诐 讗讞专 砖讻诪讜转讜 讗讜 讙讚讜诇 讛讬诪谞讜 讜讛讜讗 砖讗诪专 讘讬爪讛 砖谞讜诇讚讛 讘讬讜诐 讟讜讘 讘砖"讗 转讗讻诇 讜讘讛"讗 诇讗 转讗讻诇 讗诪专 讛专"诐 驻讬' 讛诪讜拽爪讛 讗住讜专 诇讗讻诇讜 讘讬讜诐 讟讜讘 讜诪讜拽爪讛 讛讜讗 讛讚讘专 砖讛驻专讬砖讜 诪谉 讛讗讻讬诇讛 讜谞转讻讜讜谉 注诇讬讜 砖诇讗 诇讗讻诇讜 讜讻诪讜 讻谉 谞讜诇讚 讗住讜专 讘讬讜"讟 讜谞讜诇讚 讛讜讗 讛讚讘专 砖讬讗住专 讘讬讜"讟 诪诪讛 砖诇讗 讞砖讘 注诇讬讜 讻讙讜谉 驻讬专讜转 讛谞讜讘诇讜转 诪谉 讛讗讬诇谞讜转 讜注诇 砖谞讬 讗诇讜 讛注拽专讬诐 转住讜讘 讝讗转 讛诪住讻转讗 讜讗讬谉 诪讞诇拽转 讘讬谞讬讛诐 讘讝讛 讛诪拽讜诐 讜讻砖讛讬讛 砖讜诐 注讜祝 注讜诪讚 诇讙讚诇 讘讬爪讬诐 讘诇讘讚 讜诇讗 诇讗讻讬诇讛 讗讬谉 诪讞诇拽转 讘讬谉 讘讬转 砖诪讗讬 讜讘讬谉 讘讬转 讛诇诇 砖讘讬爪转讛 砖谞讜诇讚讛 讘讬讜"讟 讗住讜专讛 诇驻讬 砖讗讜转讜 讛注讜祝 诪讜拽爪讛 讗讘诇 讛诪讞诇拽转 讘转专谞讙讜诇转 讛注讜诪讚转 讜讟注诐 讗讬住讜专 讘讬转 讛诇诇 诪砖讜诐 讛讻谞讛 讻讬 诇砖讜谉 讛转讜专讛 讜讛讬讛 讘讬讜诐 讜讛讻讬谞讜 讗转 讗砖专 讬讘讬讗讜 讞讜诇 诪讻讬谉 诇砖讘转 讜讞讜诇 诪讻讬谉 诇讬讜"讟 讜讗讬谉 讬讜"讟 诪讻讬谉 诇砖讘转 讜讗讬谉 砖讘转 诪讻讬谞讛 诇讬讜"讟 讜讬砖 诇谞讜 注讜讚 讻讬 讛讘讬爪讛 砖谞讜诇讚讛 讛讬讜诐 诪讗转诪讜诇 谞讙诪专讛 讜讻砖讞诇 讜讻砖讬讞讜诇 讬讜"讟 讗讞专 讛砖讘转 讜谞讜诇讚讛 讘讬讜诐 讗住讜专讛 诪驻谞讬 砖讛砖讘转 讛讻讬谞讛 讗讜转讛 讜谞讗住讜专 讗讜转讛 讘讻诇 讬讜"讟 讙讝专讛 讬讜诐 讟讜讘 讗讞专 讛砖讘转 讜讻诪讜 讻谉 转讗住专 讻砖谞讜诇讚讛 讘砖讘转 诪砖讜诐 砖讘转 讗讞专 讬讜"讟 讜讻讙讜谉 讝讗转 讛讛讻谞讛 砖讛讬讗 讛讻谞讛 讟讘注讬转 讗住专讜讛 讙讝专讛 诪讚专讘谞谉 讜讘讛 讞讜诇拽讬谉 讘讬转 砖诪讗讬 讜诪转讬专讬谉 讗讜转讛 讗讘诇 讗诐 讛讛讻谞讛 讘诪诇讗讻讛 诪讬讜"讟 诇砖讘转 讛专讬 讛讬讗 讗住讜专讛 诇讚讘专讬 讛讻诇 讜诪诪讛 砖讗转讛 讞讬讬讘 诇讚注转 讻讬 讘讝诪谉 讛讝讛 砖讗谞讜 注讜砖讬谉 砖谞讬 讬诪讬诐 讟讜讘讬诐 讘讬爪讛 砖谞讜诇讚讛 讘讬讜"讟 专讗砖讜谉 转讗讻诇 讘砖谞讬 讞讜抓 诪砖谞讬 讬诪讬诐 讟讜讘讬诐 砖诇 专讗砖 讛砖谞讛 诪驻谞讬 砖讛诐 拽讚讜砖讛 讗讞转 讜讻讗诇讜 讛诐 讬讜诐 讗讞讚 讜讻谉 砖讘转 讜讬讜"讟 谞讜诇讚讛 讘讝讛 讗住讜专讛 讘讝讛 讜讚注 讻讬 讻诇 诪讛 砖谞讗住专 讘讗讻讬诇讛 讘讬"讟 讗住讜专 诇讟诇讟诇讜 诪诪拽讜诐 诇诪拽讜诐 讜讻讘专 拽讚诪讜 诇讱 诪讝讛 注拽专讬诐 讘砖讘转:



讗诪专 讛诪讗讬专讬 讘讬爪讛 砖谞讜诇讚讛 讘讬讜"讟 诇讗 转讗讻诇 讘讜 讘讬讜诐 诇讚注转 讘讬转 讛诇诇 砖讛诇讻讛 讻诪讜转讜 讜讘讙诪' 讟专讞讜 讛专讘讛 讘注谞讬谉 诪砖谞讛 讝讜 讜讘驻讬专讜砖讛 诪驻谞讬 砖讛讬讜 住讘讜专讬谉 砖诪讞诇拽转诐 转诇讜讬 讘注谞讬谞讛 诪讞诪转 诪讜拽爪讛 讜讛讬讜 转诪讛讬谉 注诇讬讛 砖讗诐 讘转专谞讙诇转 讛注讜诪讚转 诇讙讚诇 讘讬爪讬诐 诇讬转 讚讬谉 讜诇讬转 讚讬讬谉 砖讛讬讗 诪讜拽爪讬转 讜讗诐 注讜诪讚转 诇讗讻讬诇讛 诇讬转 讚讬谉 讜诇讬转 讚讬讬谉 砖讗讬谞讛 诪讜拽爪讬转 讜讛讬讗讱 讗讬专注讛 诇讛诐 诪讞诇讜拽转 讘讚讘专 讝讛 讜住讜祝 讛讚讘专讬诐 讛转讘讗专 讘讙诪' 砖诇讗 诪讞诪转 诪讜拽爪讛 谞讙注讜 讘讛 讜驻讬' 注诇讬讛 砖注拽专 讗住讜专讛 诪砖讜诐 讬讜"讟 讗讞专 讛砖讘转 讜诪讟注诐 讛讻谞讛 讜讘转专谞讙讜诇转 讛注讜诪讚转 诇讗讻讬诇讛 砖讗讬谉 讘讛 住专讱 诪讜拽爪讛 诇讗 讘讛 讜诇讗 讘讘讬爪转讛 讜诇讗 谞讗住专讛 讘讬爪讛 讝讜 讗诇讗 诪讞诪转 砖讛讜讻谞讛 讘砖讘转 讜诇驻讬 讚专讻讱 讗转讛 诇诪讚 砖讗祝 诪讛 砖讛讜讻谉 诪注专讘 讬讜"讟 诇爪讜专讱 讬讜"讟 讜讗讬专注 讘讜 讚讘专 讞讚砖 砖诇讗 讛讬讛 讘注讜诇诐 讘讬谉 讛砖诪砖讜转 讜讗讬谉 讛讛讻谞讛 讘讬讚讜 谞讗住专 讗讜转讜 讚讘专 讛讞讚砖 砖讛专讬 讛转专谞讙讜诇转 诪讜讻谞转 诪注专讘 讬讜"讟 诇讬讜"讟 讜讘讬爪转讛 砖谞讜诇讚讛 讘讬讜"讟 讗住讜专讛 讜诪驻谞讬 砖讻诇 讘讬爪讛 砖谞讜诇讚讛 注讻砖讜 诪讗转诪诇 讙诪专讛 砖讗讞专 讛讙诪专 注讜诪讚转 讘诪注讬 讗诪讛 诪注转 诇注转 讜砖注转 讛讙诪专 讛讬讗 讛谞讜转谞转 讜讛讬讗 讛诪讻讬谞讛 讘讬爪讛 讝讜 诇讬讜诐 讝讛 讜讛讚讘专 讬讚讜注 砖讗讬谉 砖讘转 诪讻讬谉 诇讬讜"讟 讜诇讗 讬讜"讟 诇砖讘转 讛讻谞转 讛讝诪谞讛 讜讗注"驻 砖诪讻讬谞讬谉 讘讬讜"讟 讛讻谞转 诪注砖讛 诇砖讘转 诪讬讛讗 注"讬 注讬专讜讘 讻讘专 驻讬专砖讜 讛讟注诐 诪砖讜诐 讛讜讗讬诇 讜讗讬 诪讬拽诇注讬 讗讜专讞讬诐 讜讻讜' 讜讗祝 讝讜 诇讻转讞诇讛 注诇 讬讚讬 注讬专讜讘 讜诪"诪 讗诇诪诇讗 讟注诐 讛讜讗讬诇 讗祝 注"讬 注专讜讘 讛讬讛 谞讗住专 讻诪讜 砖讛转讘讗专 讘驻专拽 讗诇讜 注讜讘专讬谉 讗讘诇 讛讻谞转 讛讝诪谞讛 讻诇诇 讜讻诇诇 诇讗 讗驻讬诇讜 注诇 讬讚讬 注专讜讘 砖讗讬谉 讛讻谞转 讛讝诪谞讛 诪讬讜"讟 诇砖讘转 讜诪砖讘转 诇讬讜"讟 讜讻讚讻转讬' 讜讛讬讛 讘讬讜诐 讛砖砖讬 讜讛讻讬谞讜 讞讜诇 诪讻讬谉 诇砖讘转 讜讞讜诇 诪讻讬谉 诇讬讜"讟 讜诇讗 砖讘转 诪讻讬谞讛 诇讬讜"讟 讜诇讗 讬讜"讟 诪讻讬谉 诇砖讘转 讜诇讗 注诇 讛讻谞转 诪注砖讛 谞讗诪专讛 诇讗讬住讜专 砖诇讗 诇讘砖诇 讚讛讛讜讗 讘诪专讛 讗讬驻拽讬讚 诇讛讜 讗讬 谞诪讬 讛讗 讻转讬讘 拽专讗 讗讞专讬谞讗 讗转 讗砖专 转讗驻讜 讜讻讜' 讗诇讗 注诇 讛讻谞转 讛讝诪谞讛 谞讗诪专讛 砖转讛讗 住注讜讚转 砖讘转 诪讜讻谞转 诪讗转诪诇 讜讻谉 住注讜讚转 讬讜"讟 讚讬讜诐 砖砖讬 讚拽专讗 讜讚讗讬 讞讜诇 讛讜讗 讜讬讜"讟 谞诪讬 讗拽专讬 砖讘转 讜诪转讜讱 讻讱 谞讗住专讛 讘讬爪讛 讝讜 讘讬讜"讟 讗讞专 讛砖讘转 讜讘砖讘转 讗讞专 讬讜"讟 讗讘诇 讬讜"讟 讚注诇诪讗 诪谉 讛讚讬谉 讛讬转讛 诪讜转专转 讘讬讜诪讛 讜讻谉 讘砖讘转 讚注诇诪讗 讜诇讙诪注讛 讞讬讛 讗诐 讛讬讛 诇讜 讞讜诇讛 诪讘注讜讚 讬讜诐 砖谞讗诪专 砖讚注转讜 讛讬转讛 诪讘注专讘 注诇 讛转专谞讙讜诇转 讜讗讬谉 讘讛 诪讜拽爪讛 砖讗注"驻 砖讛诇讬讚讛 讙诐 讻谉 讛讻谞讛 讛讬讗 诪"诪 砖讘转 诪讻讬谞讛 诇注爪诪讛 讜讬讜"讟 诪讻讬谉 诇注爪诪讜 诪讛 砖讗讬谉 讘讜 住专讱 诪讜拽爪讛 讗诇讗 砖讗祝 讘讗诇讜 讗住讜专讜转 诇讬讜诪谉 诪讙讝专转 砖讘转 讗讞专 讬讜"讟 讜讬讜"讟 讗讞专 砖讘转 讜注讬专讜讘 讗讬谉 诪讜注讬诇 讘讝讛 砖讗讬谉 注讬专讜讘 诇讛讻谞讛 讛讘讗讛 诪谉 讛砖诪讬诐:



讜爪专讬讱 砖转讚注 讘讝讛 砖讘讬讗专谞讜 砖讛砖讘转 诪讻讬谞讛 诇注爪诪讛 讜讛讬讜"讟 诪讻讬谉 诇注爪诪讜 讜砖讛诇讬讚讛 讛讻谞讛 讛讬讗 讜砖讻讱 讛讬讗 砖讬讟转谞讜 讜诪诪讛 砖谞讗诪专 讘注讬专讜讘讬谉 讘驻专拽 砖诇讬砖讬 讘住讜讙讬讬转 讛诪砖谞讛 讛砖砖讬转 转讞诇转 讛讬讜诐 拽讜谞讛 注专讜讘 讜砖讘转 诪讻讬谞讛 诇注爪诪讛 讜讻注谞讬谉 诪讛 砖讗诪专讜 砖诐 讬讜"讟 讛住诪讜讱 诇砖讘转 诪注专讘 讗讚诐 砖谞讬 注专讜讘讬谉 讜讻讜' 讻讬爪讚 讛讜讗 注讜砖讛 诪讜诇讬讻讜 讘专讗砖讜谉 讜诪讞砖讬讱 谞讜讟诇讜 讜讘讗 诇讜 讜讘砖谞讬 诪讞砖讬讱 注诇讬讜 讜讗讜讻诇讜 讜讘讗 诇讜 讜讛拽砖讛 讘讛 讗诇讬讘讗 讚专讘讛 讚讗诪专 讗讬谉 讬讜"讟 诪讻讬谉 诇砖讘转 讘讛讻谞讛 讚诪诪讬诇讗 讛讬讗讱 讛讜讗 诪谞讬讞 注专讜讘 讘讬讜"讟 讘讬谉 讛砖诪砖讜转 诇砖讘转 讜讛专讬 诪讻讬谉 诪讬讜"讟 诇砖讘转 砖讛专讬 讝讜 讛讻谞讛 讚诪诪讬诇讗 讛讬讗 讜诇讗 讛讻谞转 诪注砖讛 砖转讛讗 谞转专转 讘注讬专讜讘 砖讻砖拽讜谞讛 砖讘讬转讛 砖注诇 讬讚讛 讬讻讜诇 诇讛诇讱 讗诇驻讬诐 讗诪讛 诪讗讜转讜 诪拽讜诐 讜诇讛诇谉 诪诪讬诇讗 讛讜讬 讜转讬专抓 诇讜 诪讬 住讘专转 住讜祝 讛讬讜诐 拽讜谞讛 注讬专讜讘 诇讗 转讞诇转 讛讬讜诐 拽讜谞讛 注讬专讜讘 讜砖讘转 诪讻讬谞讛 诇注爪诪讛 讜讗注"驻 砖诇注谞讬谉 注讬专讜讘 讗讬谉 讛诇讻讛 讻谉 讻诪讜 砖讘讬讗专谞讜 砖诐 诪"诪 诇诪讚谞讜 诇驻讬 讚专讻谞讜 砖讛砖讘转 诪讻讬谞讛 诇注爪诪讛 讜诪"诪 讬"诪 砖讗讬谉 砖讘转 讜讬讜"讟 诪讻讬谞讬诐 诇注爪诪诐 诪诪讛 砖诇讗 讛讬讛 讛诪谉 讬讜专讚 诇讗 讘砖讘转讜转 讜诇讗 讘讬诪讬诐 讟讜讘讬诐 讜谞诪爪讗 砖讬讜"讟 砖诪讞专转讜 砖讘转 诇讗 讛讬讛 讛诪谉 讬讜专讚 诇讗 讘讬讜"讟 诇砖讘转 讻诇 砖讻谉 讘砖讘转 注爪诪讛 讗诇讗 砖讛诐 诪驻专砖讬诐 砖讛诇讬讚讛 讗讬谞讛 讛讻谞讛 讜诪讛 砖讗诪专讜 讘注专讜讘讬谉 砖讘转 诪讻讬谞讛 诇注爪诪讛 讚讜拽讗 讘讛讻谞讛 砖讛讜转讞诇 讙诪专 砖诇讛 诪讘注专讘 讻讗讜转讛 砖讛讜讝讻专讛 砖诐 砖讛转讞讬诇 诪注专讘 讬讜"讟 诇讛讘讬讗 讗转 讛驻转 诇砖诐 讗讘诇 讘讬爪讛 诇讗 讛讜转讞诇 讙诪专 砖诇讛 讗诇讗 讗讜 讘讬讜"讟 讗讜 讘砖讘转 讜讚注转 专讗砖讜谉 注拽专:



讜砖诪讗 转讗诪专 讛讜讗讬诇 讜诪砖讜诐 讙讝专讛 讗转讛 讘讗 讘讗讬住讜专 讝讛 讬讗住专讜 讗祝 讘注讜诪讚转 诇讗讻讬诇讛 诪讙讝专转 注讜诪讚转 诇讙讚诇 讘爪讬诐 讗驻砖专 砖讗讬谉 讙讜讝专讬谉 诪讛 砖讗讬谉 讘讜 转讜专转 诪讜拽爪讛 讻诇诇 诪砖讜诐 讚讘专讬诐 砖讛诐 诪讜拽爪讛 讙诪讜专 讜诪"诪 诇讗讬讝讜 砖讟讛 砖转专爪讛 谞讜诇讚讛 讘讬讜诐 讞讜诇 讛住诪讜讱 诇砖讘转 讗讜 诇讬讜"讟 诪讗讞专讬讜 讗讬谉 讗讜住专讬谉 讗讜转讛 诪讟注诐 讛讻谞转 砖讘转 讗讜 讬讜"讟 诇讞讜诇 砖住注讜讚转 讞讜诇 讗讬谉 爪专讬讻讛 讛讻谞讛 砖讗讬谞讛 讞砖讜讘讛 讻诇 讻讱 讜讻诇 砖讗讬谞讜 爪专讬讱 讛讻谞讛 讗讬谉 讛讻谞讛 讛讘讗讛 诪讗诇讬讛 讗讜住专转 讘讛:



讜讝讛 砖讞诇拽讜 讘讘讬爪讛 讜诇讗 讞诇拽讜 讘讗驻专讜讞 诪驻谞讬 砖讛讘讬爪讛 诪爪讜讬讛 转诪讬讚 讜讗驻专讜讞 讗讬谞讜 讗诇讗 诇讝诪谉 讜讻谉 讚诇讗 驻住讬拽讗 诇讬讛 砖讛专讬 讘讙诪' 讛转讬专讜 砖诪讜讗诇 讛讜讗讬诇 讜诪转讬专 注爪诪讜 讘砖讞讬讟讛 讜讘讙诪' 讬转讘讗专 讗转 讚讬谞讜:



讜讻谉 讝讛 砖转驻砖讜 砖谞讜诇讚讛 讜诇讗 砖谞诪爪讗转 讘诪注讬 讗诪讛 诪驻谞讬 砖讝讛 诪爪讜讬 讬讜转专 讜诇讗 注讜讚 讗诇讗 砖讛谞诪爪讗转 讗讬谉 讞讜诇拽 诇讛转讬专讛 讻诪讜 砖讬转讘讗专:



讜讻谉 讝讜 砖砖谞讬谞讜 讘讬讜"讟 讜诇讗 讘砖讘转 诪驻谞讬 砖讻诇 注爪诪谞讜 讗讬谉 讗谞讜 讘诪住讻转讗 讝讜 讗诇讗 诇讬讜"讟 讜注讜讚 砖讛砖讘转 讗住讜专讛 诇讚讘专讬 讛讻诇 讗讗"讻 注诇 讚专讱 讝专讜转 砖讛专讬 讗诪讛 诪讜拽爪讬转 讜讗讬谉 专砖讗讬 诇砖讞讟讛 讜讘讬爪讬讛 诪讜拽爪讬诐 讗讙讘讛 讜讗讬谉 诇讛 讛讬转专 讗讗"讻 讛讬讛 诇讜 讞讜诇讛 诪讘注专讘 讻诪讜 砖驻讬专砖谞讜:



讜讝讛 砖砖谞讬谞讜 诇讗 转讗讻诇 讜诇讗 讗诪专 讗住讜专讛 诪驻谞讬 砖诪讗讞专 砖诪讜转专转 诇诪讞专转讛 讗讬谉 专讗讜讬 诇讛专讘讬抓 注诇讬讛 砖诐 讗讬住讜专 讜讗注"驻 砖讘讘专讬转讗 讗诪专讜 谞讜诇讚讛 讘讝讛 讗住讜专讛 讘讝讛 讗讬谉 讻讗谉 讛专讘爪转 讗讬住讜专 注诇讬讛 讗讞专 砖讛讜讗 驻讜专讟 讜讗讜诪专 讘讝讛 讜讗注"驻 砖讘讙诪' 讗诪专讜 讗驻专讜讞 砖谞讜诇讚 讘讬讜"讟 讗住讜专 讗注"讙 砖讗讬谉 讗讬住讜专讜 讗诇讗 诇讬讜诪讜 讘讝讛 诪砖讜诐 讚讗驻专讜讞 诇讗讜 讘专 讗讻讬诇讛 讛讜讗:



讝讛讜 讘讬讗讜专 讛诪砖谞讛 讜讻诇讛 注诇 讛爪讚 砖讘讬讗专谞讜 讛诇讻讛 讛讬讗 讜讚讘专讬诐 砖谞讻谞住讜 转讞转讬讛 讘讙诪专讗 讗诇讜 讛谉:



诪砖谞讛 讝讜 讻讘专 讘讬讗专谞讜 砖讘转专谞讙讜诇转 讛注讜诪讚转 诇讗讻讬诇讛 讛讬讗 砖谞讜讬讛 讜讗讬谉 讘讛 住专讱 诪讜拽爪讛 讻诇诇 砖讛专讬 讝讛 讻讞转讬讻转 讗讜讻诇 砖谞驻专讚 拽爪转讛 诪拽爪转讛 讜讻注讬谉 诪讛 砖讗诪专讜 讘讗讜讻诇讬谉 讛诪讞讜讘专讬谉 讘诪住讻转 诪谞讞讜转 讜讞诇讬谉 注"讙 讗' 讞讘讜专讬 讗讜讻诇讬谉 讻诪讗谉 讚诪讬驻专转讬 讚诪讜 讜讗注"驻 砖讗诪专讜 诪住讬拽讬谉 讘转诪专讬诐 讗讘诇 诇讗 讘讙专注讬谞讬讛诐 诪驻谞讬 砖讛诐 谞讜诇讚 讜讗讬谉 讚谞讬谉 讗讜转讜 讻讗讜讻诇 谞驻专讚 讘讝讜 讛讜讗 诪驻谞讬 砖讛讙专注谞讛 讗讬谞讛 专讗讜讬讛 诇诪讗讻诇 讗讚诐 讗讘诇 讻讗谉 讛转专谞讙讜诇转 讜讛讘讬爪讛 诪讗讻诇 讗讚诐 讛诐 讜讻谉 讗注"驻 砖讗诪专讜 诇诪讟讛 讗讬谉 住讜讞讟讬谉 讗转 讛驻讬专讜转 诇讛讜爪讬讗 诪讛谉 诪砖拽讬谉 讜讗诐 讬爪讗讜 诪注爪诪谉 讗住讜专讬谉 讜讗驻讬诇讜 讛讬讜 诪讻讜谞住讬诐 诇爪讜专讱 讗讻讬诇讛 砖讬爪讬讗转 讛诪砖拽讛 拽砖讛 诇讜 讜讗注驻"讻 讛讬讜爪讗 诪讛谉 讗住讜专 讜讗讬谉 讗讜诪专讬诐 讗讜讻诇讗 讚讗讬驻专转 讛讜讗 讟注诐 讛讚讘专 诪驻谞讬 砖讘驻讬专讜转 讗诇讜 讬砖 诇诪专 讘讛诐 诪注拽专讗 讗讜讻诇讗 讜讛砖转讗 诪砖拽讛 讗讘诇 讻讗谉 讝讛 讜讝讛 讗讜讻诇 讛诐 讗讜 砖诪讗 讙讝专讜 讘讛诐 砖诪讗 讬住讞讜讟 讜讻谉 诪讛 砖讗诪专讜 诪住讬拽讬谉 讘讻诇讬诐 讜讗讬谉 诪住讬拽讬谉 讘砖讘专讬 讻诇讬诐 讘讝讜 诪注拽专讗 讻诇讬 讜讛砖转讗 砖讘专 讻诇讬 讗讘诇 讗讜讻诇 讜讞转讬讻转 讗讜讻诇 讛讻诇 砖诐 讗讜讻诇 注诇讬讜 讜诪"诪 讗诐 讛讬转讛 讛转专谞讙讜诇转 注讜诪讚转 诇讙讚诇 讘讬爪讬诐 讗注"驻 砖讛讘讬爪讬诐 注讜诪讚讬诐 诇讗讻讬诇讛 讛讜讗讬诇 讜讗讬谉 讚注转讜 注诇 讗诪讛 诪讘注专讘 讻诇 砖讻谉 砖诇讗 讛讬转讛 讚注转讜 注诇 讛讘讬爪讛 砖诇讗 讛讬转讛 讘注讜诇诐 讜讗住专讜讛 讘讻诇 讬讜"讟 诪谉 讛讚讬谉 讜诪转讜专转 诪讜拽爪讛 诇驻讬 讚专讻讱 诇诪讚转 砖讛诪讜拽爪讛 讗住讜专 诇讗讻诇讜 讘讬讜"讟:

诪诪讛 砖讻转讘谞讜 诇诪讚转 砖讻诇 砖讛转专谞讙讜诇转 诪讜拽爪讬转 讗注"驻 砖讘讬爪讬讛 注讜诪讚讬诐 诇讗讻讬诇讛 讗祝 讛讘讬爪讛 讘讚讬谉 诪讜拽爪讛 讜爪专讬讱 砖转讚注 砖讬砖 讘讝讜 讚专讱 讗讞专转 诇讙讚讜诇讬 讛专讗砖讜谞讬诐 砖讘讙讬专讜谞讗讛 讜讛讜讗 砖讛转专谞讙讜诇转 讛注讜诪讚转 诇讙讚诇 讘讬爪讬诐 讛讜讗讬诇 讜讛讘讬爪讬诐 注讜诪讚讬诐 诇讗讻讬诇讛 讗讬谉 讘讘讬爪讛 讝讜 讗讬住讜专 诪讜拽爪讛 讻诇诇 砖讗讬谉 诪讜拽爪讛 砖讘讗诪讛 诪讝讬拽 诇讛讻谞转 讘讬爪讛 讜讚注转讜 注诇 讘讬爪转讛 诪讗转诪诇 讜讗注"驻 砖诇讗 讘讗讛 诇注讜诇诐 讗诇讗 砖谞讗住专讛 诪讞诪转 讛讻谞讛 诪砖讘转 诇讬讜"讟 讻诪讜 砖讘讬讗专谞讜 讜诇讗 谞讗诪专 注诇 转专谞讙讜诇转 讛注讜诪讚转 诇讙讚诇 讘讬爪讬诐 砖讬讛讬讜 讘讬爪讬讛 诪讜拽爪讬谉 讗诇讗 讻砖讛讘讬爪讬诐 注讜诪讚讬诐 诇讙讚诇 讗驻专讜讞讬诐 讜讻讘专 讛讘讬讗讜 诇住讘专讗 讝讜 专讗讬讛 诪诪讛 砖讗诪专讜 讘诪住讻转 砖讘转 讬"讟 讘' 注讝 诇讞诇讘讛 讜专讞诇 诇讙讝转讛 讜转专谞讙讜诇转 诇讘讬爪转讛 驻诇讜讙转讗 讚专' 讬讛讜讚讛 讜专' 砖诪注讜谉 讜诪驻专砖讬诐 讗讜转讛 讘讬讜"讟 讜诇注谞讬谉 讗诪讛 专"诇 注讝 讜专讞诇 讜转专谞讙讜诇转 砖讛谉 诪讜拽爪讜转 讜讻讚拽讗诪' 砖注讜诪讚讜转 讛谉 讛注讝 诇讞诇讘讛 讜讛专讞诇 诇讙讬讝转讛 讛转专谞讙讜诇转 诇讙讚诇 讘讬爪讬诐 讜讗注驻"讻 诇讗 谞讞诇拽讜 讗诇讗 讘讗诪讛 讛讗 讞诇讘 讜讘讬爪讛 诪讬讛讗 诪讜转专讬谉 讗祝 诇专' 讬讛讜讚讛 讜讗注"驻 砖讛讘讬爪讛 诪讬讛讗 谞讗住专讛 诪讞诪转 讛讻谞讛 讜诪讛 诇讬 诪砖讜诐 讛讻谞讛 讜诪讛 诇讬 诪砖讜诐 诪讜拽爪讛 诪"诪 讬爪讗 诇谞讜 诪讚注转 讝讛 砖注讝 诇讞诇讘讛 砖讗讬谉 讘讛 讟注诐 讛讻谞讛 讛讞诇讘 诪讜转专 砖讗讬谉 讘讜 诪讜拽爪讛 讜讗注"驻 砖讛讞诇讬讘讛 诪诇讗讻讛 讞讜诇讘讛 诇转讜讱 讛转讘砖讬诇 讜讛讜讗 砖讗诪专讜 诇讚注转诐 讘注谞讬谉 砖讘转 拽诪"讚 讘' 讞讜诇讘 讗讚诐 注讝 诇转讜讱 讛拽讚专讛 讗讘诇 诇讗 诇转讜讱 讛拽注专讛 专"诇 砖讗讬谉 讘讛 转讘砖讬诇 讜讚讘专 讝讛 讘砖讘转 谞讗诪专 砖讛注讝 诪讜拽爪讬转 诪"诪 讗驻讬诇讜 讛讬转讛 注讜诪讚转 诇讗讻讬诇讛 诪讞诪转 讗讬住讜专 砖讞讬讟讛 讜讗注驻"讻 讞诇讘讛 诪讜转专转 讜讗注"驻 砖诇转讜讱 讛拽注专讛 讗住讜专 讜诪砖讜诐 诪驻专拽 诪讜转专转 讛讬讗 诪讬讛讗 诇转讜讱 讛拽讚专讛 砖讗讬谉 讘讛 讗讬住讜专 诪诇讗讻讛 砖讻诇 诪砖拽讛 讛讘讗 诇讗讜讻诇 讻讗讜讻诇 讚诪讬 讜讛专讬 讛讜讗 讻诪驻专专 讗讜讻诇 讘转讜讱 讗讜讻诇 讗诇诪讗 砖讗讬谉 讚讬谉 诪讜拽爪讛 讘讞诇讘 讜讛讜讗 讛讚讬谉 诇讘讬爪转 转专谞讙讜诇转 讗注"驻 砖讛转专谞讙讜诇转 诪讜拽爪讬转:



讜诪"诪 讗谞讜 诪驻专砖讬诐 讘讝讜 砖诇 注讝 诇讞诇讘讛 讜转专谞讙讜诇转 诇讘讬爪转讛 砖讘讛谉 讜讘讗诪谉 谞讞诇拽讜 讜专' 讬讛讜讚讛 讗住专 讗祝 讘讞诇讘 讜讘讬爪讛 诪转讜专转 诪讜拽爪讛 讜讛诇讻讛 讻诪讜转讜 讘讬讜"讟 讜讻谉 讝讜 砖诇 讞讜诇讘 讗讚诐 注讝 讗谞讜 诪驻专砖讬诐 讗讜转讛 讘讬讜"讟 讜讘砖讗诪讛 注讜诪讚转 诇讗讻讬诇讛 讜讗注"驻 砖诇诪讚讜讛 讘驻专拽 讞讘讬转 砖诐 诪诪讛 砖讗诪专讜 砖诐 住讜讞讟 讗讚诐 讗砖讻讜诇 砖诇 注谞讘讬诐 诇转讜讱 讛拽讚专讛 讘砖讘转 讗讘诇 诇讗 诇转讜讱 讛拽注专讛 讗诇诪讗 讚讗祝 讘砖讘转 砖专讬 讗讬谞讜 讚讜诪讛 讞诇讬讘转 注讝 讞讬讛 砖讗住讜专 诇砖讞讟讛 诇住讞讬讟转 注谞讘讬诐 砖讗驻砖专 诇讗讻诇谉 讻诪讜转 砖讛谉 讜诇讗 诇诪讚讜讛 诪砖诐 讗诇讗 诇注谞讬谉 拽讚专讛 讜拽注专讛 讝讜 讻讚讬谞讛 讘砖讘转 讜讝讜 讻讚讬谞讛 讘讬讜"讟 讜讗诐 转诪爪讗 诇讜诪专 讘砖讘转 讛讜讗讬诇 讜讘注谞讬谉 砖讘转 谞讗诪专讛 讗转讛 诪驻专砖讛 讻讙讜谉 砖讛讬讛 诇讜 讞讜诇讛 诪讘注讜讚 讬讜诐 砖讗讬谉 讗诪讛 诪讜拽爪讬转 讗祝 讘砖讘转 讛讗 讗诐 讛讬转讛 讗诪讛 诪讜拽爪讬转 讞诇讘讛 讗住讜专 诪转讜专转 诪讜拽爪讛 砖讻诇 砖讛讗诐 诪讜拽爪讬转 讞诇讘讛 讜讘讬爪转讛 诪讜拽爪讬诐 讻注谞讬谉 讗驻专 讻讬专讛 砖讛讜住拽 讘讬讜"讟 砖讗住讜专 诇讚讘专讬 讛讻诇 讗注"驻 砖讛讬讛 讚注转讜 注诇讬讛 诪讗转诪诇 砖讗讬谉 讛讻谞讛 讘诪讛 砖讗讬谞讜 讜讗注"驻 砖讘诪住讻转 砖讘转 驻专拽 讻转讘讬 拽讻"讗 讘' 诇注谞讬谉 谞讛专讜转 讛诪讜砖讻讬谉 讗诪专讜 砖讻诇 砖讝讛 讚专讻讜 讚注转讜 砖诇 讗讚诐 注诇讬讜 讗诐 讗诪专讜 讘诪讛 砖讛讜讗 讘讗 讘讜讚讗讬 诇讗 讗诪专讜 讘讘讬爪讛 砖讗驻砖专 砖转讘讗 讜讗驻砖专 砖诇讗 转讘讗 讜讗驻讬诇讜 专讙讬诇讛 诇讛讟讬诇 讘讬爪讬诐 讘讻诇 讬讜诐 讛专讬 讗驻砖专 诇砖谞讜转 讗转 讜住转讛 讜讻谉 拽砖讛 诇谞讜 诇讚讘专讬讛诐 砖讗诐 讻谉 讘讬注讬 讚住驻谞讗 诪讗专注讗 诇讗 谞讗住专讜 讛讜讗讬诇 讜讗讬谉 专讗讜讬讬诐 诇讗驻专讜讞讬诐 讜讛讗讬讱 谞砖诪讟 讘注诇 讛转诇诪讜讚 砖诇讗 诇讛讝讻讬专 讚讘专 讝讛 讜注讜讚 讛专讬 讗诪专讜 讘砖谞讬 讬诪讬诐 讟讜讘讬诐 砖诇 讙诇讜讬讜转 砖诪讜转专转 讘砖谞讬 讜讗诐 注讜诪讚讬诐 诇讙讚诇 讗驻专讜讞讬诐 讗祝 讘砖谞讬 讗住讜专讬诐 砖讛专讬 讛诪讜拽爪讛 专讘讜抓 注诇 讻转驻诐 讜讗"转 讘砖讛讻讬谞诐 讜讘转谞讗讬 砖讗驻砖专 诇注砖讜转 讻谉 注诇 讚注转 拽爪转 讘砖谞讬 讬诪讬诐 讟讜讘讬诐 砖诇 讙诇讬讜转 讛讜讗讬诇 讜砖转讬 拽讚讜砖讜转 讛诐 讛专讬 讗祝 讘专讗砖讜谉 诪讜转专转 讘讛讻谞讛 讻讝讜 讜注讜讚 砖讛专讬 诇专讘 谞讞诪谉 砖讛注诪讬讚讛 讘注讜诪讚转 诇讙讚诇 讘讬爪讬诐 讬砖 诇讛拽砖讜转 注诇讬讜 讗讚诪讬驻诇讙讬 讘谞讜诇讚讛 讘讬讜"讟 诇讬驻诇讙讜 讘谞讜诇讚讛 诪注专讘 讬讜"讟 砖讛专讬 讗祝 讛讘讬爪讬诐 诪讜拽爪讬诐 诪讗诇讬讛诐 讜讗讬 诪砖讜诐 讚讛谞讛讜 砖讗专讜 诪讬讛讗 讘讛讻谞讛 讛专讬 诪"诪 诇讚注转诐 诪讻讬讜谉 砖讘讬爪讬诐 讛注讜诪讚讬诐 诇讗讻讬诇讛 讗注"驻 砖讛讗诐 诪讜拽爪讬转 砖讗专讜 讘诇讗 讛讻谞讛 讛专讬 讬砖 诇谞讜 诇讚讜谉 砖讗诐 讬讗诪专 讙诐 讛讜讗 诪注专讘 讬讜"讟 讘讬爪讬诐 砖讬讜诇讚讜 讗讬谞讬 诪注诪讬讚诐 诇讗驻专讜讞讬诐 讗诇讗 诇讗讻讬诇讛 讛专讬 讞讝专讜 讘讬爪讬诐 讛注讜诪讚讬诐 诇讗讻讬诇讛 讜注讜讚 砖讛专讬 讗诪专讜 诇诪讟讛 讘讬爪讛 转讗讻诇 讗讙讘 讗诪讛 讻讙讜谉 砖诇拽讞讛 住转诐 谞砖讞讟讛 讛讜讘专专讛 讚诇讗讻讬诇讛 注讜诪讚转 诇讗 谞砖讞讟讛 讛讜讘专专讛 讚诇讙讚诇 讘讬爪讬诐 注讜诪讚转 讜讗诐 讻讚讘专讬讛诐 讻讬 诇讗 谞砖讞讟讛 诪讗讬 讛讜讬 砖诪讗 讘讬爪讬讛 诇讗讻讬诇讛 注讜诪讚讬诐 讜转讗讻诇 讗祝 讘诇讗 讗诪讛 讗诇讗 砖讗讬谉 住驻拽 砖讻诇 砖讛讗诐 注讜诪讚转 诇讙讚诇 讘讬爪讬诐 讗注"驻 砖讛讘讬爪讛 注讜诪讚转 诇讗讻讬诇讛 诪讜拽爪讬转 讛讬讗 讻诪讜 砖讻转讘谞讜 讜诪讛 砖讗诪专讜 讘讙诪' 讗讬 讛讻讬 砖讘转 讚注诇诪讗 转砖转专讬 专"诇 讘讬爪讛 砖谞讜诇讚讛 讘讜 讜讘砖讘转 诪讬讛讗 讛专讬 讛讗诐 诪讜拽爪讬转 诪讞诪转 讗讬住讜专 砖讞讬讟讛 讻讘专 驻讬专砖谞讜讛 讘诪砖谞转谞讜 讻砖讛讬讛 诇讜 讞讜诇讛 诪讘注讜讚 讬讜诐 砖讚注转讜 注诇 讛讗诐 讜讗讬谞讛 诪讜拽爪讬转 讜砖讗诇 砖转讛讗 讛讘讬爪讛 诪讜转专转 讗讙讘 讗诪讛 讜诇讙诪注讛 讞讬讛:



讬砖 诪讬 砖诪驻专砖 讞讜诇讘 讗讚诐 注讝 诇转讜讱 讛拽讚专讛 讗祝 讘砖讘转 讜讘诇讗 讞讜诇讛 讜诪"诪 讚讜拽讗 讘注讝 讛注讜诪讚转 诇讗讻讬诇讛 讗诇诪诇讗 讗住讜专 砖讘转 讜讗注驻"讻 讗讬谉 诇诪讚讬谉 诪诪谞讛 诇讗讞专讬诐 砖讛讟注诐 讘讝讜 诪驻谞讬 砖讗讬谉 讗讬住讜专 砖讞讬讟讛 注讜砖讛 讗讜转讛 诪讜拽爪讛 讛讜讗讬诇 讜讗诐 讬讝讚诪谉 诇讜 讞讜诇讛 转讛讗 砖讞讬讟转讛 诪讜转专转:



讜讘诇砖讜谉 讙讚讜诇讬 讛讚讜专 诪爪讗转讬 讘注谞讬谉 讝讛 砖讻诇 诪讜拽爪讛 砖拽驻抓 注诇讬讜 讗讬住讜专 砖讘转 讜注诇 讻专讞讜 砖诇 诪讻讬谉 讘讗 讗讬住讜专 砖讘转 讜讗住专讜 讗讬谞讜 讗讜住专 讗诇讗 诇诪诇讗讻转讜 专"诇 诇讗讬住讜专 诪诇讗讻转讜 讗讘诇 诪"诪 诇讗 讬爪讗 诪讻诇诇 讛讻谞讛 讗诇讗 讚注转讜 注诇讬讜 诇讻砖转讘讗 注诇讬讜 住讘讛 诇讛讬转专 砖讘讛 讜讻诪讜 砖讗诪专讜 讘讘讬爪讛 砖谞讜诇讚讛 讘砖讘转 砖讘转 讚注诇诪讗 转砖转专讬 讗诇讗 砖讙讝专讜讛讜 讗讟讜 砖讘转 砖讗讞专 讬讜"讟 讜讻谉 讘讻诇 砖诪爪讜讬 诇讘讗 诪诪谞讛 讘讬讜诪讜 讜诪"诪 诪讛 砖讛讘讬讗讜讛 诪诪讛 砖讗诪专讜 讻讗谉 砖讘转 讚注诇诪讗 转砖转专讬 讻讘专 驻专砖谞讜讛 讘砖讛讬讛 诇讜 讞讜诇讛:



讞诇讬讘讛 讝讜 讛讜讗讬诇 讜谞转讙诇讙诇讛 讘讬讚讬谞讜 爪专讬讱 砖转讚注 砖讗祝 讛讬谞讬拽讛 讘驻讬讜 讗住讜专讛 讘讬谉 讘砖讘转 讘讬谉 讘讬讜"讟 讜讘诪拽讜诐 砖讬砖 砖诐 爪注专 讞讜诇讬 讗驻讬诇讜 讗讬谉 讘讜 住讻谞讛 诪讜转专 讗驻讬诇讜 讘砖讘转 讜讛讜讗 砖讗诪专讜 讘讻转讜讘讜转 讙讜谞讞 讬讜谞拽 讞诇讘 讘砖讘转 诪驻专拽 讻诇讗讞专 讬讚 讛讜讗 讜讘诪拽讜诐 爪注专 诇讗 讙讝专讜 讜注谞讬谉 讙讜谞讞 讛讜讗 爪注专 讞讜诇讬 砖讗讬谉 讘讜 住讻谞讛 讗讘诇 砖诇讗 讘诪拽讜诐 爪注专 讞讜诇讬 讗祝 讘讬讜"讟 讗住讜专 诪注转讛 诪讛 砖讗诪专讜 讘讬讘诪讜转 驻专拽 讞专砖 拽讬"讚 讗' 砖讘诪拽讜诐 爪注专 讘砖讘转 讗住讜专 讜讘讬讜"讟 诪讜转专 讗讬谉 讛诇讻讛 讻谉 讜讬"诪 讝讛 砖讘讬讘诪讜转 爪注专 砖诇讗 讘诪拽讜诐 讞讜诇讬 讗诇讗 爪注专 转讗讘讜谉 讙讚讜诇 诪诇砖讜谉 诪讛 砖讗诪专讜 砖讘讜注讜转 讻"讜 讘' 谞砖讘注 注诇 讛讚讘专 讜谞爪讟注专 注诇讬讛 讜讗讻诇讛 讜注诇 讝讛 讗诪专讜 砖讘砖讘转 讗住讜专 讜讘讬讜"讟 诪讜转专 讜讻谉 讻转讘讜讛 讞讻诪讬 讛爪专驻转讬诐 讻讚讬 诇驻住讜拽 讗转 砖转讬讛谉 讜诇讗 讬专讗讛 讻谉 砖爪注专 转讗讘讜谉 讗讬谉 诇谞讜 诇讛转讬专 砖讜诐 住专讱 讗讬住讜专 注诇讬讜 讛讜讗讬诇 讜讗讬谉 砖诐 讞砖砖 讞讜诇讬:



诇注谞讬谉 讘讬讗讜专 住讜讙讬讗 讝讛 砖讗诪专讜 讘诇砖讜谉 拽讜砖讬讗 讚讬诇诪讗 讘讬转 砖诪讗讬 诇讬转 诇讬讛 诪讜拽爪讛 讜专"诇 诪讜拽爪讛 诪讞诪转 讛讻谞讛 讚专讱 讚讞讬讛 谞讗诪专讛 砖讛专讬 讻诪讛 诪砖谞讬讜转 谞讗诪专讜 讘驻专拽 讝讛 砖谞专讗讛 讘讛诐 讚注转 讘讬转 砖诪讗讬 诇讗住讜专 讘诪讜拽爪讛 讗讜 砖诪讗 讬砖 诇讜诪专 讘讻诇诐 砖讟注诐 讗讞专 讛讜讗 砖讝讜 砖讗诪专讜 讘讬讜谞讬诐 诇讗 讬讟讜诇 讗讗"讻 谞注谞注 诪讘注讜讚 讬讜诐 砖诪讗 诪讟注诐 讚讬诇诪讗 诪砖转讻讞讬 讻诇讛讜 讻讞讜砖讬诐 讜诪诪谞注 诪砖诪讞转 讬讜"讟 讜诪转讜讱 讻讱 讙讝专讜 注诇讬讜 诇谞注谞注 诪讘注讜讚 讬讜诐 砖讗诐 讬诪爪讗 讗转 讻诇诐 讻讞讜砖讬诐 讬砖转讚诇 讘讛讻谞讛 讗讞专转 讜讛专讬 讛讜讝讻专 讟注诐 讝讛 讘讙诪专讗 讜讗祝 诇讚注转 讗讞专 砖讛讜讝讻专 讘讛 诪讚讬谉 诪讜拽爪讛 讜讛讜讗 讚讗讬 砖专讬谞谉 诇讬讛 讘讝讛 讜讝讛 讗谞讬 谞讜讟诇 讚讬诇诪讗 诪砖讻讞 诇讛讜 讻讞讜砖讬诐 讜谞诪爪讗转 讛讻谞转讜 讘讟注讜转 讛讜讗讬诇 讜诇讗 注诇讛 讘讚注转讜 讻谉 讜谞诪爪讗 砖讛诐 诪讜拽爪讬诐 讜讗"转 讞讜诪专 讛讜讗 砖讛讞诪讬专讜 讘讘注诇讬 讞讬讬诐 讛专讬 讛诪转讬专 讘诪讜拽爪讛 诪讞诪转 讛讻谞讛 诪转讬专 讘转讜专讬 讚专讚讬讗 诪"诪 讬砖 诇讚讜谉 砖讗谞讬 讬讜谞讬诐 讛讜讗讬诇 讜诪讚讚讬诐 讛诐 讛讜讜 诇讛讜 讻讘讛诪讜转 诪讚讘专讬讜转 砖讗祝 专' 砖诪注讜谉 诪讜讚讛 讘讛诐 诇讚注转 拽爪转 诪驻专砖讬诐 讗讜 砖诪讗 讛专讬 讛注诪讚谞讜讛 讘讘专讬讻讛 专讗砖讜谞讛 讜讛讜讗 注爪诪讜 诪拽爪讛 讗讜转诐 诪砖讜诐 讞讬专讜讘 砖讜讘讻讜 讜讚讜诪讬讗 讚讙专讜讙专讜转 讜爪诪讜拽讬谉 砖讗祝 专' 砖诪注讜谉 诪讜讚讛 讘讛诐 讜讻谉 诪讛 砖讗诪专讜 讗讬谉 谞讜讟诇讬诐 讗转 讛注诇讬 诇拽爪讘 注诇讬讜 讘砖专 砖诪讗 讛诐 住讜讘专讬诐 讚讚讘专 砖诪诇讗讻转讜 诇讗讬住讜专 讗祝 诇爪讜专讱 讙讜驻讜 讗住讜专 诇讟诇讟诇讜 诪驻谞讬 砖谞专讗讛 讻专讜爪讛 诇注砖讜转 讘讜 诪诇讗讻讛 讜诇讗 诪砖讜诐 诪讜拽爪讛 谞讙注讜 讘讛:



诪讜拽爪讛 讝讛 砖讛讜讗 诪讞诪转 讛讻谞讛 讻讘专 讘讬讗专谞讜 砖讗讬谞讜 讗住讜专 讗诇讗 讘讬讜"讟 讗讘诇 讘砖讘转 诪讜转专 讜讙专讜讙专讜转 讜爪诪讜拽讬谉 诪转讜讱 砖诪住专讬讞讜转 讘谞转讬诐 讗住讜专讜转 讗祝 讘砖讘转 诪注转讛 砖讜专讬诐 讛注讜诪讚讬诐 诇讞专讬砖讛 讜转专谞讙讜诇转 讛注讜诪讚转 诇讘讬爪转讛 讜注讝 诇讞诇讘讛 讜讘讛诪讜转 诪讚讘专讬讜转 诪讜讻谞讜转 讘砖讘转 诇诪讬 砖讛讜转专讛 诇讜 砖讞讬讟转谉 讻讙讜谉 砖讬砖 诇讜 讞讜诇讛 诪讘注讜讚 讬讜诐 讜讻谉 转诪专讬诐 讛注讜诪讚讬诐 诇住讞讜专讛 诪讜转专讬谉 讘砖讘转 讜讗住讜专讬谉 讘讬讜"讟 讜讻谉 诪讞转讻讬谉 讛讚诇讜注讬谉 讛转诇讜砖讬谉 诇驻谞讬 讛讘讛诪讛 讘砖讘转 讗驻讬诇讜 谞转诇砖讜 讘砖讘转 注"讬 讙讜讬 讗讜 注诇 讬讚讬 讗讬讝讜 住讘讛 讜讻谉 诪讞转讻讬谉 讗转 讛谞讘诇讛 讗驻讬诇讜 谞转谞讘诇讛 讛讬讜诐 诇驻谞讬 讛讻诇讘讬诐 讗注"驻 砖诇讗 讛讜讻谞讜 诪讗转诪诇 诇讻讱 砖讗讬谉 诪讜拽爪讛 诪讞诪转 讛讻谞讛 讘砖讘转 讜讘讬讜"讟 讗住讜专 讜砖诪讗 转讗诪专 讛专讬 讬砖 讻讗谉 诪讜拽爪讛 诪讞诪转 讗讬住讜专 砖讞讬讟转 讛讘讛诪讛 讛专讬 讗祝 讻砖讛讬讗 讞讬讛 专讗讜讬讛 诇讻诇讘讬诐 讗讬诇讜 谞转谞讜讛 诇讛诐 讜讻谉 讘讚诇讜注讬谉 讗讬谉 讘讛谉 诪讜拽爪讛 砖诇 诪讞讜讘专 诪讞诪转 讗讬住讜专 转诇讬砖讛 砖讛专讬 讬讻讜诇 诇讛注诪讬讚 讘讛诪转讜 注诇 讛诪讞讜讘专 讜讬砖 诪讬 砖诪注诪讬讚讛 讻砖讛讬转讛 讛讘讛诪讛 诪住讜讻谞转 诪讗转诪诇 砖诇讗 讛住讬讞 讚注转讜 诪诪谞讛 诇讙诪专讬 讛讗 诇讗讜 讛讻讬 讗住讜专 讜讻诪讜 砖讗诪专讜 诪讜讚讛 专' 砖诪注讜谉 讘讘注诇讬 讞讬讬诐 砖诪转讜 砖讗住讜专讬谉 讜讗讬谉 谞专讗讛 讻谉 砖讘讝讜 讗祝 讘讬讜"讟 谞专讗讛 砖诪讜转专 讗诇讗 砖讬砖 讘讝讜 讞讜诇拽讬谉 讻诪讜 砖讬转讘讗专 讘驻专拽 爪讬讚讛 讜讬砖 砖驻讬专砖 讘讘讛诪讛 砖谞转谞讘诇讛 讛讬讜诐 讗讘诇 讘讚诇讜注讬谉 驻专砖讜讛 砖谞转诇砖讜 诪讘注专讘 讜注讻砖讜 讬砖 讘讛诐 诪讜拽爪讛 诪讞诪转 讗讬住讜专 讞转讜讱 讜讚讘专讬讛诐 讚讞讜讬讬诐 诪讚拽讗诪专 专' 讬讛讜讚讛 讗谞讘诇讛 讻诇 砖谞转谞讘诇讛 讘砖讘转 讗讬谞讛 诪谉 讛诪讜讻谉 讗诇诪讗 讚转谞讗 拽诪讗 讗祝 讘谞转谞讘诇讛 讘砖讘转 讗讬专讬 讜讛讜讗 讛讚讬谉 讘讞转讜讱 讚诇讜注讬谉 砖谞转诇砖讜 讘砖讘转 讗诇讗 砖讛诐 诪驻专砖讬诐 讚诪讚拽讗诪专 专' 讬讛讜讚讛 讛讻讬 讘谞讘诇讛 讜诇讗 讗诪专讛 讻谉 讘讚诇讜注讬谉 讗诇诪讗 讚讘讚诇讜注讬谉 讗祝 转谞讗 拽诪讗 诪注诪讬讚讛 讚讜拽讗 讘谞转诇砖讜 诪讘注专讘 讜讻谉 讚诇讜注讬谉 讻砖谞转诇砖讜 诪讗转诪诇 讗诇讗 砖住转诪谉 讗讬谞谉 注讜诪讚讜转 诇诪讗讻诇 讘讛诪讛 讗诇讗 砖讘驻专拽 砖诇讬砖讬 讘住讜讙讬讬转 诪砖谞讛 讞诪砖讬转 砖讘讜 驻住拽谞讜 讻讚注转 讛讗讜诪专 讞诇讜拽 讛讬讛 专' 砖诪注讜谉 讗祝 讘讘注诇讬 讞讬讬诐 砖诪转讜:



讜讻谉 诪讙讘讬讛讬谉 诪注诇 讛砖讜诇讞谉 讘砖讘转 注爪诪讜转 讜拽诇讬驻讬谉 讗注"驻 砖讗讬谞谉 专讗讜讬讬谉 诇讗讻讬诇讛 讜砖讛住讬讞 讚注转讜 诪讛诐 讜讛诪讜拽爪讛 讗住讜专 讘讟诇讟讜诇 讛讜讗讬诇 讜诪"诪 专讗讜讬讜转 讛谉 诇诪讗讻诇 讘讛诪讛 讗注"驻 砖诇讗 讛讜讻谞讜 诇讘讛诪讛 讜诪讜讻谉 诇讗讚诐 讗讬谞讜 诪讜讻谉 诇讘讛诪讛 砖讗讬谉 诪讜拽爪讛 诪讞诪转 讛讻谞讛 讘砖讘转 讗祝 诇讘讛诪讛 讜诪"诪 专讗讜讬讜转 讛谉 诇诪讗讻诇 讘讛诪讛 讗注"驻 砖诇讗 讛讜讻谞讜 诇讘讛诪讛 讜诪讜讻谉 讜讗诐 讗讬谞谉 专讗讜讬讬谉 讗祝 诇讘讛诪讛 讻讙讜谉 注爪诪讜转 讛拽砖讬诐 讜拽诇驻讬 讗讙讜讝讬诐 讬讘砖讬诐 讗住讜专讬诐 讘讟诇讟讜诇 讜讘讬讜"讟 诪"诪 讗祝 讛专讗讜讬讬谉 诇讘讛诪讛 讗住讜专 讜讞讻诪讬 讛爪专驻转讬诐 砖驻专砖讜讛 讗祝 讻砖讗讬谉 专讗讜讬讬谉 诇讘讛诪讛 讗讬谉 讚讘专讬讛诐 谞专讗讬谉 砖讛专讬 讛诐 讻注爪讬诐 讜讗讘谞讬诐 砖讗住讜专讜转 诇讟诇讟诇 讘砖讘转 讗祝 诇专' 砖诪注讜谉 讜讻诪讜 砖谞诪爪讗 讘驻专拽 谞讜讟诇 拽诪"讙 讗' 讘砖诪讜注转 诪注讘讬专讬谉 诪注诇 讛砖讜诇讞谉 驻讬专讜专讬谉 讜砖注专 驻讜诇讬谉 讜注讚砖讬诐 讜讻讜' 诪驻谞讬 砖讛谉 诪讗讻诇 讘讛诪讛 讜讛注诪讚谞讜讛 诇讚注转 专' 砖诪注讜谉 讗诇诪讗 讗祝 诇专' 砖诪注讜谉 讚讜拽讗 诪驻谞讬 砖讛谉 诪讗讻诇 讘讛诪讛 讜讻谉 讗讬 讗转讛 爪专讬讱 诇驻专砖讛 讘注爪诪讜转 讘讬砖 注诇讬讛诐 讘砖专 讜讘拽诇讬驻讬谉 砖讬砖 讘讛诐 诪谉 讛驻专讬 讻诪讜 砖驻专砖讜讛 讞讻诪讬 讛转讜住驻讜转 讘讗诇讜 讗祝 专' 讬讛讜讚讛 诪讜讚讛 讘讛讬转专谉 讜讗祝 讘讬讜"讟 讻诪讜 砖转诪爪讗 讘驻专拽 讘诪讛 诪讚诇讬拽讬谉 讻"讟 讗' 讘砖诪讜注转 讙专注讬谞讬 转诪专讬 讗专诪讬讬转讗 讚砖专讬讬谉 讗讙讘 讗讬诪讬讬讛讜 专"诇 注诇 讬讚 诪讛 砖谞砖讗专 讘讛谉 诪谉 讛驻专讬 讗诇讗 注拽专 讛讚讘专 诇驻专砖讛 讘注爪诪讜转 砖讗讬谉 注诇讬讛诐 讘砖专 讗诇讗 砖讛诐 专讻讬谉 讜专讗讜讬讬谉 诇讘讛诪讛 讜讻谉 拽诇讬驻讬 驻讬专讜转 讛诇讞讬诐 砖讗讬谉 讬讘砖讬谉 讻诇 讻讱 讜讘讗诇讜 讗诪专讜 讘砖讘转 诪讜转专 讜讘讬讜"讟 讗住讜专 讗诇讗 诪住诇拽 讗转 讛讟讘诇讗 讻诇讛 讜诪谞注专讛 砖讛讟讘诇讗 诪讜转专转 讘讟诇讟讜诇 讛讜讗讬诇 讜讬砖 注诇讬讛 转讜专转 讻诇讬 讜砖诪讗 转讗诪专 讜诪讻讬讜谉 砖讟诇讟讜诇讜 讗住讜专 讛讬讗讱 诪住诇拽讬诐 讗转 讛讟讘诇讗 讻诇讛 诪诪拽讜诪讛 讜讛诇讗 讛讬讗 谞注砖讬转 讘住讬住 诇讚讘专 讛讗住讜专 讜诇讗 讛讬讛 诇谞讜 诇讛转讬专 讗诇讗 谞讬注讜专 专"诇 砖讬谞注专 讗转 讛讟讘诇讗 讻讚讬谉 诪注讜转 砖注诇 讙讘讬 讛讻专 砖诇讗 讛讜转专 住诇讜拽 讛讻专 讗诇讗 砖讬谞注专讛讜 讜讛诪注讜转 谞讜驻诇讬谉 诪讗诇讬讛谉 讗讗"讻 讛讜讗 爪专讬讱 诇诪拽讜诪谉 转讚注 砖诪转讜讱 讻讱 驻专砖讜讛 讞讻诪讬 讛转讜住驻讜转 讘爪专讬讱 诇诪拽讜诐 讛讟讘诇讗 讜讗祝 讛诐 讞讜讝专讬谉 讜讚谞讬谉 注诇 注爪诪谉 砖讛专讬 诇讗 讗诪专讜 讗诇讗 讘砖讜讻讞 讛讗 讘诪谞讬讞 讗住讜专 诇谞注专 讜讗祝 诇爪专讱 讙讜祝 讜诪拽讜诐 讜讝讜 讘诪谞讬讞 讛讜讗 讜转讬专爪讜 讛诐 砖讘讝讜 讛讜讗讬诇 讜讗讬谞讜 诪谞讬讞 讗诇讗 诇砖注讛 讗讬谉 讝讛 讘住讬住 讜诇讗 谞讗住专 砖诐 讘诪谞讬讞 讗诇讗 砖讛谞讬讞 诇讚注转 讻诇 讛砖讘转 讜讗讬谉 拽讜砖讬讗 诪谞专 诇专' 讬讛讜讚讛 砖讗诪专讜 注诇讬讛 讘驻专拽 讻讬专讛 诪"讚 讗' 砖讛讬讗 谞注砖讬转 讘住讬住 诇讚讘专 讛讗住讜专 讗注"驻 砖讛谞专 讗讬谞讜 诪住驻讬拽 诇讻诇 讛砖讘转 讜讗注驻"讻 讗诐 讻讘讛 讗住讜专 诇讟诇讟诇讛 砖讛谞专 讗讬谉 讘讬讚讜 诇讻讘讜转讜 讜诇讬 谞专讗讛 砖讗祝 讝讜 讻砖讜讻讞 讛讜讗 砖诇讗 讛谞讬讞 讛注爪诪讜转 讜讛拽诇讬驻讬谉 讗诇讗 砖讗讻诇 讛讘砖专 讜讛驻专讬 讜谞砖讗专讜 诪讗诇讬讛诐 讜诇讗 砖讻讬讜谉 讛讜讗 讘讛诐 诇讛谞讬讞诐 讜讗"讻 讻诇 砖诇爪讜专讱 诪拽讜诪讜 诪讜转专 讘住诇讜拽 讜诇爪讜专讱 讙讜驻讜 诪谞注专 讗讜 砖诪讗 诇讗 谞讗诪专 讚讬谉 讘住讬住 讗诇讗 讘诪谞讬讞 注诇 讚注转 讘住讬住 讻讛讛讬讗 讚讗讘谉 砖注诇 驻讬 讞讘讬转 讜诪注讜转 砖注诇 讙讘讬 讛讻专 讜讘讗诇讜 讻诇 砖讛讜讗 诪谞讬讞 谞注砖讛 讘住讬住 诇讚讘专 讛讗住讜专 讗讘诇 讘讝讜 诇讗 讛讜谞讞讜 注诇 讚注转 讘住讬住 讜讙讚讜诇讬 讛讚讜专 专讗讬转讬 砖诪转讬专讬诐 讘住诇讜拽 讗祝 讘诇讗 爪讜专讱 诪拽讜诐 诪驻谞讬 砖讗讬谉 诇讚讘专讬诐 讗诇讜 讞砖讬讘讜转 砖讬讗诪专 注诇讬讛谉 砖讬讛讗 诪拽讜诪谉 讘住讬住 诇讛诐 讜谞专讗讬谉 讚讘专讬讛诐 讛讗 诇讝专拽谉 讜诇讛讙讘讬讛谉 讘砖讘转 诪讜转专 讜讘讬讜"讟 讗住讜专 讻诪讜 砖讘讬讗专谞讜:





转讜住驻讜转 专讬"讚

讗讜讻诇讗 讚讗驻专转 讛讜讗. 讗讬 拽砖讗讬 讜诪讗讬 驻砖讬讟讗 诇讬' 诇转诇诪讜讚讗 讚讗讜讻诇讗 讚讗驻专转 讛讜讗 讜讛讗 谞讜诇讚 讛讬讗 讚诇讗 拽讞讝讬 诇讬' 诪讗转诪讜诇 讻讚讗诪讬专' 讘驻' 讻转讘讬 讛拽讜讚砖 讙讘讬 爪讜讗讛 砖诇 拽讟谉 讜讗注"讙 讚砖专讬谞讗 讛转诐 爪讜讗讛 砖诇 拽讟谉 讜诪注讬讬谞讜转 讛谞讜讘注讬谉 讜谞讛专讜转 讛诪讜砖讻讬谉 讜讗注"讙 讚诇讗 讞讝讜 诇讛讜 诪讗转诪讜诇 诪砖讜诐 讚注讘讬讚讬 讚讗转讬 讗讘诇 讘讬爪讛 讚诇讗 注讘讚讬' 讚讗转讬' 砖讗讬谉 讘讻诇 讬讜诐 讜讬讜诐 诪注讬诇讛 讛转专谞讙讜诇转 讘讬爪转讛 讻讚讘注讬' 诇诪讬诪专 诇拽诪谉 讚讬谉 谞讜诇讚 讬砖 讘讛 讜讗诪讗讬 驻砖讬讟讗 诇讬' 讚砖专讬讗 讞砖讜讘讛 讛讗 讘注讬谞谉 诇诪讬诪专 诇拽诪谉 讚讻诇 讘讬讛爪 讚诪转讬诇讚讗 讛讗讬讚谞讗 诪讗转诪讜诇 讙诪专讗 诇讛 讜讻讬讜谉 砖讛讜讗 注讜诪讚转 诇讗讻讬诇讛 讜讬讻讜诇 诇砖讜讞讟讛 讗讬诇讜 讛讬' 砖讞讟讛 诇讗 讛讬' 讗讜讻诇 讘讬爪讛 讘诪注讬' 讛砖转讗 谞诪讬 讗讜讻诇 讚讗驻专转 讛讜讗: 



讜讗诇讜 讘转专谞讜诇转 讛注讜诪讚转 诇讙讚诇 讘讬爪讬诐 诪"讟 讚讘砖 诪讜拽爪讛 讛讬讗 讗讬 拽砖讬讗 诪"砖 转专谞讙讜诇转 讛注讜诪讚转 诇讙讚诇 讘讬爪讬诐 诪注讝 诇讞诇讘讛 讜讛诇讗 讝讛 讜讝讛 诪讜拽爪讛 谞讬谞讛讜 讜讛讬讻讬 讗诪专讬谞谉 讘驻 讞讘讬转 砖谞砖讘专讛 讞讜诇讘 讗讚诐 注讝 诇转讜讱 讛拽讚专讛 讗讘诇 诇讗 诇转讜讱 讛拽注专讛 讜诇讗 讞讬诇拽 讘讬谉 注讝 讛注讜诪讚转 诇讞诇讘讛 讘讬谉 注讝 讛注讜诪讚转 诇讗讻讬诇讛 讞砖讜讘讛 讻讚驻专讬砖讬转 讛转诐 讘诪讛讚讜专' 转诇讬转讗讛 讚讘讬爪讛 诇讗 注讘讬讚讬' 讚讗转讬' 讘讻诇 讬讜诪讗 讜讗讬谉 讚注转讜 注诇讬' 讗讘诇 讞诇讘 讚讘讻诇 讬讜诪讗 注讘讬讚 讚讗转讬 讚注转讬讛 注诇讬讛 讜讛讬诇讻讱 讗注"驻 砖讛讜讗 讬讜爪讗 诪注讝 砖讛讬讗 诪讜拽爪讛 讛讞讘诇 诪讜专转 诪砖讜诐 讚注讘讚讬 讚讗转讬 讜讻讬讜爪' 讘讝讛 讗诪专' 讘驻' 诪拽讜诐 砖谞讛讙讜 讘驻讬专讜转 讛谞讜砖专讬谉 讘砖讘转 砖讗讬谞谉 诪讜拽爪讬谉 讜讗注"驻 砖讛谉 诪讜拽爪讬谉 诪讞诪转 讗讬住讜专 砖讛讬讜 诪讞讜讘专讬谉 诇讗讬诇谉 诪砖讜诐 讟注诪讗 讚讚注转讬讛 注诇讬讬 诇讛讗讻讬诇诐 诇注讜专讘讬诐 讘注讜讚谉 诪讞讜讘专讬谉 讜诪讜讻谉 诇注讜专讘讬谉 讛讜讛 诪讜讻谉 诇讗讚诐 讜讛讜注讬诇讛 诇讜 讗讜转讛 讛讚注转 砖讗诐 讬砖专讜 诪谉 讛讗讬诇谉 讘砖讘转 讛谉 诪讜讻谞讬谉 诇讗讚诐:





砖讬讟讛 诪拽讜讘爪转

讘讬爪讛 砖谞讜诇讚讛 讘讬讜诐 讟讜讘 讘讬转 砖诪讗讬 讗讜诪专讬诐 转讗讻诇 讜讘讬转 讛诇诇 讗讜诪专讬诐 诇讗 转讗讻诇. 讜讗诐 转讗诪专 讜讗诪讗讬 诇讗 转谞讬 讘讬转 砖诪讗讬 诪转讬专讬谉 讜讘讬转 讛诇诇 讗讜住专讬谉. 讜讬砖 诪驻专砖讬谉 诪砖讜诐 讚讗讜住专讬谉 诪砖诪注 讗讬住讜专 注讜诇诐 讜讗讬谉 讗讬住讜专 讝讛 讗诇讗 诇讬讜诪讜 讜讻讚讗诪专讬谞谉 讙讘讬 讛诪讘砖诇 讘砖讘转 讘诪讝讬讚 诇讗 讬讗讻诇 讚讛讜讗 讘讜 讘讬讜诐 讗讘诇 诇诪讞专 讬讗讻诇. 讜讝讛 讗讬谞讜 讚讛讗 讙讘讬 诪讜拽爪讛 谞拽讟 诇讬砖谞讗 讚讗讬住讜专 讜讛讬转专 讜讗驻讬诇讜 讛讻讬 讗讬谞讜 讗诇讗 诇讬讜诪讜. 讜诪讜专讬 讛专讘 谞专"讜 驻讬专砖 讚诪砖讜诐 讛讻讬 拽转谞讬 转讗讻诇 诇讗砖诪讜注讬谞谉 讻讞讬讬讛讜 讚讘讬转 砖诪讗讬 讚讗驻讬诇讜 诇讗讻讬诇讛 拽讗 砖专讜 讗祝 注诇 讙讘 讚讘讻讜诇讛 转诇诪讜讚讗 讘讬转 砖诪讗讬 诇讞讜诪专讗 讜讘讬转 讛诇诇 诇拽讜诇讗 讛讻讗 诪拽讬诇讬谉 讟驻讬 讜诪转讬专讬谉 讗驻讬诇讜 诇讗讻讬诇讛. 讜讗祝 注诇 讙讘 讚专' 讗诇讬注讝专 讛讜讗 讚讗诪专 转讗讻诇 讛讬讗 讜讗诪讛 讛讗 讗诪专讬谞谉 讚砖诪讜转讬 讛讜讗. 讜讛讗 讚讗诪专 专' 讬讛讜讚讛 讘讙诪专讗 转讗讻诇 讘砖谞讬 讛讜讬 讟注诪讗 诪砖讜诐 讚专' 讗诇讬注讝专 讛讜讬 专讘讬讛 讜讻讚讗诪专 讘砖诪讬讛 注讚讬谉 讛讬讗 诪讞诇讜拽转. 讜谞拽讟 诇讬砖谞讗 讚专讘讬讛 讜讻转讘 讛专砖讘"讗 讝"诇 讚专' 讗诇讬注讝专 讛讜讬 专讘讬讛 讻诇讜诪专 专讘讬讛 讚专讘讬讛. 注讚 讻讗谉 转讜专祝 讚讘专讬讜. 讜驻讬专讜砖 诇驻讬专讜砖讜 讚讗讬 转谞讬 讘讬转 砖诪讗讬 诪转讬专讬谉 讛讜讛 诪砖转诪注 讚讜拽讗 诇讟诇讟诇 砖专讜 讘讬转 砖诪讗讬 讗讘诇 诇讗讻讬诇讛 讗住专讬 诪砖讜诐 讛讻讬 转谞讬 转讗讻诇. 讜讻谉 专讗讬转讬 讘转讜住'. 讘讬转 砖诪讗讬 讗讜诪专讬诐 砖讗讜专 讘讻讝讬转 讻讜'. 讛砖讜讞讟 讞讬讛 讜注讜祝 讻讜' 讘讬转 砖诪讗讬 讗讜诪专讬诐 讬讞驻讜专 讘讚拽专 讜讬讻住讛. 驻讬专讜砖 诪砖讜诐 讚讘讻讜诇讬讛 转诇诪讜讚讗 讘讬转 砖诪讗讬 诇讞讜诪专讗 讜讘讬转 讛诇诇 诇拽讜诇讗 讞讜抓 诪讗讜转谉 砖诪讜谞讛 讚讘专讬诐 砖诪讜谞讛 讘驻专拽 专讘讬注讬 讚诪住讻转 注讚讬讜转 拽转谞讬 讛谞讬 转诇转 诪讬诇讬 讘诪转谞讬转讬谉 讘讛讚讬 讛讚讚讬 讚讛讜讜 诪拽讜诇讬 讘讬转 砖诪讗讬 讜讞讜诪专讬 讘讬转 讛诇诇. 讜讛讗 讚讘讬爪讛 转谞讬 拽诪讬讬转讗 讛转诐 讜谞拽讟 讞诪抓 讗讙专专讗. 讜讗讬转 谞讜住讞讬 讚讙专住讬 讚诪砖讜诐 讛讻讬 谞拽讟 讞诪抓 诪砖讜诐 讚转谞讗 讘讬讜诐 讟讜讘 砖诇 驻住讞 拽讗讬.  


讙诪专讗 讘转专谞讙讜诇转 讛注讜诪讚转 诇讗讻讬诇讛 讻诇讜诪专 诇讛砖诪讬谉 讗讜转讛 讜诇讗讜讻诇讛 讻诇 讝诪谉 砖讬专爪讛 讗讜讻诇讗 讚讗驻专转 讛讜讗. 讜讗祝 注诇 讙讘 讚诇讘讬转 讛诇诇 讗讬谉 诪住讬拽讬谉 讘砖讘专讬 讻诇讬诐 讻讬讜谉 讚诪注讬拽专讗 讻诇讬 诪砖讜诐 谞讜诇讚 讜讻谉 谞诪讬 驻讬专讜转 讛注讜诪讚讬诐 诇讗讻讬诇讛 诪砖拽讬谉 讛讬讜爪讗 诪讛诐 讗住讜专讬诐. 讛讻讗 砖讗谞讬 讚诇讬讻讗 诇诪讬诪专 讘讬讛 谞讜诇讚 诪砖讜诐 讚讛讜讬 讻讞讜转讱 驻专讜住讛 诪讻讻专 讗讞转 讚诇注讜诇诐 讚讬谉 讛讘讬爪讛 讻讚讬谉 讛转专谞讙讜诇转 讻讚诪砖诪注 讘讛讚讬讗 讘讙诪专讗. 


诪讗讬 讟注诪讬讬讛讜 讚讘讬转 砖诪讗讬 诪讜拽爪讛 讛讜讗. 驻讬专讜砖 讗驻讬诇讜 注讜诪讚转 讛转专谞讙讜诇转 诇讙讚诇 讘讬爪讬诐 讜诇讛讬讜转 讛讘讬爪讬诐 诇讗讻讬诇讛 讗驻讬诇讜 讛讻讬 讗讬谉 诇讛诐 讛讻谞讛 讘讗谞驻讬 谞驻砖讬讬讛讜 讘诪注讬 讗诪谉 讻讬讜谉 砖讛讗诐 讛讬讗 诪讜拽爪讛 讜讻谉 驻住拽讜 专讜讘 讛驻讜住拽讬诐. 讜讗"转 讗诐 讻谉 讗诪讗讬 拽讗 驻专讬讱 诪讜拽爪讛 讛讬讗 讚讛讗 拽讬讬诪讗 诇讗讻讬诇讛. 讬砖 诪驻专砖讬诐 讚讛专讬 讛讜讗 讻讗诇讜 讗拽砖讬 谞讜诇讚 讛讜讗 讚诇谞讜诇讚 谞诪讬 拽专讬 诪讜拽爪讛 砖讛讻诇 诪讟注诐 诪讜拽爪讛 讗诇讗 砖讛谞讜诇讚 讛讜讗 讬讜转专 诪讜拽爪讛. 


诪讗谉 讚砖专讬 讘诪讜拽爪讛 讘谞讜诇讚 讗住专. 驻讬专讜砖 讘谞讜诇讚 讻讬 讛讗讬 讚诪注讬拽专讗 诪讬讻住讜 讜讛砖转讗 诪讬讙诇讜 诇讗驻讜拽讬 砖讘专讬 讻诇讬诐 讚诪住讬拽讬诐 讘讬讜诐 讟讜讘 讗祝 注诇 讙讘 讚讛讜讜 讻诇讬诐 诪注讬拽专讗 讜诇讗 讞砖讬讘讬 讻谞讜诇讚 讗诇讬讘讗 讚专讘讬 砖诪注讜谉 讻讚讗讬转讗 讘驻专拽 讘诪讛 诪讚诇讬拽讬谉. 讜讗"转 讗诐 讻谉 讛讗 讚拽讬讬诪讗 诇谉 讞讜诇讘 讗讚诐 注讝 诇转讜讱 讛拽讚专讛 讗讜 诇转讜讱 讛转讘砖讬诇 诪砖讜诐 讚诪砖拽讛 讛讘讗 诇讗讜讻诇 讻讗讜讻诇 讜讻谉 驻讬专讜转 谞诪讬 讜讗诪讗讬 诇讗 讗住讬专讬 诪砖讜诐 谞讜诇讚. 讜讬"诇 讚讛转诐 讛讜讬 讛讜讻讞讛 讟驻讬 讻讬讜谉 讚注讘讬讚 讗讬讛讜 讘讬讚讬诐 讗讘诇 讘讬爪讛 讚诪诪讬诇讗 诇讗 讜讛讬讬谞讜 讟注诪讗 讚注爪诪讜转 讜拽诇讬驻讬谉. 讜讻转讘 专砖"讬 讝"诇 讘讛讙讛讛 讚诪讗谉 讚讗讬转 诇讬讛 诪讜拽爪讛 讬诇讬祝 诪讜讛讻讬谞讜 讜讛谞讬 诪讬诇讬 讘诪讬讚讬 讚讞讝讬 诇诪讬讻诇. 讜讻谉 讻转讘 诇拽诪谉 讙讘讬 注爪讬诐 砖谞砖专讜 诪谉 讛讚拽诇 讗讘诇 讘讚专讘谞谉 讻讙讜谉 诪讜拽爪讛 讚讗讬住讜专 讟诇讟讜诇 讚诇讗讜 讘专 讗讻讬诇讛 讻讬 讛讻讗 注讚 讻讗谉. 讜驻讬专讜砖 诇驻讬专讜砖讜 砖讗讬谉 诪讜拽爪讛 诪谉 讛转讜专讛 讗诇讗 讘讚讘专 讛专讗讜讬 诇讗讻讬诇讛. 讜讛拽砖讛 注诇讬讜 诪讜专讬 讛专讘 谞专"讜 讚讛讗 专讘讛 讚讛讜讗 诪专讛 讚砖诪注转讗 讘注爪讬 诪讜拽爪讛 讗诪专讛 讜讻讚讗讬转讗 讘驻专拽 讗诇讜 注讜讘专讬谉 讚讗转诪专 讛转诐 讘讛讚讬讗 讚讛讜讬 诪讚讗讜专讬讬转讗. 讜转讬专抓 谞专"讜 讚注讚 讻讗谉 诇讗 讗诪专 专讘讛 讚注爪讬 诪讜拽爪讛 诪讚讗讜专讬讬转讗 讗诇讗 诪砖讜诐 讚讗拽砖讬转讬讛 讛讗 讚诪讘砖诇 讙讬讚 讛谞砖讛 讘讞诇讘 讘讬讜诐 讟讜讘 讜讗讻诇讜 诇讜拽讛 讞诪砖 讗讘诇 讘转专 讚驻专讬拽 讗驻讬拽 讛讘注专讛 讜注讬讬诇 注爪讬 讗砖专讛 诇讗 爪专讬讱 诇讚讞讜拽讬 谞驻砖讬讛. 讚讗祝 注诇 讙讘 讚住讘讬专讗 诇讬讛 讚诪讜拽爪讛 讚讗讜专讬讬转讗 讜讻讚诪砖诪注 讚驻砖讬讟讗 诇讬讛 诇专讘讛 讜讻讚讞讝讬谞谉 讚讗拽砖讬 诇讬讛 讗讘讬讬 讜诪讜拽爪讛 讚讗讜专讬讬转讗 讛讜讗 讜讛讜讗 讗讛讚专 诇讬讛 讗讬谉 讜讗讝讛专转讬讛 诪讛讻讗 讜讛讬讛 讘讬讜诐 讛砖砖讬 讻讜'. 讗驻讬诇讜 讛讻讬 诪砖诪注 讚诪讚讻转讬讘 讜讛讻讬谞讜 讘驻专砖转 讛诪谉 讚讘专 讗讻讬诇讛 讛讜讗 讚诇讗 讗住专 讗诇讗 诪讜拽爪讛 讚诪讬讚讬 讚讞讝讜 诇诪讬讻诇 注讚 讻讗谉 诇砖讜谞讜. 


讜讘讬转 讛诇诇 讗讜诪专讬诐 诪住诇拽 讗转 讛讟讘诇讗 讜诪谞注专讛. 讜讗诐 转讗诪专 讜讛讗 讛讻讗 讘诪谞讬讞 诪讚注转 讗转 讛注爪诪讜转 讜讛拽诇讬驻讬谉 注诇 讛砖诇讞谉 讜讗诐 讻谉 谞注砖讛 讛砖诇讞谉 讘住讬住 诇讛诐 讜讗住讜专 讗驻讬诇讜 讟诇讟讜诇 诪谉 讛爪讚. 讜讛专讘讛 转讬专讜爪讬谉 谞讗诪专讜 讘注谞讬谉. 讬砖 诪转专爪讬诐 讚讛讻讗 诪讬讬专讬 砖讬砖 讚讘专讬诐 砖诇 讛讬转专 讘砖诇讞谉 讜讗讙讘讬讬讛讜 诪讟诇讟诇讬谉 讛讗住讜专讬谉 讜讗驻讬诇讜 讘诪谞讬讞 讻讚诪讜讻讞 讘讛讚讬讗 讘驻专拽 拽诪讗 讚砖讘转. 讜诇讗 诪讞讜讜专 讚讛讗 住转诪讗 拽转谞讬 讗驻讬诇讜 讘砖讗讬谉 注诇讬讛 讚讘专讬诐 砖诇 讛讬转专. 讜讬砖 诪转专爪讬诐 讚诇注讜诇诐 诇讗 讗诪专讬谞谉 讘住讬住 讗诇讗 讘砖讬砖 讘讛诐 讞砖讬讘讜转 讘住讬住讜转 讻诪注讜转 砖注诇 讙讘讬 讛讻专 讗讘诇 注爪诪讜转 讜拽诇讬驻讬谉 砖讗讬谉 诇讛诐 讞砖讬讘讜转 讻诇诇 诇讗. 讜讗诐 转讗诪专 讜讛讗 讗讘谉 砖注诇 驻讬 讛讞讘讬转 讗诪专讬谞谉 讚谞注砖讛 讘住讬住 讛讞讘讬转 诇讛 讜讗祝 注诇 驻讬 砖讗讬谉 诇讛 讞砖讬讘讜转 讻诇诇. 讻讘专 讗诪专 讘转讜住驻讜转 讚诪讬讬专讬 讘讗讘谉 讞砖讜讘 讻讗讘谞讬 讙讝讬转 砖讗讚诐 诪爪谞讬注讛 砖诇讗 转砖讘专. 
讜诪讜专讬 讛专讘 谞专"讜 讛拽砖讛 讚讛讗 诪转谞讬转讬谉 讚讗讘谉 砖注诇 驻讬 讛讞讘讬转 住转诪讗 拽转谞讬 讜讗祝 注诇 讙讘 讚诇讗 讛讜讬讗 讙讝讬转 讜诇讗 讞砖讬讘讗. 讜注讜讚 砖讗讬谉 讚专讱 诇讛爪谞讬注 讗讘谉 拽讟谞讛 注诇 驻讬 讛讞讘讬转. 讜注讜讚 讚讛讗 讗讘谉 砖讘拽专讜讬讛 讗讬 诇讗 诪讛讚拽讗 讗讬谉 诪讟诇讟诇讬谉 讛拽专讜讬讛 诇驻讬 砖谞注砖讛 讘住讬住 诇讗讘谉 讜讛讬讗 讗讬谞讛 诪讗讘谞讬 讙讝讬转 讚讛讗 讘诪拽讜诐 讛转讜专驻讛 讬讛讘 诇讛 讜诇讛讻专注 讘注诇诪讗. 注诇 讻谉 驻讬专砖 讛讜讗 谞专"讜 讚讘砖谞讬 注谞讬谞讬诐 谞注砖讛 讘住讬住. 讻讙讜谉 砖讬砖 讞砖讬讘讜转 讘住讬住讜转 注诇讬讜 讻讚讗诪专谉 讻诪注讜转 砖注诇 讙讘讬 讛讻专 讜讗祝 注诇 驻讬 砖讗讬谉 讛讻专 爪专讬讱 诇诪注讜转 讗讜 讗驻讬诇讜 讗讬谉 讘注谞讬谉 讞砖讬讘讜转 讘住讬住讜转 讻讬讜谉 砖讛讜讗 爪专讬讱 诇讜 谞注砖讛 讘住讬住 讻讗讘谉 砖注诇 驻讬 讛讞讘讬转 砖讛讞讘讬转 爪专讬讻讗 诇讗讘谉 讜讗祝 注诇 驻讬 砖讗讬谉 讘讗讘谉 讞砖讬讘讜转 讻诇诇. 讜讻讙讜谉 讗讘谉 砖讘拽专讜讬讛 讚讗讬 诇讗 诪讛讚拽讗 砖驻讬专 讗住讬专 诇讟诇讟诇讛 诪砖讜诐 讚爪专讬讱 诇讛 砖诪讻专讬注讛 讘诪讬诐 讜讚讜诇讛 讜讗祝 注诇 讙讘 讚拽专讜讬讛 注讬拽专 讜讗驻讬诇讜 讛讻讬 讻讬讜谉 砖爪专讬讱 诇讗讘谉 诪讬转住专. 讗讘诇 注爪诪讜转 讜拽诇讬驻讬谉 砖讗讬谉 诇讛诐 讞砖讬讘讜转 讻诇诇 讜讙诐 讗讬谉 讛讟讘诇讗 爪专讬讻讛 诇讛诐 诇讗 谞注砖讛 讘住讬住 诇讛诐 讜诪讜转专 诇谞注专讛. 讜讛讗 讚讟讜诪谞讬谉 讘讙讬讝讬 爪诪专 砖谞讜讟诇 讗转 讛讻住讜讬 讜讛谉 谞讜驻诇讬谉 诪讗诇讬讛谉 讗祝 注诇 讙讘 讚爪专讬讱 诇讙讬讝讬 爪诪专 诇讛讞诐 讟注诪讗 讚诪诇转讗 诪驻谞讬 砖讻诇 讛拽讚专讛 讟诪讜谞讛 讘转讜讱 讛讙讬讝讬谉 讜注讬拽专谉 砖诇 讙讬讝讬谉 谞注砖讬谉 讘住讬住 诇拽讚专讛 讚讛讗 讛谞讱 讚转讞转讬讛 讜爪讚讚讬讛 谞注砖讜 讘住讬住 诇讛 讛诇讻讱 讚讬谞讗 讛讜讗 讚诇讛讜讜 讗讬谞讛讜 讘住讬住 讜讗祝 注诇 讙讘 讚讗讬讻讗 诪讬谞讬讬讛讜 注诇 讻住讜讬 讛拽讚专讛 讘转专 注讬拽专讬讬讛讜 讗讝诇讬谞谉 讜诪讬拽专讜 讘住讬住 诇拽讚专讛 讜讛诇讻讱 谞讜讟诇 讗转 讛讻住讜讬 讜讛谉 谞讜驻诇讬谉. 讜讻谉 谞专讗讛 讚注转 讛专诪讘"谉 讝"诇 砖讻转讘 住讜祝 驻专拽 谞讜讟诇 讙讘讬 讙专注讬谞讬 驻专住讬讬转讗 砖诪讜讗诇 诪讟诇讟诇 诇讛讜 讗讙讘 专讬驻转讗 讻讜'. 讜讻讗谉 讗讬谞讜 谞注砖讛 讘住讬住 砖讻诇 注爪诪讜 讗讬谞讜 注讜砖讛 讻谉 讗诇讗 诇讝讜专拽谉. 讜讻谉 讝讜 砖砖谞讜 诇讘讬转 砖诪讗讬 诪住诇拽 讗转 讛讟讘诇讗 讻讜诇讛 讜诪谞注专讛 讛讻讬 谞诪讬 讛讜讗 砖诪讟诇讟诇 讗转 讛讟讘诇讗 注诐 讛拽诇讬驻讬谉 砖注诇讬讛 注讚 诪拽讜诐 讬讚讜注 讜诪谞注专讛 砖诐 注讚 讻讗谉. 讗诇诪讗 讟注诪讗 诪砖讜诐 讚诇讗 讞砖讬讘讬 讜讗讬谉 爪专讬讱 诇讛诐 讜讗讬谞讜 注讜砖讛 讻讱 讗诇讗 诇讝讜专拽谉 注讚 讻讗谉 转讜专祝 讚讘专讬讜 谞专"讜. 讜讻谉 谞专讗讛 砖专诪讝讜 驻讬专讜砖 讝讛 讘转讜住驻讜转 砖讻转讘讜: 讛讗 讚讗讘谉 诪砖讜诐 讚讗讞砖讘讛 讜注砖讗讛 讻住讜讬 注诇 驻讬 讛讞讘讬转 注讚 讻讗谉. 讻诇讜诪专 讻讬讜谉 砖注砖讗讛 讻住讜讬 讜爪专讬讱 诇讛 讛讞讘讬转 谞注砖讛 讘住讬住 诇讗讘谉. 讜讻谉 诪讜讻讞 驻专拽 讻诇 讛讻诇讬诐 讚讗诪专讬谞谉 讛转诐 讗讘诇 讘诪谞讬讞 谞注砖讛 讛讗讘谉 讻住讜讬 诇讞讘讬转 讜讝讛 诇诪讗谉 讚住讘讬专讗 诇讬讛 讚讛谞讞讛 诇砖诐 讻住讜讬 诪砖讜讛 诇讬讛 诪谞讗 讜诪讗谉 讚讗诪专 讚讗住讜专 诇讟诇讟诇 住讘专 讚诇讗 诪砖讜讬讗 诇讬讛 诪谞讗 讗诇讗 讗诐 讻谉 谞注砖讛 讘讛 诪注砖讛 讜讻讚讗住讛讬讚 爪讗讜 讜砖驻砖驻讜诐 讗诪专 诇讛讜 讗讘诇 诪讻诇 诪拽讜诐 诪砖诪注 讚诪讬讬专讬 讚讚注转讬讛 诇砖诐 讻住讜讬. 


讜讗诪专 专讘 谞讞诪谉 讗谞讜 讗讬谉 诇谞讜 讗诇讗 讘讬转 砖诪讗讬 讻专' 讬讛讜讚讛 讻讜'. 讻诇讜诪专 讻讱 拽讘诇 诪专讘讜 讚诪驻讻讬谞谉 诇讬讛 讚讘讬转 讛诇诇 讗讜诪专讬诐 诪讙讘讬讛讬谉 诪注诇 讛砖诇讞谉 讜讘讬转 砖诪讗讬 讗讜诪专讬诐 诪住诇拽讬谉 讗转 讛讟讘诇讗 讜讻讜'. 讗讘诇 诪转谞讬转讬谉 讚讛讻讗 诇讗 诪驻讻讬谞谉 讚诪转谞讬转讬谉 诪转专爪转讗 讛讬讗 砖讛专讬 诪讬转谞讜 讘拽讜诇讬 讘讬转 砖诪讗讬 讛转诐 讘诪住讻转 注讚讬讜转. 


讙讘讬 砖讘转 讚住转诐 诇谉 转谞讗 讻专' 砖诪注讜谉 讚转谞谉 讻讜'. 讜讗祝 注诇 讙讘 讚驻诇讬讙 专' 讬讛讜讚讛 讘讛 讜讗诐 讻谉 诇讗 诪讬拽专讬 住转诪讗 讛讬讬谞讜 讚诇讗 诪爪讬谞谉 诇讗拽砖讜讬讬 诪讬谞讛 诇专' 讬讜讞谞谉 讚讗诪专 讛诇讻讛 讻住转诐 诪砖谞讛 讗讘诇 诇讚讬讚谉 讞砖讬讘讗 住转诪讗 诇注谞讬谉 讛诇讻讛 讜讛讻讬 讗讬转讗 讘诪住讻转 讬讘诪讜转. 


讜讗转 讛谞讘诇讛 诇驻谞讬 讛讻诇讘讬诐. 讜讗"转 讚诇诪讗 诪砖讜诐 讚讛讜讬 诪讜讻谉 诇讗讚诐 讻诇讜诪专 诪讘注讜讚 讬讜诐 讜诪讜讻谉 诇讗讚诐 讛讜讬 诪讜讻谉 诇讻诇讘讬诐 讗讬 谞诪讬 讘砖讬砖 谞讘诇讛 讘转讜讱 讘讬转讜 讜诇讗 诪砖讜诐 诪讜拽爪讛. 讜讬"诇 讚讛讗 驻诇讬讙 专' 讬讛讜讚讛 讘住讬驻讗 讜讗住专 讜讬讛讬讘 讟注诪讗 诇驻讬 砖讗讬谞讜 诪谉 讛诪讜讻谉 讚诪砖诪注 讚讗驻讬诇讜 诇转谞讗 拽诪讗 讗讬谞讛 诪谉 讛诪讜讻谉 讜讛讗 讚拽讗 砖专讬 诪砖讜诐 讚诇讬转 诇讬讛 诪讜拽爪讛.





诪讛专砖"讗 - 讞讬讚讜砖讬 讛诇讻讜转

转讜住驻转 讘讚"讛 讘讬爪讛 砖谞讜诇讚讛 讘讬"讟 讻讜' 注讬"诇 讚谞拽讟 诇讘"砖 转讗讻诇 讻讜' 讚讗讬谉 讗讻讬诇讛 讘诇讗 讟诇讟讜诇 讜讘"讛 讗住专讬 讗祝 讘讟诇讟讜诇 讗诇讗 讗讙讘 讚谞拽讟讬 讘"砖 讻讜' 注讻"诇 讗讘诇 诇驻讬 诪讛 砖转讬专爪讜 讚诇专讘讜转讗 谞拽讟 转讗讻诇 诇讘"砖 诇讗 讘注讜 诇诪讬诪专 讚谞拽讟讬 讘"讛 诇讗 转讗讻诇 讗讙讘 讚谞拽讟讬 讘"砖 转讗讻诇 讚诇讗 谞讬讞讗 诇讛讜 诇诪讬诪专 讘讛讱 诪诇转讗 诇讛讜讚讬注讱 讻讞谉 讚讘"砖 诇讙讘讬 讻讞谉 讚讘"讛 讚讗住专讬 讗祝 讘讟诇讟讜诇 讗注"讙 讚讗诪专讬谞谉 讻讞 讚讛讬转讬专讗 注讚讬祝 诇讗讜拽讬诪转讗 讚专讘 谞讞诪谉 诇讗 谞讬讞讗 诇讛讜 诇诪讬诪专 讛讻讬 诇砖讗专 讗讜拽讬诪转讗 讚讗诪讜专讗讬 讚讘讻诪讛 讚讜讻转讬谉 讗诪专讬谞谉 讚讘"砖 讘诪拽讜诐 讘"讛 讗讬谞讛 诪砖谞讛 讗讘诇 讛砖转讗 讚转讗讻诇 诪砖诪' 讗讻讬诇讛 讜讟诇讟讜诇 诇讘"砖 砖驻讬专 拽讗诪专讬谞谉 诇讘"讛 讚谞拽讟讬 讛讻讬 讗讙讘 讜拽"诇:


讘讚"讛 讗讜讻诇讗 讚讗驻专转 讻讜' 讜讗讬 讘注讬 砖讞讬讟 诇讛 讜讗讻讬诇 讻诇 砖讘讙讜讛 注讻"诇 讜诪讬讛讜 诇诪讗讬 讚住"讚 讚讗驻讬诇讜 诪讗谉 讚砖专讬 讘诪讜拽爪讛 讗讜住专 讘谞讜诇讚 讜讛讬讬谞讜 讘转专谞讙讜诇转 讛注讜诪讚转 诇讙讚诇 讘讬爪讬诐 讗注"讙 讚讛"谞 讗讬 讘注讬 砖讞讬讟 诇讛 讜讗讻讬诇 讻诇 砖讘讙讜讛 讚讛讗砖专讬 诪讜拽爪讛 诪"诪 讻讬讜谉 讚谞讜诇讚讛 讛讘讬爪讛 诪讚讘专 讛诪讜拽爪讛 诇讗 砖专讬谞谉 诇讛 诪讛讗讬 讟注诪讗:


讘讚"讛 讚诇诪讗 讘"砖 诇讬转 诇讛讜 诪讜拽爪讛 讻讜' 讜讬"诇 讚诪讜拽爪讛 讚讘注诇讬 讞讬讬诐 讞诪讬专 讟驻讬 讻讜' 注讻"诇 驻讬' 讘讘注诇讬 讞讬讬诐 讛讬讻讗 讚诪拽爪讛 诪讚注转讬讛 讻讙讜谉 讛讛讬讗 讚讬讜谞讬 砖讜讘讱 讚诪拽爪讛 讚注转讬讛 诪谞讬讬讛讜 诪砖讜诐 讞讜专讘谉 砖讜讘讱 讞诪讬专 讟驻讬 诪砖讗专 诪讜拽爪讛 诪讬讛讜 讛讻讗 讘转专谞讙讜诇转 讗注"讙 讚讛讜讬 讘注诇讬 讞讬讬诐 讗驻讬' 讘注讜诪讚转 诇讙讚诇 讘讬爪讬诐 诇讗 诪拽爪讬 讚注转讬讛 诪谞讬讬讛讜 [讗] 诇驻讬 砖讛诐 讙讚诇讬诐 讘讘讬转讜 砖诇 讗讚诐 讜注讬讬谉 讘讝讛 讘住驻专 讛诪讗讜专:


讘讚"讛 拽住"讚 讚讗驻讬' 诪讗谉 讻讜' 讜讗驻讬' 专"砖 诪讜讚讛 讚讛讗讬 谞讜诇讚 讗住讜专 注讻"诇 讜讻转讘 诪讛专砖"诇 讜诪"诪 专讘 谞讞诪谉 住讘专 讚讘讛讗讬 谞讜诇讚 谞诪讬 驻诇讬讙 讻讜' 注讻"诇 讜讘转讜住' 砖诐 驻' 诪讬 砖讛讜爪讬讗讜讛讜 讻转讘讜 讜讗"转 讜诇讬诪讗 讛讗 专"砖 讛讬讗 讚诇讬转 诇讬讛 诪讜拽爪讛 讜诇讬转 诇讬讛 谞讜诇讚 讻讚讗讬转讗 讘专讬砖 讘讬爪讛 讜讬"诇 讚讘谞讜诇讚 讻讛"讙 砖讛讜讗 讚讘专 讞讚砖 砖诇讗 讘讗 诇注讜诇诐 讻诇 注讬拽专 诪讜讚讛 专"砖 讻讜' 注讻"诇 注"砖:


讘讚"讛 诪讙讘讬讛讬谉 诪注诇 讛砖诇讞谉 讻讜' 讚讛讗 讗讬讻讗 讘住讬驻讗 讜砖注专 砖诇 讗驻讜谞讬谉 讻讜' 诪驻谞讬 砖讛谉 专讗讜讬谉 诇诪讗讻诇 讘讛诪讛 讻讜' 注讻"诇 讜讛讛讬讗 讚砖注专 讗驻讜谞讬谉 讻讜' 拽讗诪专讬谞谉 讛转诐 讚讗转讬讗 讻专"砖 讚诇讬转 诇讬讛 诪讜拽爪讛 讜讗讬谉 诇讛拽砖讜转 诇驻"讝 诇"诇 诇讗转讜讬讬 讙讘讬 砖讘转 住转诐 诇谉 转谞讗 讻专"砖 诪讛讱 讚诪讞转讻讬谉 讛讚诇讜注讬谉 讻讜' 讗诪讗讬 诇讗 诪讬讬转讬 讛讱 住转诪讗 讚讙讘讬 砖讘转 讜砖注专 讗驻讜谞讬谉 讻讜' 讚讛讬讗 住讬驻讗 讚讛讱 讚诪讙讘讬讛讬谉 讻讜' 讚讬"诇 讻讬讜谉 讚专' 讬讛讜讚讛 驻诇讬讙 讘讛讱 诪住' 讘转专 讛讻讬 讘驻' 诪讬 砖讛讞砖讬讱 讛"诇 住转诪讗 讚砖注专 讗驻讜谞讬谉 住转诐 讜讗讞"讻 诪讞诇讜拽转 讜讗注"讙 讚专讘讬诐 诇讙讘讬 讬讞讬讚 讛讜讛 讻诪"砖 讛转讜住' 讘讛讱 讚讚诇讜注讬谉 诪"诪 诇讗 讛讜讬 讛讱 住转诪讗 讚砖注专 讗驻讜谞讬谉 讻讜' 砖讛讬讗 谞砖谞讬转 讘驻' 讛讬讛 谞讜讟诇 注讚讬驻讗 诪讛讱 住转诪讗 讚诪讟诇讟诇讬谉 谞专 讞讚砖 讗讘诇 诇讗 讬砖谉 讻讜' 砖讛讬讗 讘驻' 讻讬专讛 讗讘诇 讛讛讬讗 讚讚诇讜注讬谉 讜讚讗讬 注讚讬驻讗 讻讬讜谉 砖谞砖谞讬转 讘住讜祝 讛诪住' 讻诪"砖 讛转讜住':





诪讛专"诐

讘讙诪' 讙讘讬 砖讘转 讚住转诐 诇谉 转谞讗 讻专"砖. 谞专讗讛 讚讛讗 讚拽讗诪专 专讘 谞讞诪谉 讗谞讜 讗讬谉 诇谞讜 讜讻讜' 讜驻专砖"讬 讻讱 砖诪注转讬 诪专讘讜转讬 讜讻讜' 讗讬谉 专"诇 砖砖诪注 讘驻讬专讜砖 诪专讘讜转讬讜 砖讘"砖 讗讜诪专讬诐 诪住诇拽 讛讟讘诇讗 讜讻讜' 讜讘讛"讗 诪讙讘讬讛讬诐 讜讻讜' 讚讗"讻 诇诪讛 讛讜爪专讱 诇讜诪专 讙讘讬 砖讘转 住转诐 诇谉 转谞讗 讻专"砖 讜讻讜' 转讬驻讜拽 诇讬讛 讚讻讱 拽讘诇 诪专讘讜转讬讜 讜诇讗 讛讬讛 诇讜 诇讛讘讬讗 讗诇讗 讛讛讜讗 住转诪讗 讚讬"讟 讗诇讗 专"诇 讚砖诪注 诪专讘讜转讬讜 住转诪讗 讚讘"砖 住"诇 讻专' 讬讛讜讚讛 讜讘"讛 住"诇 讻专"砖 讜诪住讘专转 注爪诪讜 讛讜讗讬诇 讜讗砖讻讞 讙讘讬 砖讘转 讚住转讬诐 诇谉 转谞讗 讻专"砖 讗讜拽讬 拽讘诇转讜 砖砖诪注 诪专讘讜转讬讜 砖讘"讛 讻专"砖 讛讬讬谞讜 讙讘讬 砖讘转 讗讘诇 讙讘讬 讬"讟 讚住转讬诐 诇谉 转谞讗 讻专' 讬讛讜讚讛 讗讜拽讬 诇讘"讛 讻专' 讬讛讜讚讛 讜拽"诇:


讘专砖"讬 讚"讛 诇讬转 诇讛讜 讻讜' 讚讗诪专讬谞谉 驻专拽 讘诪讛 诪讚诇讬拽讬谉 诪讜转专 讛砖诪谉 砖讘谞专 讜讻讜' 讟"住 讛讜讗 讜爪"诇 讘驻专拽 讻讬专讛 讚讘专讬讬转讗 讛讬讗 砖诐 讚祝 诪"讚 注"砖:


讘转讜住' 讚"讛 讘讬爪讛 讻讜' 讜讻讬 转讬诪讗 讗讜住专讬谉 诪砖诪注 砖讗住讜专 诇注讜诇诐 讜讻讜' 专"诇 讜讛讜讗讬诇 讜驻砖讜讟 讛讜讗 砖讛讘讬爪讛 讗讬谉 讗住讜专讛 诇注讜诇诐 诇讗 砖讬讬讱 诇诪转谞讬 讙讘讛 诇砖讜谉 讗讬住讜专 讜拽"诇:


讘讗"讚 讜讬"诇 讚讗讬 讛讜讛 转谞讬 讗讜住专讬诐 讜诪转讬专讬诐 讛讬讬转讬 讗讜诪专 砖诪讛 砖诪转讬专讬诐 讛讘讬爪讛 讛讬讬谞讜 诇讟诇讟诇 讜讻讜' 讜讛讗 讚拽转谞讬 讙讘讬 诪讜转专 讛砖诪谉 砖讘谞专 专"砖 诪转讬专 爪"诇 诪砖讜诐 讚谞讘讬 注爪诪讜 砖诇 砖诪谉 诇讗 砖讬讬讱 讟诇讟讜诇 讜诇讻讱 转谞讬 诇砖讜谉 诪讜转专 讜诇讗 讞讬讬砖 讚谞讬诪讗 讚讗讬讬专讬 讘讟诇讟讜诇:


讘讗"讚 诇讻谉 驻讬专砖 专"讬 讜讻讜' 专"诇 讚专"讬 驻讬专砖 讘注谞讬谉 讗讞专 讜讬"诇 讚诇注讜诇诐 诇讗 砖讬讬讱 诇讞诇拽 讘讬谉 讟诇讟讜诇 诇讗讻讬诇讛 讜讛讗 讚诇讗 拽转谞讬 诇砖讜谉 讗讜住专讬诐 讜诪转讬专讬诐 讛讬讬谞讜 诪砖讜诐 讚讙讘讬 讘讬爪讛 砖讬讬讱 诇讬砖谞讗 讚转讗讻诇 讟驻讬 诪砖讜诐 讚住转诪讗 诇讗讻讬诇讛 拽讗讬:


讘讗"讚 注讜讚 讬"诇 讜讻讜' 专"诇 讚诇注讜诇诐 讛转讬专讜抓 讛专讗砖讜谉 讬转讬讬砖讘 砖驻讬专 讚诪讗讬 讗诪专转 讚诪诇砖讜谉 诇讗 转讗讻诇 诪砖诪注 讚诇讟诇讟诇 砖专讬 讝讛 讗讬谞讜 讚讘诇砖讜谉 转讗讻诇 讚拽讗诪专讬 讘"砖 谞讻诇诇 讘讜 讗讻讬诇讛 讜讟诇讟讜诇 讜诪诪讬诇讗 拽讗讬 注诇讬讛 讘"讛 讜讗住专讬 转专讜讬讬讛讜 讜讛讗 讚诇讗 谞拽讟讬 讘"讛 讘讛讚讬讗 诇讬砖谞讗 讚讟诇讟讜诇 诪砖讜诐 讗讙讘 讚谞拽讟讬 讘"砖 转讗讻诇 讜讻讜' 讜拽"诇:


讚"讛 讚诇诪讗 讘"砖 诇讬转 诇讛讜 诪讜拽爪讛 转讬诪讛 讜讻讜' 讚拽转谞讬 诇讗 讬讟讜诇 讗讗"讻 谞注谞注 诪讘注讜讚 讬讜诐 讜讻讜' 讜讗注"讙 讚诇拽诪谉 (讘讬爪讛 讚祝 讬') 诪砖诪注 讘讙诪专讗 讚讟注诪讗 讚讘"砖 砖诐 讛讜讗 诪讟注诐 讚诇诪讗 讗转讬 诇讗诪诇讜讻讬 讚讗讬讬专讬 讘讘专讬讻讛 专讗砖讜谞讛 讻讚诇拽诪谉 讜驻讬' 专砖"讬 砖诐 讜讛"诇 讟诇讟讜诇 砖诇讗 诇爪讜专讱 讛讬讬谞讜 谞诪讬 诪讟注诐 讗讬住讜专 诪讜拽爪讛 讜讻谉 驻专砖"讬 诇拽诪谉 砖诐 讘住讜祝 砖诪注转转讗 讗讛讗 讚拽讗诪专 讜拽讗 诪讟诇讟诇 诪讬讚讬 讚诇讗 讞讝讬 诇讬讛 讚驻专砖"讬 诪讬讚讬 讚诇讗 讞讝讬 讻诇 讗讜转谉 砖讟诇讟诇 讬讜转专 注诇 爪专讻讜 诪讜拽爪讬诐 讛讬讜 讗"讻 专"诇 讜诇诪驻专注 讟诇讟讜诇诐 讗讬住讜专 诪讜拽爪讛 讛讜讗讬诇 讜讗讬谉 谞讜讟诇 讗讜转诐 讜讗"讻 讛"讛 诇讘"砖 讘讘专讬讻讛 专讗砖讜谞讛 讚讞讬讬砖讬 讚诇诪讗 讗转讬 诇讗诪诇讜讻讬 诇讗讞专 砖讬讟诇讟诇 讜谞诪爪讗 砖讟诇讟诇 讗讬住讜专 诪讜拽爪讛 砖诇讗 诇爪讜专讱 讗"讻 砖"诪 讚讘"砖 讗讬转 诇讛讜 讗讬住讜专 诪讜拽爪讛 讜拽"诇 讜注讬讬谉 讘讘注诇 讛诪讗讜专:


讘讗"讚 讚诪讜拽爪讛 讚讘注"讞 讞诪讬专 讟驻讬 讬砖 诇讚拽讚拽 讗"讻 诪讗讬 驻专讬讱 诇拽诪谉 讘砖诪注转讬谉 讗讚诪讬驻诇讙讬 讘讘讬爪讛 诇讬驻诇讙讜 讘转专谞讙讜诇转 讚诇诪讗 讘转专谞讙讜诇转 诪讜讚讜 讘"砖 诪讟注诐 讚诪讜拽爪讛 讚讘注诇讬 讞讬讬诐 讞诪讬专 讟驻讬 讜爪"诇 讚讗讬谉 讛转讜住' 专"诇 讻诇 讘注诇讬 讞讬讬诐 讗诇讗 讻讙讜谉 讬讜谞讬 砖讜讘讱 讚讞讬讬住 讗讬谞讬砖 注诇讬讬讛讜 讚诇讗 诇讞专讜讘 砖讜讘讻讜 讜注讬讬谉 讘讘注诇 讛诪讗讜专:


讚"讛 拽讗 住诇拽讗 讚注转讬谉 讜讻讜' 注讚 讗讘诇 讛转诐 讛讻诇讬 讛讬讛 讘注讜诇诐 拽讜讚诐 砖谞砖讘专 讜讻谉 诪砖诪注 谞诪讬 讘注讬专讜讘讬谉 讜讻讜' 讘转讜住' 砖诐 诪砖诪注 讚讛讛讬讗 住讜讙讬讗 讗转讬讗 讗驻讬诇讜 诇诪住拽谞讗 讚讛讻讗 讚诪住讬拽 诪讗谉 讚讗讬转 诇讬讛 诪讜拽爪讛 讗讬转 诇讬讛 谞讜诇讚 讜诪讗谉 讚诇讬转 诇讬讛 诪讜拽爪讛 诇讬转 诇讬讛 谞讜诇讚 讜讗"讻 爪"诇 讚诪讬讗 讘注讬讘讗 讛讜讬 讟驻讬 诪讜拽爪讛 诪讘讬爪讛 注"讻 爪"诇 讚砖讬讟转 讛转讜住' 讚讛讻讗 讛讻讬 讛讜讗 讜讻谉 诪砖诪注 谞诪讬 讘注讬专讜讘讬谉 讚讬砖 诇讞诇拽 讘讬谉 谞讜诇讚 诇谞讜诇讚 讚拽讗诪专 诪讬讗 讘注讬讘讗 诪讘诇注 讘诇讬注讬 讜驻专讬讱 讜讻讜' 讜诪讗讬 驻专讬讱 讜讻讜' 讚讛讗 专"砖 诪转讬专 讘谞讜诇讚 讻讚拽讗诪专 讛讻讗 诪讗谉 讚诇讬转 诇讬讛 诪讜拽爪讛 诇讬转 诇讬讛 谞讜诇讚 讗诇讗 注诇 讻专讞讱 爪"诇 讗驻讬诇讜 诇诪住拽谞讗 讚讛讻讗 讚讛讛讬讗 讚诪讬讗 讘注讬讘讗 讜讻讜' 讛讜讬 谞讜诇讚 讬讜转专 诪讘讬爪讛 讜诇讻讱 讗驻讬诇讜 诇诪住拽谞讗 讚讛讻讗 讗讬转 诇讬讛 诇专"砖 讛讛讜讗 谞讜诇讚 讛"讛 诇驻讬 住讘专转 讛诪拽砖讛 讛讜讬 谞诪讬 住"讚 讚讘讬爪讛 讛讜讬 谞讜诇讚 讟驻讬 诪讛讛讬讗 讚砖讘专讬 讻诇讬诐 讜诇讻讱 讛讜讛 住"讚 讗驻讬' 诇专' 砖诪注讜谉 讚诇讬转 诇讬讛 诪讜拽爪讛 讗讬转 诇讬讛 谞讜诇讚 讚讛讻讗 讚讛讬讬谞讜 讘讬爪讛 讜拽"诇:


讚"讛 诪讙讘讬讛讬谉 诪注诇 讛砖诇讞谉 讜讻讜' 注讚 讚讛讗 讗讬讻讗 讘住讬驻讗 砖注专 讗驻讜谞讬谉. 讘转讜住' 砖诐 讚讬讬拽 诪住讜讙讬' 讚讛转诐 讚讛讛讬讗 讚砖注专 讗驻讜谞讬谉 讗转讬讗 讻专' 砖诪注讜谉 讗"讻 砖"诪 讚讗驻讬诇讜 诇专"砖 爪专讬讱 砖讬讛讬讜 专讗讜讬诐 诇讻诇 讛驻讞讜转 诇诪讗讻诇 讘讛诪讛:


讚"讛 讜讘"讛 讜讻讜' 讚讛讗 诇讗 砖讻讞 讛讜讗讬诇 讜讛谞讬讞诐 砖诐 诪讚注转讜. 讛诇砖讜谉 讗讬谞讜 诪讚讜拽讚拽 讜谞专讗讛 讚专"诇 讗注"讙 讚诇讗 讛谞讬讞 砖诐 讘诪转讻讜讜谉 讚诇讗 讞讬讬砖 诇讛讬讻谉 讬驻诇讜 讻讚拽讗诪专 讘住讜祝 讛讚讘讜专 诪"诪 讛讜讗讬诇 讜讛谞讬讞诐 砖诐 诪讚注转讜 谞拽专讗 讘住讬住 诇讚讘专 讛讗讬住讜专 讜诇住讜祝 拽讗诪专讬 讜注讜讚 谞讜讻诇 诇讜诪专 讚讗注"讙 讚讛谞讬讞 诪讚注转讜 讛讜讗讬诇 讜诇讗 讞讬讬砖 讛讬讗讱 讬驻诇讜 诇讗 谞拽专讗 讘住讬住 诇讚讘专 讛讗讬住讜专:


讚"讛 讜讗转 讛谞讘诇讛 讜讻讜' 讗谞讜 爪专讬讻讬诐 诇驻专砖 讜讻讜' 讚讗诇"讻 诪谞诇谉 讚住转诐 诇谉 转谞讗 讻专"砖 讚拽讗诪专 讙诪专讗 讙讘讬 砖讘转 住转讬诐 诇谉 转谞讗 讻专讘讬 砖诪注讜谉 讜讻讬 转讬诪讗 讛讬讗 讙讜驻讗 诪谞诇谉 讚诪谞讗 诇讬讛 诇讙诪专讗 讚讗讬讬专讬 讚谞转谞讘诇讛 讘砖讘转 讚诪讬讬转讬 诪讬谞讛 专讗讬讛 讚住转讬诐 诇谉 转谞讗 讻专"砖 讙诪专讗 讚讬讬拽 诇讛 诪讚拽转谞讬 讘住讬驻讗 专' 讬讛讜讚讛 讗讜诪专 讗诐 诇讗 讛讬转讛 谞讘诇讛 诪注"砖 讗住讜专讛 诪讻诇诇 讚诇转"拽 讗驻讬' 谞转谞讘诇讛 讘砖讘转 诪讞转讻讬谉 讜拽"诇:





讞讻诪转 砖诇诪讛

专砖"讬 讘讚"讛 诇讬转 诇讛讜 讻讜' 讚讗诪专讬谞谉 讘驻' 讘诪讛 诪讚诇讬拽讬谉 讻讜' 讻爪"诇:


讘讚"讛 讗诇讗 诪住诇拽 讻讜' 讻诇讬 注诇讬讛 讜诪谞注专讛 讻爪"诇:


转讜住' 讘讚"讛 讘讬爪讛 砖谞讜诇讚讛 讻讜' 讗诇讗 砖讗讬谉 专爪讜谞讬 诇拽讘诇 讛讬诪谞讜 讻讜'. 谞"讘 诇驻讬 砖讛讬讛 砖讜谞讗 讗转 讛谞讻专讬 [专砖"讬 诇拽诪谉 (讘讬爪讛 讚祝 讻讚 注"讗)]:


讘讚"讛 拽住"讚 讻讜' 讛讬讛 讘注讜诇诐 专拽 砖谞砖讘专 讻讜' 讻爪"诇:


讘讗"讚 讜讗驻讬诇讜 专"砖 诪讜讚讛 讻讜'. 谞"讘 讜诪"诪 专讘 谞讞诪谉 住讘专 讚讘讛讗讬 谞讜诇讚 谞诪讬 驻诇讬讙 专"砖 讜讚讜拽讗 诪讬讗 讘注讬讘讗 砖讛讜讗 谞讜诇讚 讙诪讜专 诪讜讚讛 专"砖 讜拽"诇 讗讘诇 讘诪住拽谞讗 讚注讬专讜讘讬谉 驻专拽 诪讬 砖讛讜爪讬讗讜讛讜 诪住讬拽 讚诇讗 讗诪专讬谞谉 诪讬讘诇注 讘诇讬注讬 讗诇讗 诪讬谞讚 谞讬讬讚讬 讜砖专讬. (注讬讬谉 讘诪讛专砖"讗):


讘讚"讛 诪讙讘讬讛讬谉 讻讜' 讘住讬驻讗 砖注专 砖诇 讗驻讜谞讬谉 讜砖诇 注讚砖讬诐 诪驻谞讬 砖讛谉 讻讜' 讻爪"诇:


讘讚"讛 讜讘讬转 讛诇诇 讗讜诪专讬诐 诪住诇拽 讗转 讛讟讘诇讗 讻讜' 讚讛讗 诇讗 砖讻讞 讛讜讗讬诇 讻讜' 讻爪"诇:





诪讛专"诐 砖讬祝

讙诪专讗. 诪"讟 讚讘"砖 诪讜拽爪讛 讛讜讗 讜诪讗讬 拽讜砖讬讗 讜讚讬诇诪讗 讻讬'. 讜拽砖讛 讚讜讚讗讬 讬讚注 诪转谞讬转讬谉 讚诪讙讘讬讛讬谉 讚诇诪讟讛 讜讗"讻 诪诪谞"驻 讗讬 讛讜讛 讬讚注 讗讬驻讜讻讬 讚专"谞 讗"讻 讗讬转 诇讛讜 诪讜拽爪讛 讜讗讬 诇讗 讬讚注 讗讬驻讜讻讬 讗诇讗 诪转谞讬转讬谉 讻驻砖讜讟讜 讗"讻 诇诪讛 谞拽讟 讚诇诪讗 讛讗 讜讚讗讬 诇讬转 诇讛讜 讜注讜讚 讚讗诪专 讗讞"讻 拽住"讚 讗驻讬诇讜 诪讗谉 讚砖专讬 讘诪讜拽爪讛 讻讜' 讜讻讬 住讜讙讬讬转 讛砖"住 诇讛拽砖讜转 拽讜砖讬讗 注驻"讬 住讘专转讜 讚拽讗 住诇讬拽 讗讚注转讬' 讗讬诪讗 讚诇讗 讛讜讬 讻住讘专转讬' 讜诇"拽. 讜注讜讚 讚转讬专讜抓 专"谞 诪讗谉 讚诇"诇 诪讜拽爪讛 诇"诇 谞讜诇讚. 讜讛讗 拽讗 诪讛驻讱 住讘专转 讛诪拽砖讛 诪讗讬 住讜讙讬讗 [讚讗讬谞讜 诪讞讚砖 讘转讬专讜爪讜 讻诇讜诐 专拽 讛讬驻讜讱 住讘专转 讛诪拽砖讛] 讜注讜讚 诇诪讛 诇讗 诪讛讚专 专"谞 讻驻砖讜讟讜 讚讻"注 砖专讬 讘诪讜拽爪讛 讜讘谞讜诇讚 拽诪讬驻诇讙讬 讗讬 讛讜讛 讻诪讜拽爪讛 讗讜 诇讗. 讜讗祝 砖拽讜砖讬讗 讝讜 讬"诇 讚讗"讻 诪转谞讬' 讚讗讬谉 诪讘拽注讬谉 讙讘讬 讬"讟 讚诇讗 讻诪讗谉 诪"诪 注讚 讛砖转讗 讛讜讬 讬讻讜诇 诇转专抓 讻谉. [讗] 讜讬"诇 讻讬 讻讜诇诐 讛讬讜 讬讜讚注讬诐 讗讬驻讜讻讬 讚专"谞 讜讗注驻"讻 诪拽砖讛 讜讚讬诇诪讗 讻讜' 讻讬 讘讙诪专讗 转讬' 诇专"谞 讘"讛 讗讛讚讚讬. 讬讜"讟 讚拽讬诇 讜讻讜' 讗讘诇 讘"砖 讗讛讚讚讬 诇讗 转讬'. 讜爪"诇 讻讬 讘"砖 讚诪讬拽诇 讘讬讜"讟 讛讜讗 讻驻砖讜讟讜 讚砖讘转 讞诪讜专 诪讬讜"讟 讗讘诇 诇讛讞诪讬专 讘讬讜"讟 讟驻讬 诪砖讘转 讝讛 诇讗 注诇讛 注诇 讚注转讜 诇讻讱 讗诪专 讚诇诪讗 讘"砖 诇"诇 诪讜拽爪讛 讙讘讬 讬讜"讟 讗祝 讚讬讚注 诪讗讬驻讜讻讬 讚专"谞 讚诇诪讗 讘讬讜"讟 诪讬拽诇 讜转讬' 拽住"讚 [诪讞诪转 讛讜讻讞讛] 讗驻讬诇讜 诪讗谉 讚砖专讬 讘诪讜拽爪讛 讘谞讜诇讚 讗住讜专 讚讛讗 讘"讛 讚砖专讬 讙讘讬 砖讘转 诪讜拽爪讛 诇驻讬 讗讬驻讜讻讬 讚专"谞 [讜诪讻"砖 讘讬讜"讟] 诪"诪 讗住讜专 讛讻讗 [讘谞讜诇讚]. 讬讗"讻 讗驻讬诇讜 讗讬 讘"砖 砖专讬 讘讬讜"讟 诪讜拽爪讛 讗住讜专 讘谞讜诇讚 讻讘"讛 讚砖专讬 讗驻讬诇讜 讘砖讘转 诪讜拽爪讛 讜讘谞讜诇讚 讗住讜专 讗驻讬诇讜 讘讬讜"讟 讚诇讗 讬讚注 讛砖转讗 讛诪拽砖讛 住讘专讗 诇讛讞诪讬专 讘讬讜"讟 讟驻讬 诪砖讘转 讜转讬' 专"谞 讗讛"谞 讗讬 讚诪爪讬谞讜 诪讗谉 讚砖专讬 讘诪讜拽爪讛 讗住讜专 讘谞讜诇讚 讛讜讬 讗诪专讬' 讙诐 诇讘"砖 讻谉 讗讘诇 讘"讛 注爪诪讜 谞诪讬 诇"诇 讞讬诇讜拽 讘讬谉 诪讜拽爪讛 诇谞讜诇讚 讗诇讗 诪讗谉 讚砖专讬 讝讛 砖专讬 谞诪讬 讝讛 讜驻专讬讱 讜诪讬 讗诪专 专"谞 讛讻讬 讻讜' 讜讗"讻 爪专讬讱 诇讞诇拽 讘讬谉 诪讜拽爪讛 诇谞讜诇讚 诇讘"讛 讜转讬' 讬讜"讟 讞诪讜专 [讚讬讜"讟 讚拽讬诇 讗转讬 诇讝诇讝讜诇讬] 讜讝讛 诇讗 讛讜讬 讬讚注 讛诪拽砖讛 讜讚讜"拽 讻谞"诇: 
注讜讚 讘拽讜砖讬讗 讝讜. 讜诪讗讬 拽讜砖讬讗 讚诇诪讗 讘"砖 讻讜' 拽住"讚 讜讻讜'. [讗讬谉 诇讛拽砖讜转] 讚诇诪讗 拽住"讚 诪转谞讬' 讚诪讙讘讬讛讬谉 诪讛讜驻讱 讻专"谞 [讜讗"讻 讜讚讗讬 讗讬转 诇讛讜 诇讘"砖 诪讜拽爪讛 讝"讗] 讚讗"讻 讛讜"诇 诇讛拽砖讜转 讙"讻 诪"讟 讚讘"讛 讚讗诪专 诇讗 转讗讻诇 讛讗 住"诇 诪讙讘讬讛讬谉 诪注诇 讛砖讜诇讞谉 注爪诪讜转 讜讻讜' 讜讻"转 讜讗诐 讛诪砖谞讛 讻住讚专 诇驻谞讬讜 诪讗讬 拽讗诪专 讚诇诪讗 讘"砖 诇"诇 诪讜拽爪讛 讜讚讗讬 诇"诇 诪讜拽爪讛 讙诐 诪讗讬 诪拽砖讛 诪"讟 讚讘"砖 讛讗 诇"诇 诪讜拽爪讛 讗驻讬诇讜 诇注谞讬谉 砖讘转 讻"砖 诇注谞讬谉 讬讜"讟 [讘] 讚讗驻砖专 砖讝讛讜 讛讜讚讬诇诪讗 诪谞"诇 砖讛讙讬专住讗 诪讛讜驻讱 讚诇诪讗 讻诪注诪讚讜 讛讬讗 讜讘"砖 诇"诇 诪讜拽爪讛 [讙]: 
注讜讚 砖诐. 拽住"讚 讗驻讬诇讜 诪讗谉 讚诇"诇 诪讜拽爪讛 讻讜'. 讜拽砖讛 讗"讻 讛讜讬 讗讜讻诇讗 讚讗讬驻专转 [讚讛"谞 讗讬 讘注讬 砖讞讬讟 讛转专谞讙讜诇转 讜讗讻讬诇 讚诪讜拽爪讛 砖专讬 讜注讬' 讘转讜住' 讚"讛 讗讜讻诇讗 讚讗讬驻专转] 讜讗"讻 讛讬讗讱 讗讜住专 讗驻讬诇讜 诪讗谉 讚砖专讬 讘诪讜拽爪讛 讻讜' 讜讛讗 讝讛 讗讜讻诇讗 讚讗讬驻专转. 讜爪"诇 讚诪"诪 诇讗讜 讗讜讻诇 讛讜讗 讚诇讗讜 诪讬讜讞讚 诇讗讜讻诇讗 讗驻讬诇讜 讗讬 砖专讬 诪讜拽爪讛 讛讬讬谞讜 讚讬"诇 讚注转讬' 注诇讬' 讗讘诇 讗讬谞讜 诪讬讜讞讚 诇讻讱 讚谞拽专讗讛讜 讗讜讻诇讗 讚讗讬驻专转 [讜讛讜讗 讛诪转拽转 讚讘专讬 讛诪讛专砖"讗]:


讙诪专讗 讜诪讬 讗专"谞 讛讻讬. 讗讘诇 讘拽爪专讛 诪专"谞 讗诪转谞讬' 诇"拽 诇诪讗讬 讚诪讛驻讱 讬讛讬讛 住讘专转 讘"砖 讜讘"讛 讛驻讜讻讜转 讝"讗 讚讘"砖 诪讞诪讬专 讘砖讘转 讜诪讬拽诇 讘讬讜"讟 讜讘"讛 诪讬拽诇 讘诪讜拽爪讛 讜诪讞诪讬专 讘谞讜诇讚 讗讘诇 诪讻讞 (拽住"讚) [转讬专讜抓 讻爪"诇] 诪讗谉 讚砖专讬 诪讜拽爪讛 砖专讬 谞讜诇讚 诪拽砖讛 砖驻讬专:


讘专砖"讬 讘讚"讛 讜诪讬 讗专"谞 讛讻讬 讚讘"讛 讻专"讬. 讗讘诇 讗讘"砖 诇"拽 讚砖讘转 讞诪讜专 诪讬讜"讟. 讜讗"诇 诇讬砖谞讬 讘拽爪专讛 讚讘"砖 诇"诇 诪讜拽爪讛 讜诇"诇 谞讜诇讚 讘讬讜"讟 讜讘"讛 讙"讻 [讗祝 讘讬讜"讟] 讻专"砖 住"诇 讚砖讘转 讜讬讜"讟 砖讜讬谉 讜讗注"讙 讚砖专讬 讘诪讜拽爪讛 讘谞讜诇讚 讗住讜专 讜诇讗 讬讜拽砖讛 诇讬驻诇讜讙讬 讘转专谞讙讜诇转 讚讻"注 诪讜拽爪讛 诪讜转专 讝"讗 讞讚讗 讚讝讛 驻诇讜讙转讗 讞讚砖讛 砖讬驻诇讙讜 讘谞讜诇讚 讜讙诐 诪砖谞讛 讚讗讬谉 诪讘拽注讬谉 讚住转讬诐 专讘讬 诪讜拽爪讛 讗住讜专 讘讬讜"讟 讚诇讗 讻诪讗谉 [讚]:


讘专砖"讬 讘讚"讛 讜讗专"谞 讗谞讜 讗讬谉 诇谞讜 讻讜' 讗诇讗 讻讱 砖诪注转讬 诪专讘讜转讬谞讜. 诪"砖 专砖"讬 砖砖诪注 诪专讘讜转讬讜 讗讬谉 专"诇 砖砖诪注 讘驻讬专讜砖 诪专讘讜转讬讜 砖讘"砖 讗讜诪专讬诐 诪住诇拽 讗转 讛讟讘诇讗 讜讘讛"讗 诪讙讘讬讛讬谉 讚讗"讻 诇诪讛 讛讜爪专讱 诇讜诪专 讙讘讬 砖讘转 住转讬诐 讜讻讜' 转讬驻讜拽 诇讬' 讚讻讱 拽讬讘诇 诪专讘讜转讬讜 讜诇讗 讛讜"诇 诇讛讘讬讗 注诇讬讜 讗诇讗 住转诪讗 讚讬讜"讟. 讗诇讗 专"诇 讚砖诪注 诪专讘讜转讬讜 住转诪讗 讚讘"砖 住"诇 讻专"讬 讜讘"讛 讻专"砖 讜诪住讘专转 注爪诪讜 讛讜讗讬诇 讜讗砖讻讞 讙讘讬 砖讘转 讚住转诐 诇谉 转谞讗 讻专"砖 讗讜拽讬 拽讘诇转讜 砖砖诪注 诪专讘讜转讬讜 砖讘"讛 讻专"砖 讙讘讬 砖讘转 讗讘诇 讙讘讬 讬讜"讟 讚住转诐 诇谉 转谞讗 讻专"讬 讗讜拽讬 诇讘"讛 讻专"讬 [讛]:


转讜住' 讘讚"讛 讘砖"讗 转讗讻诇 讻讜'. 诪"砖 讜讻"转 讗讜住专讬谉 诪砖诪注 诇注讜诇诐 讛讜"诪 诇讗转讜讬讬 专讗讬讛 诪讻诪讛 诪转谞讬' 讜讘住诪讜讱 讗讬谉 住讜讞讟讬谉 讻讜' 讗诐 讬爪讗讜 诪注爪诪谉 讗住讜专讬谉: 
拽讜讚诐 讚谞讞讬转 诇诪讗讬 讚拽讬"诇 讚诇讟诇讟诇 讗住讜专 (讗驻讬') 讛讜诪"诇 讚讛"讗 讗住讜专 讗驻讬' 诇讟诇讟诇: 
讜诪"砖 砖诪讛 砖诪转讬专讬谉 讛讘讬爪讛 讛讬讬谞讜 诇讟诇讟诇 注讬' 诪砖谞讛 讘' 驻"讚 讚注讚讬讜转. [讻讜讜谞转讜 讗祝 讚谞拽讬讟 砖诐 诇砖讜谉 诪讜转专转 诪砖讜诐 讚砖诐 拽讗讬 讗诪砖谞讛 讛专讗砖讜谞讛 讚讗诪专 讘讬转 砖诪讗讬 转讗讻诇]: 
讜诪"砖 讚讛"讗 诪讜转专 诇讟诇讟诇. 讜讛讗 讚诪讜转专 砖诪谉 砖讘谞专 讚谞拽讬讟 专"砖 诪转讬专 讻转讘 诪讜讛专"诐 讝"诇 诪砖讜诐 讚讙讘讬 注爪诪讜 砖诇 砖诪谉 诇讗 砖讬讬讱 讟诇讟讜诇 讜诇讻讱 诇讗 讞讬讬砖 讚谞讬诪讗 讚讗讬讬专讬 讘讟诇讟讜诇 讜讗"爪 诇讝讛 讚谞讬诪讗 讚诇诪讗 讛"谞 讚拽讗讬 讗讟诇讟讜诇 诪讗讬 讗诪专转 讚谞住转讬讬注 诪讻讞 诪转谞讬' 讗讞专讬谞讗 讚诇专"砖 诇"诇 诪讜拽爪讛 讗祝 讘讗讻讬诇讛 讗"讻 诪讻"砖 诇讬讻讗 诇诪讬讟注讬 讜转谞讗 诪讜转专 [讜诇讗 讗转讬 诇讗砖诪讜注讬谞谉 专拽 讚讝讛 诇讗 讛讜讬 讘讻诇诇 诪讜拽爪讛 讞诪讜专 讚诪讜讚讛 讘讛 专"砖 讚讗住讜专 诪砖讜诐 讚诇讗 讚讞讬' 讘讬讚讬诐 讚讬讜砖讘 讜诪爪驻讛 讜诪诪讬诇讗 讚讚诪讬 诇砖讗专 诪讜拽爪讛 讚砖专讬 讗祝 讘讗讻讬诇讛] 诇讗驻讜拽讬 讛讻讗 讚讬"诇 讛转谞讗 住"诇 诪讜转专 讘讗讻讬诇讛 讜讗讬 转谞讗 诪讜转专 讛"讗 讚讗讬讬专讬 讘讟诇讟讜诇: 
讜诪"砖 讚谞拽讬讟 诇讘"砖 转讗讻诇 诪砖讜诐 讻讜' 注讬讬谉 讘专砖"讗: 
讘讚"讛 讗讜讻诇讗 讻讜'. 讘专砖"讗 讜诪讬讛讜 诇诪讗讬 讚住"讚 讻讜' [讜讻讘专 谞讻诇诇 讘讚讘专讬 讛讙讗讜谉 讛诪讞讘专 讘讚"讛 注讜讚 砖诐 拽住"讚]: 
讘讚"讛 讚诇诪讗 讻讜' 诪讜拽爪讛 讚讘注"讞 讻讜'. 驻讬专讜砖 讘讘注"讞 讛讬讻讗 讚诪拽爪讛 诪讚注转讬' 讻讬讜谞讬 砖讜讘讱 讚诪拽爪讛 讚注转讬' 诪谞讬' 诪砖讜诐 讞讜专讘谉 砖讜讘讱 讞诪讜专 讟驻讬 诪砖讗专 诪讜拽爪讛 讜诪讬讛讜 讘转专谞讙讜诇转 讛讻讗 讜讻谉 讘讛诪讛 砖谞转谞讘诇讛 讘住诪讜讱 讗注"讙 讚讛讜讬 讘注"讞 讗驻讬诇讜 讘注讜诪讚转 诇讙讚诇 讘讬爪讬诐 诇讗 诪拽爪讛 讚注转讬讛 诪讬谞讬讬讛讜 诇驻讬 砖讛诐 讙讚讬诇讬诐 讘讘讬转讜 砖诇 讗讚诐 讻"诪 讘讛诪讗讜专 讜讻"讻 专砖"讗 讜诇讻谉 驻专讬讱 讜诇讬驻诇讙讜 讘转专谞讙讜诇转 讗祝 讚讛讜讬 讘注"讞 讜讻"注 诪讜讚讬诐 讚转专谞讙讜诇转 诇讗 讛讜讬 诪讜拽爪讛 讻"讻 讚诪讬讜讞讚 诇讗讻讬诇讛 讬讜转专 诪砖讗专 讘注"讞 讻讬讜谞讬诐: 
讘讚"讛 拽住"讚 讻讜'. 讗驻讬诇讜 专"砖 诪讜讚讛 讻讜'. 讻转讘 诪讛专砖"诇 讜诪"诪 专"谞 住讘专 讚讘讛讗讬 谞讜诇讚 谞诪讬 驻诇讬讙 专"砖 讜讚讜拽讗 诪讬讗 讘注讬讘讗 砖讛讜讗 谞讜诇讚 讙诪讜专 诪讜讚讛 专"砖 讜拽"诇 讜讛讜讗 诪转讜住驻讜转 驻专拽 诪讬 砖讛讜爪讬讗讜讛讜 讜讗"转 讜诇讬诪讗 专"砖 讛讜讗 讚诇"诇 诪讜拽爪讛 讜诇"诇 谞讜诇讚 讻讚讗讬转讗 讘专讬砖 讘讬爪讛 [讜讛讬讬谞讜 讛讗 讚专"谞] 讜讬"诇 讘谞讜诇讚 讻讛"讙 砖讛讜讗 讚讘专 讞讚砖 讜讻讜' 讜讻"讛 讘专砖"讗: 
讘讚"讛 诪讙讘讬讛讬谉 讻讜'. 讜讛讗讬 讚砖注专 讗驻讜谞讬谉 讗诪专 讛转诐 讻讜' 讜讗"诇 诇驻讬"讝 诇"诇 讻讜' 讚讬"诇 讻讜' 讗讘诇 讛讗讬 讚讚诇讜注讬谉 讜讚讗讬 注讚讬驻讗 讻讬讜谉 砖谞砖谞讬转 诇讘住讜祝 注讻"诇 专砖"讗:





专砖"砖

讘诪砖谞讛 讜讞诪抓 讘讻讻讜转讘转. 注讬' 诇拽诪谉 (讝 讘) 诪砖"讻 注诇 讛转讜讬"讟 讚讻讗谉:



转讚"讛 讘讬爪讛 讚讗诪专讬谞谉 诇拽诪谉 讗驻专讜讞 讻讜'. 讛讜讗 (讜 讗):



讘讗"讚 诪讜转专 砖诪谉 砖讘谞专 讻讜'. 讛讜讗 讘砖讘转 (诪讚):



转讚"讛 讜讘讛"讗 讜讬"诇 讚诇驻讬专"转 谞讬讞讗 讚驻讬' 讘诪住' 砖讘转 讻讜'. 讛讜讗 砖诐 (谞讗) 讚"讛 讗讜 砖讟诪谉:



讘讗"讚 讗"谞 讻讬讜谉 讚讛讜讜 砖诐 讗讜讻诇讬谉 讻讜'. 谞专讗讛 讚专"诇 讻讬讜谉 讚讘砖注讛 砖讛谞讬讞诐 诪讚注转讜 讛讬讜 砖诐 讙"讻 讗讜讻诇讬谉 讜讗讞"讻 讻砖谞讟诇讜 讛讗讜讻诇讬谉 讛驻住讜诇讜转 谞砖讗专讜 砖诐 诪诪讬诇讗:





讘谉 讬讛讜讬讚注

讘旨值讬爪指讛 砖讈侄谞旨讜止诇职讚指讛 讘旨职讬讜止诐 讟讜止讘. 讛拽砖讛 讛转讜住驻讜转 讬讜诐 讟讜讘 讝"诇 讗诪讗讬 谞拽讬讟 讬讜诐 讟讜讘 讜诇讗 谞拽讬讟 砖讘转 讜讬讛讬讛 驻讬专讜砖讜 砖讘转 砖讗讞专 讬讜诐 讟讜讘? 讜讘砖诇诪讗 诇专讘 谞讞诪谉 讚诪讜拽爪讛 讘砖讘转 砖专讬 砖驻讬专 讗诇讗 诇专讘讗 拽砖讬讗! 讬注讜讬谉 砖诐.
讜谞专讗讛 诇讬 讘住"讚 讚讗讬 讛讜讛 转谞讬 砖讘转 诇讗 讛讬讬谞讜 讗讜诪专讬诐 讛讗讬住讜专 诪砖讜诐 讛讻谞讛 讗诇讗 诇注讜诇诐 诇讬讻讗 讗讬住讜专 讛讻谞讛 诇讗 讘砖讘转 讜诇讗 讘讬讜诐 讟讜讘 讜讛讗 讚讘讬爪讛 讗住讜专讛 诪砖讜诐 讚讗住讜专 诇砖讞讜讟 讛转专谞讙讜诇转 讘砖讘转 讜讘讛讗 驻诇讬讙讬, 讚讘讬转 砖诪讗讬 住讘专讬 讗讜讻诇讗 讚讗驻专转 讛讜讗, 讻讬 讛转专谞讙讜诇转 注讜诪讚转 诇讗讻讬诇讛 讜讗讬住讜专 砖讞讬讟讛 讘讜 讘讬讜诐 讛讜讗 讗讬住讜专 讞讬爪讜谞讬 讚专讘讬注 注讬诇讜讛 讜讗讬谉 谞讗住专转 讛讘讬爪讛 诪讞诪转 讻谉 讜讻诪讜 砖住讜讘专 讛专"谉 讝"诇 讻谉 讘讗诪转, 讜讘讬转 讛诇诇 住讘专讬 讻讬讜谉 讚讛转专谞讙讜诇转 讗住讜专 诇砖讞讟讛 讘讬讜诐 讝讛 诇讗 讞砖讬讘讛 注讜诪讚转 诇讗讻讬诇讛 讜诇讻谉 讙诐 讛讘讬爪讛 讗住讜专讛 讚诇讬讻讗 诇诪讬诪专 讗讬 讘注讬 砖讞讬讟 诇讛 讜讗讻讬诇 讻诇 诪讛 讚讘讙讜讛 诪讗讞专 讚讗住讜专 诇砖讞讟讛, 讗诪谞诐 讛砖转讗 讚谞拽讟 讬讜诐 讟讜讘 诪讜讻专讞 诇讜诪专 砖讛讗讬住讜专 讛讜讗 诪砖讜诐 讛讻谞讛, 讬注谉 讚拽砖讬讗 诇谉 诪诪讛 谞驻砖讱, 讗讬 讘注讜诪讚转 诇讙讚诇 讘爪讬诐 诪讗讬 讟注诪讗 讚讘讬转 砖诪讗讬 讗诇讗 爪专讬讱 诇讜诪专 讚讗讬讬专讬 讘注讜诪讚转 诇讗讻讬诇讛 讜讛讗讬住讜专 诪砖讜诐 讛讻谞讛.
讜注讜讚 谞专讗讛 诇讬 讘住"讚 讚讗讬转讗 诇拽诪谉 讚祝 讟' 注"讘 讘转讜住驻讜转 讚"讛 讗诇诪讗, 讚讬砖 诇讛转讬专 讛诪讜拽爪讛 诪砖讜诐 砖诪讞转 讬讜诐 讟讜讘, 注讬讬谉 砖诐. 讜诇驻讬 讝讛 讛转专谞讙讜诇转 诪讜转专转 诪砖讜诐 砖诪讞转 讬讜诐 讟讜讘 讜讛讘讬爪讛 讗祝 注诇 讙讘 讚诇讬转 讘讛 砖诪讞转 讬讜诐 讟讜讘 诪讻诇 诪拽讜诐 讻讬讜谉 讚讛转专谞讙讜诇转 诪讜转专转 讗讬谉 讛讘讬爪讛 讞砖讬讘讛 谞讜诇讚 讚讗讬 讘注讬 砖讞讬讟 诇讛 讜讗讻讬诇 讻诇 诪讛 讚讘讙讜讜讛 讜讻诪讜 砖讻转讘 讛转讜住驻讜转. 讜诇驻讬 讝讛 讗讬 讛讜讛 转谞讬 讘砖讘转 讛讜讛 讗诪讬谞讗 讘讬讜诐 讟讜讘 诪讜讚讜 讘讬转 讛诇诇 讚转讗讻诇 诪砖讜诐 讚诪讜转专 诇砖讞讜讟 讛转专谞讙讜诇转 诪砖讜诐 砖诪讞转 讬讜诐 讟讜讘, 讜讗祝 注诇 驻讬 砖讛讬讗 诪讜拽爪讬转.



讘旨值讬转 砖讈址诪旨址讗讬 讗讜止诪职专执讬诐: 砖讉职讗讜止专 讘旨职讻址讝旨址讬执转, 讜职讞指诪值抓 讘旨职讻址讻旨讜止转侄讘侄转. 诪拽砖讬诐 诪讗讞专 讚讘砖讗讜专 诇讗 驻诇讬讙讬 讗诪讗讬 谞拽讬讟 砖讉职讗讜止专? 讜讗讬谉 诇讜诪专 讻讚讬 砖诇讗 谞讟注讛 讘住讘专转 讘讬转 砖诪讗讬 讚讗讬谉 讛诇讻讛 讻诪讜转诐.
讜谞专讗讛 诇讬 讘住"讚 讚诇拽诪谉 讚祝 讝' 驻专讬讱 讜诇讘讬转 砖诪讗讬 诇讬转 诇讛讜 讚专讘讬 讝讬专讗 讜讻讜' 讜诪住讬拽 诇注谞讬谉 讗讻讬诇讛 讻讜诇讬 注诇诪讗 诇讗 驻诇讬讙讬, 讻讬 驻诇讬讙讬 诇注谞讬谉 讘讬注讜专, 讬注讜讬谉 砖诐. 讜诇驻讬 讝讛 讗讬 诇讗 谞拽讬讟 砖讗讜专 讛讜讛 讗诪讬谞讗 诪讞诇讜拽转诐 讘讗讻讬诇讛 讜讘讬转 砖诪讗讬 住讘讬专讗 诇讬讛 讚砖讗讜专 谞诪讬 讘讗讻讬诇讛 讻讻讜转讘转 讜诇讬讻讗 拽讜砖讬讗 诇讘讬转 砖诪讗讬 诪谉 专讘讬 讝讬专讗 讗讘诇 讘讘讬注讜专 讚拽讬诇 诪讗讻讬诇讛 讛讜讛 讗诪讬谞讗 讘讬转 讛诇诇 住讘讬专讗 诇讬讛 讘讬谉 砖讗讜专 讘讬谉 讞诪抓 砖讬注讜专 讘讻讻讜转讘转 讜讛讬讬谞讜 讟讜注讬谉 讘住讘专转 讘讬转 讛诇诇, 讗讘诇 讛砖转讗 讚谞拽讬讟 砖讗讜专 讚住讘讬专讗 诇讬讛 诇讘讬转 砖诪讗讬 讘讻讝讬转 讗讬 讗驻砖专 诇驻专砖 讚讗讬讬专讬 讘讗讻讬诇讛 讚讗诐 讻谉 转讬拽砖讬 诇讘讬转 砖诪讗讬 诪讛讗 讚专讘讬 讝讬专讗 讜诪讜讻专讞 诇驻专砖 讚讗讬讬专讬 讘讘讬注讜专 讗讘诇 讘讗讻讬诇讛 讻讜诇讬 注诇诪讗 诪讜讚讜 讚砖讬注讜专诐 讘砖讜讛, 讛谉 砖讗讜专 讛谉 讞诪抓 诪砖讜诐 讛讗 讚专讘讬 讝讬专讗, 讜讬讚讜注 讛讜讗 讚讗讻讬诇讛 讞诪讬专讛 诪谉 讘讬注讜专 讜诇讻谉 砖讬注讜专 砖谞讬讛诐 讛讜讗 讘讻讝讬转.



诪址讗讬 讟址注植诪指讗 讚旨职讘值讬转 砖讈址诪旨址讗讬 诪只拽职爪侄讛 讛讜旨讗. 讛拽砖讛 讛爪诇"讞 讝"诇 诪讛讗 讚诇拽诪谉 讚祝 讜讗"讜 讗驻专讜讞 砖谞讜诇讚 讘讬讜诐 讟讜讘 砖诪讜讗诇 讜讗讬转讬诪讗 专讘讬 讬讜讞谞谉 讗诪专 诪讜转专 讛讜讗讬诇 讜诪转讬专 注爪诪讜 讘砖讞讬讟讛 讜讻讜', 讬注讜讬谉 砖诐.
讜谞专讗讛 诇讬 讘住"讚 讚诇讻讜诇讬 注诇诪讗 讘讬爪讬诐 讛谞诪爪讗讬诐 讘诪注讬 讗讬诪谉 讗讬谞诐 诪讙讚诇讬诐 讗驻专讜讞讬诐 讜专拽 讛谞讜诇讚讬诐 诪讙讚诇讬诐 讗驻专讜讞讬诐 讜讻诪讜 砖讗诪专讜 诇拽诪谉 讚祝 讜讗"讜 注"讘. 讜诇驻讬 讝讛 讛讘讬爪讬诐 讘注讜讚诐 讘诪注讬 讗讬诪谉 讛诐 谞拽专讗讬诐 讘砖专 讚谞讞砖讘讬诐 讘砖专 诪诪砖 讚讗讬谉 诇讛诐 注讚讬讬谉 讟讘注 砖诇 讛讘讬爪讛 砖讬砖 诇讛 驻注讜诇讛 讝讜 砖诇 讙讬讚讜诇 讗驻专讜讞讬诐 讻讬 讟讘注 讝讛 谞转讛讜讜讛 讜谞转讞讚砖 讘讛 讘诇讬讚讛 讻砖谞讜诇讚讛 诪谉 讛转专谞讙讜诇转 讜讛专讬 谞诪爪讗 讘诇讬讚讛 谞注砖讬转 讘专讬讛 讞讚砖讛, 讜诇讻谉 诇讬讻讗 诇诪讬诪专 讻讬讜谉 讛讜讗讬诇 讜诪转专转 注爪诪讛 诇讗讻诇讛 讘讞诇讘 讛讜转专讛 讙诐 诪讗讬住讜专 诪讜拽爪讛 讬注谉 讘注转 砖诪转专转 注爪诪讛 诇讗讻诇讛 讝讛 讛讬讛 讘诇讬讚讛 砖谞注砖讬转 讘专讬讛 讞讚砖讛 讚讛砖转讗 诪讙讚诇转 讗驻专讜讞讬诐 砖诇讗 讛讬转讛 讘讻讱 讘注转 讛讬讜转讛 讘讘讟谉 讜诇讗 拽专讘 讝讛 讗诇 讝讛 讚驻谞讬诐 讞讚砖讜转 讘讗讜 诇讻讗谉 讘注转 诇讬讚讛 讻讬 讛诇讬讚讛 讛讜诇讬讚讛 讞讬讚讜砖 讝讛 讘讘讬爪讛 砖讬爪讗讛 诪讟讘注 讛讘砖专 讜谞讻谞住讛 讘讟讘注 讘讬爪讛 诇讙讚诇 讗驻专讜讞讬诐 诪讛 砖讗讬谉 讻谉 讛讗驻专讜讞 讘诇讬讚讛 诇讗 谞讜诇讚 讘讜 讟讘注 讞讚砖 讜诇讗 谞注砖讛 讘讜 砖讬谞讜讬 讘讟讘注 讘专讬讬转讜 诪诪讛 砖讛讬讛 讘讘讟谉 讗诪讜 讜诇讛讻讬 讗诪专讬谞谉 讛讜讗讬诇 讜诪转讬专 注爪诪讜 讘诇讬讚转讜 诇讛讬讜转 谞砖讞讟 诪讛 砖诇讗 讛讬讛 诇驻谞讬 诇讬讚转讜 讗祝 诪谉 讛诪讜拽爪讛 讛转讬专 注爪诪讜 讘诇讬讚转讜 讚诪讙讜 讚讗转拽谉 诇讛讗讬 讗转拽谉 诇讛讗讬 讬注谉 讻讬 讘诇讬讚转讜 讜拽讜讚诐 诇讬讚转讜 讞讚 讙讜驻讗 讛讜讗 讜诇讗 讛讜诇讬讚讛 讛诇讬讚讛 砖讬谞讜讬 讘讟讘注 注爪诪讜转讜.



讜职讗指诪址专 专址讘 谞址讞植诪指谉: 讗指谞讜旨 讗值讬谉 诇指谞讜旨 讗侄诇旨指讗 讘旨值讬转 砖讈址诪旨址讗讬 讻旨职专址讘旨执讬 讬职讛讜旨讚指讛, 讜旨讘值讬转 讛址诇旨值诇 讻旨职专址讘旨执讬 砖讈执诪职注讜止谉. 讛拽砖讛 讛专讗"讛 讝"诇 讜讗讬诪讗 讗讬谉 讛讻讬 谞诪讬 讚诪驻讻讬谞谉 诇讛讗 讚诪转谞讬转讬谉 讜讗讬诪讗 讘讬转 砖诪讗讬 讗讜诪专讬诐 诇讗 转讗讻诇 讜讘讬转 讛诇诇 讗讜诪专讬诐 转讗讻诇? 讬注讜讬谉 砖诐.
讜谞专讗讛 诇讬 讘住"讚 讚讗诐 讻谉 拽砖讛 讗诪讗讬 谞拽讬讟 讚讬谉 讛砖讗讜专 讛讻讗, 讛讜讛 诇讬讛 诇诪转谞讬讬讛 讘驻住讞讬诐 讚砖讬讬讱 讛转诐 讜谞转谞讬 砖诐 讙诐 讛讗 讚讛砖讜讞讟 诪砖讜诐 讚转专讜讜讬讬讛讜 拽讜诇讬 讘讬转 砖诪讗讬 讜讞讜诪专讬 讘讬转 讛诇诇 讙诐 讚讬谉 讛砖讜讞讟 砖讬讬讱 谞诪讬 讘讬讜诐 讟讜讘 砖诇 驻住讞 讗讘诇 讗讬 诇讗 转讬驻讜讱 谞讬讞讗 讚讚讬谉 讘讬爪讛 讜讚讬谉 讛砖讜讞讟 转专讜讜讬讬讛讜 拽讜诇讬 讘讬转 砖诪讗讬 讜讞讜诪专讬 讘讬转 讛诇诇 讜诇讛讻讬 谞拽讬讟 讻讗谉 讚讬谉 讛砖讗讜专 讙诐 讻谉 讚谞拽讬讟 讞讚讗 讗讙讘 转专转讬.



专址砖讈执"讬 讚旨执讘旨讜旨专 讛址诪旨址转职讞执讬诇 转旨址专职谞职讙止诇侄转 讛指注讜止诪侄讚侄转 诇址讗植讻执讬诇指讛: '砖讈侄讗值讬谞指讛旨 诪只拽职爪值讬转'. 谞专讗讛 诇讬 讘住"讚 讛讜爪专讱 专砖"讬 讝"诇 诇驻专砖 讝讛 砖讗讬谞讛 诪讜拽爪讬转 诇讗驻讜拽讬 诪讘注诇 讛诪讗讜专 讝"诇 砖驻讬专砖 注讜诪讚转 诇讙讚诇 讘讬爪讬诐 讛讬讬谞讜 诇讙讚诇 讗驻专讜讞讬诐 讗讘诇 讗诐 讛讬讗 专拽 诇讙讚诇 讘讬爪讬诐 讘诇讘讚 讗祝 注诇 驻讬 砖讛讬讗 诪讜拽爪讬转 讛讘讬爪讛 诪讜转专转. 讜诇驻讬 讝讛 爪专讬讱 诇讜诪专 诪讛 砖讗诪专 '转专谞讙讜诇转 讛注讜诪讚转 诇讗讻讬诇讛' 讗讬谉 讛讻讜谞讛 砖讛讬讗 注爪诪讛 注讜诪讚转 诇讗讻讬诇讛 讗诇讗 讛讻讜谞讛 砖注讜诪讚转 诇讙讚诇 讘讬爪讬诐 砖讛诐 注讜诪讚讬诐 诇讗讻讬诇讛 讜诇讗 诇讙讚诇 讗驻专讜讞讬诐 砖讗讝 讛转专谞讙讜诇转 注爪诪讛 诪讜拽爪讬转 讜专拽 讛讘爪讬诐 讗讬谞诐 诪讜拽爪讬诐 讜诇讻讱 诇讗驻讜拽讬 诪驻讬专讜砖 讝讛 讚讗讬转讜转讘 诪讻诪讛 讙讚讜诇讬诐 谞讞转 专砖"讬 讝"诇 诇驻专砖 讛注讜诪讚转 诇讗讻讬诇讛 '砖讗讬谞讛 诪讜拽爪讬转' 专讜爪讛 诇讜诪专 讘讛讻讬 讗讬讬专讬 砖讛转专谞讙讜诇转 注爪诪讛 讗讬谞讛 诪讜拽爪讬转 讚讗讬谞讛 注讜诪讚转 诇讙讚诇 讘爪讬诐 讻诇诇 讗诇讗 讛讬讗 讙讜驻讛 注讜诪讚转 诇讗讻讬诇讛.
讜讘谞讬 讬讚讬讚讬 讻讛"专 讬注拽讘 讛讬"讜 驻讬专砖 讚拽砖讬讗 诇讬讛 诇专砖"讬 讝"诇 讚讛讜讛 诇讬讛 诇讛砖"住 诇诪谞拽讟 讛讻讬 讗讬诇讬诪讗 讘转专谞讙讜诇转 砖讛讝诪讬谞讛 诇讗讻讬诇讛 诪讗讬 讟注诪讗 讚讘讬转 讛诇诇 讚讗祝 注诇 讙讘 讚讗讬谞讛 注讜诪讚转 诇讙讚诇 讘讬爪讬诐 讗讬谉 专讗讜讬讛 诇讗讻讬诇讛 讗诇讗 专拽 注诇 讬讚讬 讛讝诪谞讛 讻诪讜 讬讜谞讬 砖讜讘讱 诇讻讱 驻讬专砖 砖讗讬谞讛 诪讜拽爪讬转 讚转专谞讙讜诇讬诐 讻诇 讛讬讻讗 讚讗讬谉 注讜诪讚讬谉 诇讙讚诇 讘爪讬诐 讗讬谉 讗讚诐 诪拽爪讛 讚注转讜 诪讛诐 讗诇讗 讛诐 注讜诪讚讬诐 诇讗讻讬诇讛 讘讻诇 注转 讜讗讬谉 爪专讬讻讬谉 讛讝诪谞讛 诇讻讱 诇讗 驻讬专砖 讜讗诪专 砖讛讝诪讬谞诐 诇讗讻讬诇讛 讚讗讬谉 爪专讬讻讬谉 讛讝诪谞讛, 注讚 讻讗谉 讚讘专讬讜 谞专"讜.



专址砖讈执"讬 讘旨职讚执讘旨讜旨专 讛址诪旨址转职讞执讬诇 讜旨诪执讬 讗指诪址专 专址讘 谞址讞植诪指谉 讛指讻执讬: '讚旨职讘值讬转 讛执诇旨值诇 讻旨职专址讘旨执讬 讬职讛讜旨讚指讛'. 讛拽砖讛 讛爪诇"讞 讝"诇 讜讛诇讗 讙诐 讘讬转 砖诪讗讬 讗讘讬转 砖诪讗讬 诪专诪讬 讗讛讚讚讬 讜讗诪讗讬 谞拽讬讟 专砖"讬 讗讘讬转 讛诇诇 讜砖讘讬拽 讘讬转 砖诪讗讬? 讜诇讗 注讜讚 讗诇讗 讚讘讬转 砖诪讗讬 谞讝讻专讜 转讞诇讛 讛谉 讘诪砖谞讛 讛谉 讘讚讘专讬 专讘 谞讞诪谉? 注讬讬谉 砖诐.
讜谞专讗讛 诇讬 讘住"讚 讚诇拽诪谉 讘讚祝 诇"讝 讗诪专 讗讟讜 讟诇讟讜诇 诇讗讜 爪讜专讱 讛讜爪讗讛, 讜驻讬专砖 专砖"讬 转讞诇转 讛讜爪讗讛 注诇 讬讚讬 讟诇讟讜诇 讛讜讗 讜讻诇 诪讛 砖讙讝专讜 讗讬谞讜 讗诇讗 诪砖讜诐 讛讜爪讗讛 讜讛讗讬 讚诇讗 讙讝专讜 注诇 讟诇讟讜诇 讻诇讬诐 讜讗讜讻诇讬诐 诪砖讜诐 砖诇讗 讬讻讜诇讬诐 诇注诪讜讚 讘讛 讜诇讘讟诇 注谞讙 砖讘转 讜砖诪讞转 讬讜诐 讟讜讘, 注讚 讻讗谉 诇砖讜谞讜. 谞诪爪讗 诇讘讬转 砖诪讗讬 讻诇 讟诇讟讜诇 讗住讜专 诪砖讜诐 讛讜爪讗讛 讜诪砖讜诐 讚讗讬谉 讙讜讝专讬谉 注诇 讛爪讬讘讜专 讗诇讗 讗诐 讻谉 讬讻讜诇讬谉 诇注诪讜讚 讘讛 诇讗 讙讝专讜 讘讟诇讟讜诇 讻诇讬诐 讜讗讜讻诇讬诐. 讜诇驻讬 讝讛 讘讬转 砖诪讗讬 讗讘讬转 砖诪讗讬 诇讗 拽砖讬讗 讚讘讬爪讛 砖讛讬讗 讚讘专 讗讻讬诇讛 讚讗讚诐 讛转讬专讜 诪砖讜诐 讚诇讗 讙讝专讜 讟诇讟讜诇 讘讚讘专 讗讻讬诇讛 诪砖讜诐 讛讜爪讗讛 讗讘诇 注爪诪讜转 讜拽诇讬驻讬谉 讻讬讜谉 讚讗讬谞诐 讚讘专 讗讻讬诇讛 讚讗讚诐 讗诇讗 讚讘讛诪讛 讚讜拽讗 讙讝专讜 讘讛讜 讟诇讟讜诇 诪砖讜诐 讛讜爪讗讛.
讗讬 谞诪讬 住讘讬专讗 诇讬讛 诇讘讬转 砖诪讗讬 讗讬住讜专 讛讜爪讗讛 讘讬讜诐 讟讜讘 讗讬谞讜 诪谉 讛转讜专讛 讗诇讗 诪讚专讘谞谉, 诇讻谉 讘砖诇诪讗 砖讘转 讚讗住讜专 讘讜 讛讛讜爪讗讛 诪谉 讛转讜专讛 讙讝专讬谞谉 讟诇讟讜诇 诪砖讜诐 讛讜爪讗讛 讗讘诇 讘讬讜诐 讟讜讘 讚讗讬住讜专 讛讜爪讗讛 诪讚专讘谞谉 诇讗 讙讝专讬谞谉, 讜诇讻谉 住讘讬专讗 诇讬讛 讘讬爪讛 砖谞讜诇讚讛 讘讬讜诐 讟讜讘 转讗讻诇 讚诇讬转 讘讛 诪砖讜诐 诪讜拽爪讛 讜讙诐 讘砖讘讬诇 讛讜爪讗讛 诇讬讻讗 诇诪讙讝专 讘讬讜诐 讟讜讘 讜诇讛讻讬 诇讗 谞拽讬讟 专砖"讬 讛拽讜砖讬讗 注诇 讘讬转 砖诪讗讬 讗诇讗 注诇 讘讬转 讛诇诇.





讙诇讬讜谉 讛砖"住 - 专讘讬 注拽讬讘讗 讗讬讙专

诪转谞讬' 讜讘讛"讗 诇讗 讬砖讞讜讟. 注讬讬谉 讘专"谉 驻专拽 讬"讟 讚砖讘转 讚祝 谞讞:





讞讬讚讜砖讬 专讘讬 注拽讬讘讗 讗讬讙专

诪转谞讬' 讘讬爪讛 砖谞讜诇讚讛 讻讜' 讜讘"讛 讗讜诪专讬诐 诇讗 转讗讻诇.
讜讛"讛 讚讗住讜专 讘讟诇讟讜诇, 讚讗"转 诇讗 转讗讻诇 讚讜拽讗 讜讘讗讻讬诇讛 讛讜讗 讚讗住讜专 讗讘诇 讘讟诇讟讜诇 砖专讬, 讜诪讛 讚讗专"谞 讘"讛 讻专' 讬讛讜讚讛 讛讬讬谞讜 诇注谞讬谉 讗讻讬诇讛 诇讞讜讚, 讗"讻 讛讗讬讱 驻专讻讬谞谉 注诇讬讛 诪讛讛讬讗 讚诪讙讘讬讛讬谉 注爪诪讜转 讜拽诇讬驻讬谉 讚讛讜讬 专拽 讟诇讟讜诇, 讙诐 诪讚诪砖谞讬谞谉 讙讘讬 讬讜"讟, 讚住转诐 诇讛 转谞讗 讻专"讬 讚转谞谉 讗讬谉 诪讘拽注讬谉 注爪讬诐 诪讜拽讬 诇讛 诇讘"讛 讻专"讬, 讛讗 讛讗讬 住转诪讗 讗讜住专 讘讟诇讟讜诇, 讜讗诇讜 讘"讛 讗讜住专 专拽 讘讗讻讬诇讛.
讗讜诇诐 诇诪"砖 诪讛专"砖 讗讬讬讚诇住 讝"诇, 讘转讜住' 讚"讛 讘讬爪讛, 讚诪讛 讚诇讗 转讬专爪讜 讛转讜住' 讚诪砖"讛 谞拽讟 驻诇讜讙转讬讬讛讜 讚讘"砖 讜讘"讛 讘讗讻讬诇讛, 诇讗砖诪注讬谞谉 讚讘"砖 诪转讬专 讗祝 讘讗讻讬诇讛, 讛讬讬谞讜 讚专拽 专"谞 住"诇 讚砖讬讬讱 诇诪转谞讬 专讘讜转讗 诇讘"砖 诪讚诇讗 诪驻诇讙讬 讘转专谞讙讜诇转 诪讛 砖讗讬谞讜 讻谉 诇讗讬谞讱 讗诪讜专讗讬 讻讬讜谉 讚讘"砖 讘诪拽讜诐 讘"讛 讗讬谞讜 诪砖谞讛 诇讗 砖讬讬讱 诇诪谞拽讟 诪砖讜诐 专讘讜转讗 诇讘"砖, 讗"讻 专"谞 讚诇讚讬讚讬' 诪讜讻讞 讘诇"讝 讚砖讬讬讱 诇诪转谞讬 专讘讜转讗 诇讘"砖 砖驻讬专 讗诪专 讘"讛 讻专"讬, 讜讛讬讬谞讜 诇讙诪专讬 讻专"讬 讜讗驻讬诇讜 讘讟诇讟讜诇, 讜讛讗讬 讚拽转谞讬 讗讻讬诇讛 诇讗砖诪注讬谞谉 讻讞讗 讚讛转讬专讗 讚讘"砖, 讗讘诇 诇讗讬谞讱 讗诪讜专讗讬 讗讻转讬 讬"诇 讚讘讗诪转 讘讟诇讟讜诇 砖专讬, 讜讛诪讬讜注讚 诇讛讬讜转 讞转谉 讘谞讬, 讛讘讞讜专 讛谞讘讜谉 专' 讛讬专砖 谞讬' [讻注转 讗讘"讚 讚拽"拽 拽讗专谞讬拽] 讗诪专, 讚讗祝 讗诐 讬讛讬讛 讛驻讬专讜砖 讘"讛 讻专"讬 诇注谞讬谉 讗讻讬诇讛 诇讞讜讚 诪"诪 讬"诇 讚讝讛讜 专拽 讘诪讬讚讬 讚讗讻讬诇讛 讚讗讬谉 注讬拽专 讛谞讗转讜 讛讟诇讟讜诇, 讗讘诇 讘诪讬讚讬 讚诇讗讜 讘专 讗讻讬诇讛 讚注讬拽专 讛谞讗转讜 讛转砖诪讬砖 讗住讜专 讛讟诇讟讜诇 讻诪讜 讛讗讻讬诇讛 讘讗讜讻诇, 讜讬驻讛 讗诪专 砖讻讚讘专讬讜 诪讘讜讗专 讘讞"专 砖讘转 [讚祝 拽讻讞 讚"讛 讘诪讜拽爪讛 诇讗讻讬诇讛] 讗讱 诪砖讜诐 讛讗 诇讗 讗讬专讬讗 讚讛专讬 诪讚讘专讬 讛转讜住' 讘诪住讻转 砖讘转 [讚祝 讬讟 注"讘 讚"讛 讛谞讬 讻专讻讬] 诪讘讜讗专 讚诇讗 住"诇 讻讛专砖讘"讗 诇讞诇拽 讘讝讛 [讗讘"讛 讛专爪讜谉 讚讛转讜住' 讛讻讗 讚讻转讘讜 讚讗祝 诇讟诇讟诇 讗住讜专 讛讜讻讬讞讜 砖驻讬专 诇砖讬讟转诐 讚诇讗 住"诇 讞讬诇讜拽 讛专砖讘"讗].
讜讻谉 讬砖 诇讛讜讻讬讞 讘讘专讬讬转讗 讚诇拽诪谉 [讚祝 讙' 注"讘] 讚拽转谞讬 讗讬谉 诪讟诇讟诇讬谉 讗讜转讛 诇讻住讜转 讜诇住诪讜讱 讘讛 讻专注讬 讛诪讟讛, 讜诪讬讬专讬 讗祝 讘注讜诪讚转 诇讗讻讬诇讛 讚讛讘讬爪讛 讗住讜专讛 专拽 诪砖讜诐 诪砖拽讬谉 砖讝讘讜, 诪讚驻专讻讬谞谉 注诇讬讛 讗诇讗 诇专"讬 讜专讬"爪 讗诪讗讬 住驻讬拽讜 讗住讜专, 讜讗"转 讜讛讗 讘驻专拽 讻讬专讛 [讚祝 诪讛 注"讘] 讗讬驻讻讗 砖诪注讬谞谉 诇讛 讚讛转诐 诪拽砖讬谉 注"诪 讚讗"专 讬讜讞谞谉 讛诇讻讛 讻专"砖, 讜讛讗专"讬 拽讬谞讛 砖诇 转专谞讙讜诇讬谉 讗住讜专 诇讟诇讟诇讛 讜诪砖谞讬 讘砖讬砖 讘讛 讘讬爪讛 [砖谞讜诇讚讛 讘讬讜"讟] 讜诪拽砖讛 注诇讬讛 讜讛讗专"谞 诪讗谉 讚讗"诇 诪讜拽爪讛 讗讬转 诇讬' 谞讜诇讚 诪讗谉 讚诇讬转 诇讬讛 诪讜拽爪讛 诇"诇 谞讜诇讚, 讜诪讗讬 拽讜砖讬讗 讜讛讗 专"讬 讗讬转 诇讬讛 讛讻讗 讟注诪讗 讚讘讬爪讛 诪砖讜诐 诪砖拽讬谉 砖讝讘讜 讜讗"讻 谞讛讬 讚诇"诇 谞讜诇讚 诪"诪 砖驻讬专 讗住讜专 讘讟诇讟讜诇, 讗注"讻 驻砖讬讟讗 诇讬' 诇讛砖"住 诪砖讜诐 诪砖拽讬谉 砖讝讘讜 讗讬谞讜 讗住讜专 讻"讗 讘讗讻讬诇讛 诇讞讜讚, 讜讻"转 讜讗讻转讬 诪讬 谞讬讞讗, 讚讗诐 讗讬转讗 讚讬讚注 诇讛 诇讛讗 讚讗专"讬 讛讻讗 讚诪砖讜诐 诪砖拽讬谉 砖讝讘讜 讛讜讗 讛讜"诇 诇讗拽砖讜讬讬 讘驻砖讬讟讜转 讜讛讗 专"讬 讛讜讗 讚讗诪专 诪砖讜诐 诪砖拽讬谉 砖讝讘讜 讜诇讗 诪砖讜诐 谞讜诇讚 讜讗"讻 诇砖转专讬 讘讟诇讟讜诇, 讬"诇 讚住讘专 诪讗讬 讚讗专"讬 诪砖讜诐 诪砖拽讬谉 砖讝讘讜 讛讬讬谞讜 讚讘注讬 诇讗讜拽诪讬 讙诐 讘转专谞讙讜诇转 讛注讜诪讚转 诇讗讻讬诇讛 讜诇注讜诇诐 讙诐 谞讜诇讚 讗讬转 诇讬', 讜讛讗讬 讚拽讬谞讛 砖诇 转专谞讙讜诇讬谉 诪讬讬专讬 讘砖讬砖 讘讛 讘讬爪讛 诪转专谞讙讜诇转 砖讗讬谞讛 注讜诪讚转 诇讗讻讬诇讛, 讜注诇 讻诇 讚讘专讬诐 讗诇讜 讻讜讜谞讜 讛转讜住' 讘驻' 讻讬专讛 砖诐 讚"讛 讚讗讬转 讘讬' 讘讬爪讛, 讜诇讞谞诐 讟专讞 讜讚讞拽 讘讚讘专讬讛诐 诪专谞讗 诪讛专"砖 讗讬讬讚诇住, 注讻"驻 拽砖讬讗谉 讛住讜讙讬讜转 讗讛讚讚讬 讚讛讻讗 诪讘专讬讬转讗 讚讗讬谉 诪讟诇讟诇讬谉 诪讜讻讞 讚讙诐 诇讟注诐 诪砖"讝 讗住讜专 诇讟诇讟诇, 讜讗讬讱 讛转诐 讘驻专拽 讻讬专讛 谞讬讞讗 诇讬讛 讚诪砖讜诐 诪砖"讝 讗住讜专 专拽 讘讗讻讬诇讛 讗讘诇 讘讟诇讟讜诇 砖专讬, 讜讬"诇 讚诇专' 讬讛讜讚讗 讚讗讬转 诇讬讛 诪讜拽爪讛 讙诐 讘注讜诪讚转 诇讗讻讬诇讛, 讗讞专讬 砖讗住专讜 讞讝"诇 诇讛讘讬爪讛 诪砖讜诐 诪砖拽讬谉 砖讝讘讜 诇注谞讬谉 讗讻讬诇讛 诪诪讬诇讗 讗讬谉 砖诐 讗讜讻诇 注诇讬' 讜讗住讜专讛 诪诪讬诇讗 讙诐 诇砖讗专 转砖诪讬砖讬诐 讚讞讝讜 诇讛讜 讻讙讜谉 诇讻住讜转 讜诇住诪讜讱 讘讛 讻专注讬 讛诪讟讛 诪砖讜诐 诪讜拽爪讛 讻讬讜谉 讚讘讬讛"砖 讘注讜讚 砖讛讘讬爪讛 讘转专谞讙讜诇转 砖诐 讗讜讻诇 注诇讬', 讜讻砖谞讜诇讚 讜谞讗住专 讘讗讻讬诇讛 驻拽注 砖诐 讗讜讻诇 诪诪谞讛 讜讛讜讬 讻诪讜 讚讗讬谉 诪住讬拽讬谉 讘讙专注讬谞讬 转诪专讛 讗祝 讚讞讝讬 诇讛住拽讛 诪砖讜诐 讚讻诇 转砖诪讬砖讬讛 诇讙讘讬 讗讻讬诇讛 讛讜讬 讻诪讜 讞讝讬讗 诇讻诇讘讬诐, 讜讻诪讜 讚讗诪专讬谞谉 讘谞转谞讘诇讛 讘讬讜"讟 讚诪讜讻谉 诇讗讚诐 诇讗 讛讜讬 诪讜讻谉 诇讻诇讘讬诐 讛"谞 诪讜讻谉 诇讗讻讬诇讛 讗讬谞讜 诪讜讻谉 诇砖讗专 转砖诪讬砖讬诐, 讜讙诐 诇讝讛 讻讜讜谞讜 讛转讜住' 讝"诇 砖诐 讘诇砖讜谞诐 讛讝讛讘 讘诪"砖 诇讗 讛讜讛 讗住专 专"砖 诇讟诇讟诇讛, 讜讛专爪讜谉 讚诇专"砖 讚诇"诇 诪讜拽爪讛 讗讬谞讜 讗住讜专 专拽 讘讗讻讬诇讛 讗讘诇 诇专"讬 讜讚讗讬 讗住讜专 讘讟诇讟讜诇 讗"讻 讬"诇 讚讛讘专讬讬转讗 讚讗讬谉 诪讟诇讟诇讬谉 讻专"讬, 讜讗"转 讜讛讗 讙诐 诇专"砖 讻诇 讗讜讻诇 砖讗讬谞讜 专讗讜讬 诇讗讻讬诇讛 讘讬讜"讟 讛讜讬 讻诪讜 讗讘谞讬诐 讚诪讜讚讛 专"砖 讚讛讜讬 诪讜拽爪讛 讗祝 讚讗讘谞讬诐 谞诪讬 讞讝讬' 诇讻住讜转 讘讛谉 讻诇讬 诪"诪 讻讬讜谉 讚讗讬谉 转讜专转 讻诇讬 注诇讬讛谉 讗住讜专讬诐 诪砖讜诐 诪讜拽爪讛, 讜讗"讻 讛"谞 讘讗讜讻诇讬谉 砖讗"讗 诇讗讜讻诇谉 讘讬讜诪谉 讗讬谉 注诇讬讛谉 诇讗 转讜专转 讗讜讻诇 讜诇讗 转讜专转 讻诇讬 讜讬讛讬讛 讗住讜专 讙诐 诇专"砖, 讬"诇 讚讘讬爪讛 诪讻讞 砖拽诇讬驻转讛 拽砖讛 讜诪讛讚专讱 诇住诪讜讱 注诇讬' 拽爪转 转讜专转 讻诇讬 注诇讬' [讜注讬' 讘诪讙"讗 住讬' 转拽讟讜] 讜诇驻"讝 谞讬讞讗 讛讗 讚拽转谞讬 讛讻讗 讘诪转谞讬' 讜讘"讛 讗讜诪专讬诐 诇讗 转讗讻诇, 讜诇讗 拽转谞讬 专讘讜转讗 讟驻讬 讚讗住讜专 谞诪讬 讘讟诇讟讜诇, 讚讬"诇 讚讘"讛 讻专' 砖诪注讜谉 住"诇, 讜讗"转 诪讛 讚注转谉 讚讛转讜住' 讚讛讻讗 讚讛拽砖讜 诇诪讛 诇讗 拽转谞讬 讘"讛 讗讬住讜专 讙诐 讘讟诇讟讜诇, 讬"诇 讚拽"诇 诪驻谞讬 诪讛 诇讗 诪拽砖讬 讘住讜讙讬' 诇拽诪谉 讙诐 诇专"谞 讚住讘专 讚讟注诪讗 讚讘讬爪讛 诪砖讜诐 诪讜拽爪讛, 讗诪讗讬 住驻讬拽讜 讗住讜专讛 讜讛讗 讛讜讬 住驻拽 讚专讘谞谉, 讜谞讬讞讗 诇讛讜 讚诪讜拽爪讛 砖讗谞讬 讚讞诪讜专 讻注讬谉 讚讗讜专讬讬转讗 讜讻诪讜 砖转讬专爪讜 讘转讜住' 讬砖谞讬诐 讜诪砖"讛 讛讜讻讬讞讜 讚讙诐 诇专"砖 讗住讜专 讘讟诇讟讜诇, 讚讗诐 讗讬转讗 讚讛讘专讬讬转讗 讻专"讬 讜诪砖讜诐 诪讜拽爪讛 讛讜讗 讚讗住讜专 诇讟诇讟诇 诪砖讜诐 讚诇讘转专 讚讗住专讜 讞讝"诇 诪砖讜诐 诪砖拽讬谉 砖讝讘讜 讛讘讬爪讛 讗住讜专讛 诇专"讬 诪砖讜诐 诪讜拽爪讛, 讗"讻 讙诐 诇专"讬 讜诇专讬"爪 诇讗 讬拽砖讛 拽' 讛砖"住, 讚讛讗 诪讬讚 讻砖谞讜诇讚 讛讘讬爪讛 讘讬讜"讟 讞诇 注诇讬讜 砖诐 诪讜拽爪讛, 讜讗"讻 讘住驻拽 讗讬 谞讜诇讚 讘讬讜"讟 讛讜讬 住驻拽 诪讜拽爪讛, 讗注"讻 讚讗讬住讜专 讛讟诇讟讜诇 诇讗讜 诪砖讜诐 诪讜拽爪讛 讛讜讗 专拽 讚讗讬住讜专 诪砖拽讬谉 砖讝讘讜 讘注爪诪讜 讗讜住专讜 讙诐 讘讟诇讟讜诇 讜讗住讜专 讙诐 诇专"砖, 诪讬讛讜 讛转讜住' 讚驻' 讻讬专讛 住"诇 讚讛"讛 讚讛讜"诪 诇讛拽砖讜转 讙诐 诇专"谞 讗诪讗讬 住驻讬拽讜 讗住讜专讛 讜诇讗 谞讬讞讗 诇讛讜 讚诪讜拽爪讛 讞诪讬专讗, 讜砖驻讬专 讬"诇 讚诪砖讜诐 注爪诐 讗讬住讜专 诪砖"讝 诇讗 讛讬讛 谞讗住专 讘讟诇讟讜诇, 讗诇讗 讚诇专"讬 讗住讜专 诪砖讜诐 讚注"讬 讗讬住讜专 讛讗讻讬诇讛 谞注砖讛 诪讜拽爪讛, 讜注讜讚 讬"诇 讚讙诐 讛转诐 住"诇 诇讛转讜住' 讻住讘专转 讛转讜住' 讬砖谞讬诐 讗诇讗 讚住"诇 讚诪"诪 砖驻讬专 诪拽砖讛 讻讗谉 讘讙诪专讗 诇专"讬 讜诇专讬"爪 讗诪讗讬 住驻讬拽讜 讗住讜专, 讜讛讬讬谞讜 讻讬讜谉 讚谞讜诇讚讛 讛讘讬爪讛 讘砖注讛 砖诇讗 讛讬讛 讗讚诐 砖诐, 讜诇讗 讬讜讜讚注 讝诪谉 讛诇讬讚讛 讗诐 讛讬讛 诪注讬讜"讟 讗讜 讘讬讜"讟, 诇讗 讞诇讛 注诇讬讜 讗讬住讜专 讗讻讬诇转 诪砖"讝 讻诇诇 讚讛讗 转讬讻祝 讻砖谞讜诇讚 讛讬讛 诪讜转专 诪讟注诐 住驻拽 讚专讘谞谉, 讜诪诪讬诇讗 讗讬谉 讻讗谉 住驻拽 诪讜拽爪讛, 讻讬讜谉 讚诪讜拽爪讛 讝讜 谞诪砖讱 诪谉 讗讬住讜专 讛讗讻讬诇讛 讜讛专讬 讘讬爪讛 讝讜 砖专讬 讘讗讻讬诇讛 讜讚讜拽讗 讘讗诐 讬砖 专讜讗讬' 讘砖注转 讛诇讬讚讛 讜专讗讜 讚谞讜诇讚 讘讬讜"讟 讜谞讗住专 讘讗讻讬诇讛 讘讝讛 谞注砖讛 讙"讻 诪讜拽爪讛 讗讘诇 讻诇 讚诇讬讻讗 专讜讗讬诐 讜诇讗 讞诇讛 讗讬住讜专讜 讚诪砖拽讬谉 砖讝讘讜 诪诪讬诇讗 讗讬谉 讻讗谉 住驻拽 诪讜拽爪讛 讻诇诇:
讜讚注 砖讚讘专讬 诪讛专砖"讗 讝"诇 砖讛讘讗谞讜 讘转讞讬诇转 讚讘专讬谞讜 讚讞讜拽讬诐 讘注讬谞讬 诪讗讜讚 讚讻讬讜谉 讚讞讝讬谞谉 诇讚专"谞 讚住讘专 讚砖讬讬讱 诇诪谞拽讟 专讘讜转讗 讘讻讞讗 讚讛转讬专讗 诪讛讬讻谉 驻住讬拽讗 诇讛讜 诇专讘讜转讬谞讜 讘注诇讬 讛转讜住' 讚讗讬谞讱 讗诪讜专讗讬 诇讗 住"诇 讻谉 讜诇注砖讜转 诪讝讛 拽讜砖讬讗, 讚诪讛 讚讗诪专讬谞谉 讻讜诇讛讜 讻专"谞 诇讗 讗诪专讬 讻讬 拽讜砖讬讬谉 讛讬讬谞讜 讚诇驻诇讙讜 讘转专讜讜讬讬讛讜 讗讘诇 讗讜诇讬 讝讛 讬"诇 讚讛讬' 谞讬讞讗 诇讛讜 讙"讻 诇讜诪专 讚谞拽讟 讛驻诇讜讙转讗 讘讘讬爪讛 诇讛讜讚讬注讱 讻讞讜 讚讘"砖, 讚讻讞讜 讚讛转讬专讗 注讚讬祝.
讜讗驻砖专 诇讜诪专 讘讻讜讜谞转诐, 讚诇讻讗讜专讛 拽砖讛 讗讬讱 讗诪专讬谞谉 讚驻诇讬讙讬 讘讘讬爪讛 讚讻讞讜 讚讛转讬专讗 注讚讬祝, 讛讗 注讬拽专 住讘专讗 讚讻讞讜 讚讛转讬专讗 注讚讬祝 诪砖讜诐 讚注诇 讛诪转讬专 诇讛讘讬讗 专讗讬' 讻诪"砖 专砖"讬 讝"诇 讜讝讛 谞讬讞讗 讘讚讗讜专讬讬转讗, 讗讘诇 讘讚专讘谞谉 诇讻讗讜专讛 诇讛讬驻讜讱 讚注诇 讛讗讜住专 诇讛讘讬讗 专讗讬', 讚讛注讬拽专 讘讬讚讬谞讜 住驻拽 讚专讘谞谉 诇拽讜诇讗, 讜爪"诇 讚讛讻讗 讻讬讜谉 讚讬砖 诇讜 诪转讬专讬谉 讛讜讬 住驻讬拽讜 诇讞讜诪专讗 讜注诇 讛诪转讬专 诇讛讘讬讗 专讗讬讛, 讜讝讛讜 诇驻讬 讛讛诇讻讛 讗讘诇 诇诪讛 讚住"诇 专"驻 诇拽诪谉 讚住驻讬拽讜 讗住讜专 诪讬讬专讬 讘住驻拽 讟专驻讛 讜诪讜讻讞 讚住"诇 讚住驻拽 讚专讘谞谉 诪讜转专 讙诐 讘讚砖讬诇"诪, 诇讗 砖讬讬讱 讻讞讜 讚讛转讬专讗 注讚讬祝 讘讘讬爪讛. 讜诪砖"讛 诇讗 谞讬讞讗 诇讛讜 诇讛转讜住' 诇转专抓 讚诪讛 讚拽转谞讬 讘讗讻讬诇讛 诇讛讜讚讬注讱 讻讞讜 讚讘"砖, 讚讗讻转讬 讬拽砖讛 诇专"驻 讚诇讚讬讚讬' 诇诪讛 诇讗 转谞讬 讟诇讟讜诇, 讚讻讗谉 讻讞讜 讚讗讬住讜专讗 注讚讬祝.
讜诇驻"讝 讬讛讗 诪讜讻讞 诪讻讗谉 讚讙诐 讘住驻讬拽讗 讚讚讬谞讗 讘讚专讘谞谉 讗住讜专 讘讚砖讬诇"诪 讜讚诇讗 讻讘注诇 驻专"讞:





讞讬讚讜砖讬 讞转"住

讘注讝讛"讬 讛讗诇 讛讟讜讘. 讬注讝专谞讬 讘讞讬' 诪住' 讬"讟 讬讜诐 讚' 讬"讗 讻住诇讬讜 转拽驻"讘 诇驻"拽 讘诇讬诪讜讚 讛讬砖讬讘讛 驻讛 拽"拽 驻"讘 讬注"讗:





讘讬爪讛 砖谞讜诇讚讛 讘讬"讟 讘砖"讗 转讗讻诇 讜讘"讛 讗讜诪专讬' 诇讗 转讗讻诇 讘讜 讘讬讜诐 诇砖讜谉 专砖"讬 讜讻谉 讛讜讗 讘转讜住' 讚讛讜讛 住讚"讗 讘讬"讟 讗讞专 砖讘转 讛讜讗讬诇 讜讛讜讻谉 讘砖讘转 诇爪讜专讱 讬"讟 转讬讗住专 诇注讜诇诐 讻诪讘砖诇 讘砖讘转 诇诪"讚. 讜注讬讬' 诇砖讜谉 驻讬' 诪砖谞讬讜转 诇专诪讘"诐 拽诪"诇 诇砖讜谉 讗讻讬诇讛 讚诪砖诪注 讚讜拽讗 讘讬讜诪讬' 注讬讬' 讘砖讬讟讛 诪拽讜讘爪转. 讜诪"砖 转讜住' 诪诪讜转专 砖诪谉 砖讘谞专 专"讬 讗讜住专 讛转诐 谞诪讬 讛"讗 诇注讜诇诐 讗讬转拽爪讗讬 诇诪爪讜转讜 讻诪"砖 转讜住' 讘砖讘转 讚祝 诪"讚 注"讗 讚"讛 砖讘谞专 讜讻讜' 注"砖 谞诪爪讗 讙诐 讛转诐 讗讬讻讗 诇诪讬讟注讬 讜讗驻"讛 转谞讬 讗讜住专. 讜讗讬谉 诇讜诪专 讚诇诪讗 讗讛"谞 诇专' 讬讛讜讚讛 讗住讜专 诇注讜诇诐 诪砖讜诐 讚讗讬转拽爪讗讬 诇诪爪讜讛 讻诪讜 谞专 讞谞讜讻讛. 讜讬"诇 讚讗"讻 诇讗 讛讬' 专"砖 诪转讬专 讚诇讗 驻诇讬讙讬 讗诇讗 讘诪讜拽爪讛 诪讞诪转 砖讘转. 讗讘诇 诪讞诪转 诪爪讜讛 专"砖 诪讜讚讛 诇专' 讬讛讜讚讛 讻讚转谞讬 诇拽诪谉 诇诪"讚 注"讘 讜诪讜讚讛 讘住讜讻转 讛讞讙 讜讻讜' 讜讗讬 住"讚 讚诪爪讜转 谞专 砖讘转 讙讜专诐 讗讬' 诇注讜诇诐 讻诪讜 谞专 讞谞讜讻讛 讛讬' 讙诐 专"砖 诪讜讚讛 讘讗讬住讜专讜 讜拽"诇:


讜诪"砖 转讜住' 讚讛"讗 诪讜转专 诇讟诇讟诇 讜讗住讜专 讘讗讻讬诇讛. 诇讻讗讜专讛 诪讛 讚诪讬讬转讬 专讗讬' 诪专"讙 讚讗诪专 诪讜转专讬诐 讛诐 讗诇讗 砖讗讬谉 专爪讜谞讬 诇拽讘诇 诪诪谞诐. 讗讬谞讜 专讗讬' 讗诇讗 讚砖讬讬讱 诇砖讜谉 诪讜转专 讗讛讬转专 讟诇讟讜诇. 讗注"讙 讚讗住讜专 讘讗讻讬诇讛. 讗讘诇 讗讬谉 讛注谞讬' 讚讜诪讬' 讝讛 诇讝讛. 讚讜讚讗讬 诪住讘专讗 讻诇 讚讘专 砖讗讬谞讜 讻诇讬 讜讗住讜专 讘讗讻讬诇讛 讛"诇 讻爪专讜专转 讜注驻专 讜讗住讜专 诇讟诇讟诇讜 讻诪"砖 诪讙"讗 住讬' 转拽讟"讜 住拽"讘. 讜讛转诐 讙讘讬 专"讙 驻讬专砖"讬 诪砖讜诐 砖讛讜讗 专拽 住驻拽 诪讜讻谉. 讜讘讗讻讬诇讛 讗讝讬诇 诇讞讜诪专讗 讘住驻讬拽讜 驻讬' 诪砖讜诐 讚诪讜拽爪讛 讚讗讻讬诇讛 讗住诪讻讜讛 讗拽专讗 讚讜讛讻讬谞讜 讗砖专 讬讘讬讗讜. 讗注"讙 讚讗讬谞讜 诪谉 讛转讜专讛 诪诪砖. 诪砖讗"讻 讟诇讟讜诇 砖讛讜讗 讙讝讬专转 谞讞诪讬' 讛拽讬诇讜 讘住驻讬拽讜. 讗注"讙 砖讬砖 诇驻拽驻拽 讜诇讜诪专 诪讻讬讜谉 砖注讻"驻 讗住讜专 讘讗讻讬诇讛 诪住驻拽 诪诪讬诇讗 讛讚专 讛"诇 讻爪专讜专转 讜注驻专 讜讬讛讬' 讗住讜专 诇讟诇讟诇 讘讜讚讗讬. 讬"诇 讻讬讜谉 砖讗讬谉 讗讬住讜专讜 讗诇讗 诪住驻拽. 讗讬谉 讛讗讬住讜专 讛住驻拽 讛讝讛 注讜砖讛讜 讻爪专讜专转. 讻诪"砖 讙讘讬 讟讘诇 诪讜讻谉 讛讜讗 砖讗诐 注讘专 讜转讬拽谞讜 诪转讜拽谉. 讜注讬' 诇拽诪谉 诇"讗 注"讘 转讜住' 讚"讛 诪谞驻讞转 讜讻谉 爪"诇 住"驻 诪驻谞讬' 讚专讘 讘诪讜拽爪讛 诇讗讻讬诇讛 住"诇 讻专' 讬讛讜讚讛 讜讘诪讜拽爪讛 诇讟诇讟讜诇 住"诇 讻专"砖. 讛讬讬谞讜 诪砖讜诐 讚注讬拽专 讻专"砖 专拽 讚诇讗 讘专讬专讗 诇讬讛 诇专讘 讻讜诇讬 讛讗讬 讜讛讞诪讬专 讻专' 讬讛讜讚讛 讘讗讻讬诇讛 讚讞诪讬专. 讜讬注谉 讚讗讬住讜专 讗讻讬诇讛 讙讜驻讬' 诇讗 讞诪讬专 讻"讻 讘注讬谞讬 专讘 注"讻 讗讬谞讜 谞注砖讛 讻爪专讜专转 讜注驻专 讜讛讜讛 讻讟讘诇 讚诪讜转专 诇讟诇讟诇讜 讜注讬' 砖讘转 诪"讛 注"讗 讗诪专 专讘 讻讚讗讬 讛讜讗 专"砖 诇住诪讜讱 注诇讬讜 讘砖注转 讛讚讞拽 注讬"砖. 讜注讬' 转讜住' 砖讘转 诪"讛 注"讘 讚"讛 讚讗讬转 讘讬' 讜讻讜' 砖讻' 讗驻砖专 诪砖讜诐 诪砖拽讬' 砖讝讘讜 诇讗 讗住专讜 讗诇讗 讘讗讻讬诇讛. 讛谞讛 讻"讻 讚专讱 讗驻砖专 讗讘诇 讘讗诪转 讗讬谞讜 讻谉 讻诪讘讜讗专 诇拽诪谉 讘讘专讬讬转讗 讙' 注"讘 诪讬转讬讘讬 讜讻讜' 诪"诪 诇驻讬 讛讗驻砖专 砖讻' 转讜住' 谞诪讬 讛讬讬谞讜 住讘专转诐 砖诇讗 讛讞诪讬专讜 讘讗讬住讜专 讗讻讬诇转 诪砖拽讬' 砖讝讘讜 砖讬讛讬' 讛讗讬住讜专 讞诪讬专 讻诇 讻讱 砖讬讛讬' 谞讞砖讘 讻爪专讜专转 讜注驻专 讘注讘讜专 讝讛 讜诇讗 讬讛讬' 讞诪讬专 诪讟讘诇. 讜讛讬讬谞讜 讚讻' 转讜住' 讚砖诪注转讬谉 讚讗讬 讛讜讛 转谞讬 诪转讬专讬' 讛"讗 讘讟诇讟讜诇 讜诇讗 讘讗讻讬诇讛 讚讛讜讛 住讚"讗 讟注诪讗 诪砖讜诐 诪砖拽讬谉 砖讝讘讜 砖讗讝 讬砖 诪拽讜诐 诇讟注讜转 讻讬讜谉 砖讙讝讬专' 讗讬' 讗讻讬诇讛 讙讜驻讬' 拽诇讛 讛讜讗. 讗讘诇 讗讬谉 砖讜诐 住讘专讗 砖讬讛讬' 讚讘专 讛讗住讜专 讘讗讻讬诇讛 诪讚讬谞讗 讜讬讛讬' 诪讜转专 讘讟诇讟讜诇 讗诐 讗讬谉 注诇讬讜 转讜专转 讻诇讬 讻诪讘讜讗专 讘诪讙"讗 专住"讬 转拽讟"讜 讛谞"诇 讜诇讗驻讜拽讬 诪诪"砖 驻谞讬 讬讛讜砖注 讘砖诪注转讬谉 讚谞注诇诪讜 诪诪谞讜 讚讘专讬 诪讙"讗 讛谞"诇:


砖谞讜诇讚讛 讘讬"讟 诇专"谞 谞拽讬讟 讬"讟 诇讗驻讜拽讬 砖讘转 讚讞诪讬专讗 讜诇讗 讗转讬 诇讝诇讝讜诇讬. 讜诇专讘讛 讚诪砖讜诐 讛讻谞讛 讻讘专 讻' 转讬"讟 讚拽诪"诇 讗驻讬' 住注讜讚转 讬"讟 讞砖讜讘讬 讜讘注讬 讛讻谞讛 讜诪讻"砖 住注讜讚转 砖讘转 讚讞砖讜讘讬 讟驻讬. 讜诇专' 讬讜住祝 讜专' 讬爪讞拽 讗讬讻讗 专讘讜转讗 讘讬"讟 讻诪"砖 转讜住'. 诇拽诪谉 讙' 注"讗 住讜祝 讚"讛 讜讙讝专讛 讜讻讜'. 讗讱 转讬诪讗 诪讗讬 砖诪讗 讜讻讜'. 讜注诪"砖 驻谞讬 讬讛讜砖注 诇拽诪谉 讘' 注"讘 讘诇砖讜谉 专砖"讬 讚"讛 专' 讬讜住祝 讜讻讜' 诪谉 讛讗讬诇谉 讘砖讘转 讜讻讜' 讜拽"诇:


砖讗讜专 讘讻讝讬转 讬"诇 驻诇讜讙转转诐 诇注谞讬谉 讗讬住讜专 诪诇讗讻讛 讜讟诇讟讜诇 讘讬"讟 诇讘"砖 讗诐 诪讜爪讗 讞诪抓 驻讞讜转 诪讻讜转讘' 讘砖讘讬注讬 砖诇 驻住讞 驻讟讜专 诪诇讘注专讜 讻讬讜谉 砖讛讜讗 驻讞讜转 诪讻砖讬注讜专 诇讗 讛转讬专讜 诇讜 诇讟诇讟诇讜. 讜讗讬谞讜 注讜讘专 讗驻讬' 讗讬' 讻注讬谉 讞爪讬 砖讬注讜专 讘注诇诪讗 讻讬讜谉 砖讛讜讗 讗谞讜住. 诪砖讗"讻 诇讘"讛 讞讬讬讘 诇讘注专讜 讘讬"讟 讻讬讜谉 砖讛讜讗 讻砖讬注讜专 讜讛讜讗 讘讝' 砖诇 驻住讞 砖讗"讗 诇讘注专讜 注讜讚 注讬讬' 诪讙"讗 住讬' 转诪"讜 住拽"讘 讙' 讜驻专"讞 砖诐:


讘住讚专 讘讚讬拽转 讞诪抓 诇讛讗专"讬 讝"诇 讻转讬' 讞诪抓 讘讚讻讜专讗 砖讬注讜专讜 讘讻讝讬转 砖讗讜专 讘谞讬拽讘讗 砖讬注讜专讜 讻转诪专. 讜讛讜讗 转诪讜讛 讚讗驻讬' 诇讘"砖 谞讛驻讜讱 讛讜讗 讚讞诪抓 拽讬诇. 讜讬"诇 诪讚讘"砖 谞砖诪注 诇讘"讛 讚讘讻讞 讝讬转 砖讗讜专 讬砖 讘讜 讞讬诪讜抓 讜讟讜诪讗讛 讻诪讜 转诪专讬 讞诪抓. 讜讻讬讜谉 讚拽讬讬"诇 讝讛 讜讝讛 讘讻讝讬转 谞诪爪讗 砖讗讜专 讬砖 讘讜 讞讬诪讜抓 讘讻讜转讘转 砖讛专讬 讻讝讬转 砖讘讜 讬砖 讘讜 讻诪讜 转诪专 讞诪抓. 讜讞诪抓 砖讬注讜专讜 讘讻讝讬转 讜讗"砖 讜拽"诇:


讗讜讻诇讗 讚讗驻专转 讛讜讗. 讛诪注讬讬谉 讘讛专讝"讛 讬专讗讛 讚注转讜 讚讘转专谞讙讜诇转 讛注讜诪讚转 诇讙讚诇 讘讬爪讬诐 诇讗 砖讬讬讱 讘讘讬爪讛 诪讜拽爪讛 讻诇诇 砖讛专讬 注讜诪讚转 讛转专谞讙讜诇转 诇讻讱 讜讬讜砖讘 讜诪爪驻讛 注诇讬讛诐 讜讻"讻 诇讛讚讬' 讞讬' 专砖讘"讗 砖讘转 拽讻"讗 注"讗. 讗讱 讻砖讛转专谞讙讜诇转 注讜诪讚转 诇讗讻讬诇讛 讜讗讬谉 讚注转讜 讻诇诇 砖转讟讬诇 讘讬爪讛 讗讝 讛讬' 砖讬讬讱 拽爪转 讛拽爪讗讛 讘讘讬爪转讛 诇注讜诪转 讝讛 讛"诇 讗讜讻诇讗 讚讗驻专转 讚讛讗诐 注诐 诪讛 砖讘转讜讻讛 讛讻诇 讛讜讻谉 讜诪讜拽讬 诇讬' 讘注讜诪讚转 诇讙讚诇 讘讬爪讬诐 诇讙讚诇 诪讛诐 讗驻专讜讞讬诐. 讚讛砖转讗 讛讜拽爪讛 讛讘讬爪讛 诇讙讚诇 诪讛诐 讗驻专讜讞讬' 讜诇讗 讛讜讻谞讛 讗讙讘 讗诪讛 砖讛专讬 讛讗诐 注讜诪讚转 诇讙讚诇 讘讬爪讬诐 注讬讬' 讜转讘讬谉 砖讬讟转讜. 讜注讬讬' 讛讬讟讘 讘讞讬讚讜砖讬 专砖讘"讗 讘诪住' 砖讘转 拽讻"讗 讙讘讬 爪讜讗讛 砖诇 拽讟谉 诪讛 砖讛拽砖讛 讗讛专讝"讛:


讚讬诇诪讗 讘"砖 诇讬转 诇讛讜 诪讜拽爪讛 讛讗 讚诇讗 诪拽砖讛 讘讻讞 讛讗 讘"砖 诇讬转 诇讬' 诪讜拽爪讛 讘诪砖谞转 诪讙讘讬讛讬' 讬"诇 讚讬讚注 讚转谞讗 讚注讬讚讬讜转 诇讗 转谞讬 诪讙讘讬讛讬' 讘拽讜诇讬 讘"砖 讜讞讜诪专讬 讘"讛 砖"诪 讛讗讬 转谞讗 讘讛讬驻讜讱 拽转谞讬 讜注诪"砖 转讜住' 讘砖讘转 拽诪"讙 注"讗 讚"讛 讗谞讜 讜讻讜' 讜诇拽诪谉 讘' 注"讘 讚"讛 诪讜拽讬 诇讬' 讜讻讜' 讗诇讗 转谞讗 讚诪住' 砖讘转 转谞讬 诪讙讘讬讛讬' 诪拽讜诇讬' 讘"砖 注"讻 诪住驻拽讗 诇讬' 诇砖"住 讚讬诇诪讗 讘"砖 诇讬转 诇讬' 诪讜拽爪讛 讻转谞讗 讚注讚讬讜转 讜诇诪住拽谞讗 讛讗 讚转谞讗 讘注讚讬讜' 讘讬爪讛 砖谞讜诇讚讛 讘讬"讟 诪拽讜诇讬 讘"砖. 讜诪讙讘讬讛讬' 诪讞讜诪专讗 讘"砖 讛讬讬谞讜 诪砖讜诐 讚讘讬"讟 住转讬诐 讻专"讬 讜讘砖讘转 讻专"砖 讜讛讜讛 讬讜讚注 讚诇讘"砖 诪讜拽爪讛 讚讘注"讞 讞诪讬专 讗驻讬' 诪讙专讜讙专转 讚讚讞讬' 讘讬讚讬' 讜诇讘"讛 谞讛驻讜讱 讛讜讗. 讻"讻 转讜住' 诇拽诪谉 诇"讚 注"讘 讚"讛 讜讗讜诪专 讜讻讜' 注"砖:


讜讚注 讗讬 诇讗 讚讗砖讻讞 专"谞 住转诪讗 讘诪住' 砖讘转 注爪诪讛 诪讞转讻讬' 讜讻讜' 讚住转讬诐 讻专"砖 诇讗 讛讜讛 诪讛驻讱 诪砖谞转 诪讙讘讬讛讬' 讚诪住' 砖讘转 诪砖讜诐 注讚讬讜转 讚谞讜讞 讬讜转专 诇讜诪专 讚驻诇讬讙讬 转谞讗讬 讜转谞讗 讚转谞讬 砖讘转 住"诇 诪讙讘讬讛讬谉 诪拽讜诇讬 讘"砖 讜转谞讗 讚注讚讬讜转 住"诇 讘讛讬驻讜讱. 讚诪"诪 讛讬讛 讗讝 讛诇讻讛 讻住转诪讗 讚注讚讬讜转 讚注讚讬驻讬 诇注讜诇诐 讻砖讗专讬 住转诪讬讜转 讚诪住转讘专讗 讘讞讬专转讗. 讜注讬' 讛讬讟讘 讘讛专注"讘 专驻"讙 讚讬讘诪讜转. 诪"诪 诇讗 讛讜讛 诪砖讘砖 诪砖谞转 砖讘转 讗讘诇 讛砖转讗 讚讗砖讻讞谉 讘砖诇讛讬 诪住' 砖讘转 讙讜驻讬讛 诪砖谞转 诪讞转讻讬谉. 讗"讻 谞讜讞 诇讜 讬讜转专 诇砖讘砖 诪砖谞转 诪讙讘讬讛讬谉 讜讘讝讛 转讘讬谉 诪"砖 讘住讜祝 砖讘转 专' 讬讜讞谞谉 住转诪讗 讗讞专讬谞讬 讗砖讻讞 诪讙讘讬讛讬' 讜讗专"谞 讜讻讜' 讜爪注"讙 诇讻讗讜专讛 讚讛讗 专"谞 诇讗 讘讗 诇砖讘砖 诪讙讘讬讛讬' 讗诇讗 诪砖讜诐 诪砖谞转 诪讞转讻讬' 讜诇诪砖谞转 讗讬谉 诪砖拽讬' 讜砖讜讞讟讬' 诇讗 讞讬讬砖 诪砖讜诐 讚住"诇 诇讞诇拽 讘讬谉 讬"讟 诇砖讘转 讗讘诇 住讜讙讬' 讚讛转诐 讚诇讗 诪讞诇拽 讘讛讻讬 讜专爪讛 诇讚讞讜转 诪砖拽讬谉 讜砖讜讞讟讬谉 诪讻讞 讛驻讜讻讬 讚诪讙讘讬讛讬' 拽砖讛 讗诪讗讬 诪讛驻讻转 诇讬' 诇诪讙讘讬讛讬' 转讬拽讜诐 讗讚讜讻转讗 讜讬讛讬' 讻诪讜 诪砖拽讬' 讜砖讜讞讟讬' 讚讗转讬' 讻专' 讬讛讜讚讛. 讜诇讛谞"诇 谞讬讞讗 讚注讬拽讜专 住转诪讗 讗讞专讬谞讬 诪讙讘讬讛讬' 讚注讚讬讜转 拽讗诪专 讚讛讜讗 讘讞讬专转讗 讜注诇讬讛 住诪讻讬' 讜讚专"谞 讗谞讜 讗讬谉 诇谞讜 讗砖讙讬专转 诇讬砖谞讗 讘注诇诪讗 讛讬讗 讻讬讜谉 讚讘拽讜砖讟讗 讛讻讬 讛讜讗 诪讻讞 诪砖谞转 诪讞转讻讬' 讘爪讬专讜祝 转谞讗 讚注讚讬讜转:


讜诪讬 讗诪专 专"谞 讛讻讬 讚讘"讛 讻专' 讬讛讜讚讛 注讻"诇 专砖"讬. 专爪讜谞讜 诇讜诪专 诇驻诪"砖 诪讙讬"砖 讘砖讘转 讘诪砖谞转 诪讙讘讬讛讬' 诇讬讬砖讘 拽讬' 转讜住' 讚砖诪注转讬谉 讚"讛 诪讙讘讬讛讬'. 讜讻' 讚专砖"讬 住"诇 讚诪讗谉 讚住"诇 诪讙讘讬讛讬' 诇讛讚讬' 诪砖讜诐 讚讛谞讬 拽诇讬驻讬 讗讙讜讝讬' 讛讜讛 讻讙专祝 砖诇 专注讬. 讜讗讬讚讱 住"诇 讗讬谉 诇讟诇讟诇 讛专讬注讬 讘讬讚讬' 讗诇讗 注"讬 讻诇讬 讜注讬讬' 讝讛 讘砖讘转 拽讻"讗 注"讘. 讜讛谞讛 诇讗 诪爪讬谞讜 讘讝讛 驻诇讜讙转讗 讘讛讚讬' 诇专"讬 讜专"砖. 讗诇讗 诪住讘专讗 讛诪讞诪讬专 讘诪讜拽爪讛 讛讜讗 专"讬 讜讛诪拽讬诇 讛讜讗 专"砖 诪"诪 讛讻讗 讚诪拽砖讛 讗讚专"谞 诇讗 拽砖讬' 诪讚讘"砖 讚住"诇 讘诪转谞讬' 诇讛拽诇 转讗讻诇 讜讛转诐 诪讛驻讱 专"谞 讚诪住诇拽 讛讟讘诇讗 讚讬"诇 诪"诪 住"诇 讚诇讗 讬讟诇讟诇 爪讜讗讛 诇讛讚讬' 讗诇讗 注"讬 讻诇讬 讚讛专讬 拽诇讬驻讬 讗讙讜讝讬' 讙诐 诇专"砖 诪讜拽爪讛 讛诐 讻诪讜 爪专讜专转 讜注驻专 讜专拽 诪砖讜诐 砖诪讗讬住讬' 讛转讬专讜 讜讚诇诪讗 诇讗 讛转讬专讜 讗诇讗 注"讬 讻诇讬. 讗讘诇 注讬拽讜专 讛拽讜砖讬' 诪讘"讛 讚诪讞诪讬专 讗驻讬' 讘讘讬爪讛 诇讗 转讬讗讻诇 讜讗讬讱 诪拽讬诇 讛转诐 讟驻讬 诇讜诪专 诪讙讘讬讛讬' 诇讛讚讬':


讜讘讝讛 讬"诇 诪讛 砖爪"注 讘砖"住 诇讘转专 讚拽讗诪专 专"谞 诪讛驻讱 诪讛讻专讞 诪砖谞转 诪讞转讻讬' 讗"讻 转讜 诇讗 讛讬' 爪专讬讱 诇讗转讜讬 诪砖谞转 讗讬谉 诪讘拽注讬谉. 讗诇讗 讛"诇 诇诪讬诪专 讙讘讬 砖讘转 住转讬诐 诇谉 讻专"砖 诪讞转讻讬谉 讜讘讬"讟 讻专' 讬讛讜讚讛 讘讬爪讛 砖谞讜诇讚讛 讘讬"讟 讛讻讗 讜讘讘讞讬专转讗. 讜诪讗讬 讗讜诇诪讗 讚讗讬谉 诪讘拽注讬谉 讚诪讬讬转讬 诪讬谞讬'. 讜讬"诇 讚讛讗 讞讝讬谞谉 讚讗注"讙 讚讗专"谞 诪讗谉 讚诇讬转 诇讬' 诪讜拽爪讛 诇讬转 诇讬' 谞讜诇讚. 诪"诪 诪讜讚讛 专"谞 讚讗讬讻讗 砖讜诐 住讘专讗 诇讞诇拽 讘讬谞讬讛诐 讚讛专讬 讙诐 讘诪住拽谞讗 讗讜诪专 诇讛讜讚讬注讱 讻讜讞讜 讚讘"砖 讚讗驻讬' 讘谞讜诇讚 砖专讬. 讜讗"讻 讛讜"诪 诇诪讬诪专 讘"砖 讜讘"讛 转专讜讜讬' 讻专"砖 讜驻诇讬讙讬 讘讛讗讬 住讘专讗 讘"砖 诪拽讬诇 讙诐 讘谞讜诇讚 讜讘"讛 诪讞诪讬专 讘谞讜诇讚. 讜讘诪讙讘讬讛讬' 谞诪讬 转专讜讜讬' 讻专"砖 讜驻诇讬讙讬 讗讬 诇讟诇讟诇 专讬注讬 诇讛讚讬讗 讗讜 注"讬 讻诇讬. 讜诪"讟 讛讞诇讬讟 讘"砖 讻专"砖 讜讘"讛 讻专' 讬讛讜讚讛. 注"讻 讛讜爪专讱 诇讗转讜讬 讗讬谉 诪讘拽注讬' 讚讘讬"讟 住转讬诐 讻专' 讬讛讜讚讛 讜注"讻 诇讞诇拽 讘讬谉 砖讘转 诇讬"讟. 讜住讜讙讬' 讚砖诇讛讬 砖讘转 讚诇讗 诪驻诇讬讙 讘讬谉 讬"讟 讚拽讬诇 讗讝诇讗 诇专' 讬讜讞谞谉 诇砖讬讟转讜 讚诇讬转 诇讬' 讛讗讬 砖讬谞讜讬. 专"驻 诪砖讬诇讬谉 讙讘讬 讚' 讜讛' 拽讬驻讜' 注"砖 讗讘诇 讗谞谉 拽讬讬"诇 讻住转诪讗 讚砖"住 讛转诐 注诇讬'. 讜讛砖转讗 诇驻"讝 诇讛驻讜住拽讬' 讚住诪讻讜 讗住讜讙讬讗 讚砖诇讛讬 砖讘转 讚讗讬谉 诇讞诇拽 讘讬谉 砖讘转 诇讬"讟 讜讗讬谉 诪讘拽注讬' 讻讬讞讬讚讗讛 讻专' 讬讜住讬 讘专' 讬讛讜讚讛 诪转谞讬 诇讬' 讜讗讬谉 诪砖拽讬' 讛谞讬 讻讙专讜讙专转 讜爪诪讜拽讬' 讚诪讜 注"砖 讘转讜住' 拽爪"讝 注"讗 讚"讛 讗讬谉 讜讻讜' 讗"讻 讗讬谉 砖讜诐 讛讻专讞 诇讞诇拽 讘讬谉 砖讘转 诇讬"讟 讗诇讗 谞讬诪讗 诇讞诇拽 讘讬谉 谞讜诇讚 诇诪讜拽爪讛 讜讚讻"注 讻专"砖 讘讬谉 讘砖讘转 讜讘讬谉 讘讬"讟 讜诪讙讘讬讛讬' 讘拽诇讬驻讬 讗讙讜讝讬' 讜讻谞"诇. 讜讛讬讬谞讜 砖讬讟转 专"讞 讜讛"讙 讚诪讬讬转讬 讛专讗"砖 住讜祝 讘讬爪讛 讜驻住拽讜 专诪"讗 讘砖"注 住讬' 转爪"讛 住注讬' 讚' 注讬讬谉 讜拽"诇 讜讛讗 讚转谞谉 砖谞讜诇讚讛 讘讬"讟 诇专讘讜转讗 讚讗注"讙 讚讗讬谉 注诇 讛转专谞讙讜诇转 讗讬住讜专 砖讞讬讟讛 讗驻"讛 讘讬爪转讛 讗住讜专讛 讜诪讻"砖 砖讘转:


诪讙讘讬讛讬谉 诪注诇 讛砖讜诇讞谉 注爪诪讜转 讜拽诇讬驻讬诐 讜讻讜' 注诪"砖 诇注讬诇 讘砖诐 诪讙讬"砖 讘讬讬砖讜讘 砖讬讟转 专砖"讬. 讜讘讬诪讬 讞讜专驻讬 讗诪专转讬 讚专砖"讬 谞诪讬 诇讗 讗诪专讜 讗诇讗 诇驻讬 讛住"讚 砖讻转讜讘 诇驻谞讬谞讜 讘"讛 诪讞诪讬专 讜讗诪专 诪住诇拽. 讜讗讬讱 讗"讻 诪讬讚 讗讞专 讝讛 讘讗讜转讛 讛诪砖谞讛 注爪诪讛 住转讬诐 讜转谞讗 砖注专 讗驻讜谞讬' 诪驻谞讬 砖讛讜讗 诪讗讻诇 讘讛诪讛. 讜讻诪讜 砖讛拽砖讛 诪讛专砖"讗 讘砖诪注转讬谉 讚讛"诇 诇讗转讜讬讬 讛讱 住转诪讗. 讗注"讻 诇驻讬 讗讜转讛 讛讛"讗 谞讜讻诇 诇讜诪专 讚讛讗讜住专 谞诪讬 诇讗 讗住讜专 讗诇讗 拽诇讬驻讬 讗讙讜讝讬' 讜砖注讚 讗驻讜谞讬' 诪讜转专 讗驻讬' 诇专' 讬讛讜讚讛. 讗讘诇 诇讘转专 讚诪驻讻讬' 诪讻讞 诪讞转讻讬' 讜讘"讛 住"诇 诪讙讘讬讛讬'. 讗"讻 诪讚住转讬诐 讗讞"讻 砖注专 讗驻讜谞讬' 诪驻谞讬 砖讛讜讗 诪讗讻诇 讘讛诪讛. 砖"诪 讗驻讬' 诪讗谉 讚诪拽讬诇 诇讗 诪拽讬诇 讗诇讗 讘拽诇讬驻讬 讛专讗讜讬 诇诪讗讻诇 讘讛诪讛 讜专"讬 讗讜住专 讗驻讬' 讘讛讗. 讜诇驻讬 讗讜转讛 讛诪住拽谞讗 拽讗诪专 讛转诐 砖注专 讗驻讜谞讬' 专"砖 讛讜讗. 讜讙诐 专砖"讬 诪讜讚讛 诇诪住拽谞讗. 讜谞讻讜谉 讛讜讗. 讜讘讝讛 谞住转专 拽爪转 诪讛 砖讻转讘转讬 诇注讬诇:


讙讘讬 砖讘转 讜讻讜' 讚转谞谉 诪讞转讻讬' 讜讻讜' 注讬讬' 诪"砖 转讜住' 诇拽诪谉 讜讬"讜 注"讘 讚"讛 讛砖转讗 讜讻讜' 注"砖 讜讬"诇 砖诇讛讬 砖讘转 住"诇 诇讛住讜讙讬' 讚讗讬谞讜 诪谉 讛诪讜讻谉 讗转讬 诇讗转讜讬讬 讬"讟. 讜诪住转诪讗 转"拽 谞诪讬 诪转讬专 讘讬"讟 讜专"谞 住"诇 讗讬谞讜 诪谉 讛诪讜讻谉 诇讗 讗转讬' 诇讗转讜讬讬 诪讬讚讬 讜讘驻诇驻讜诇 讛讗专讻转讬 讘讝讛. 讜注讬讬' 讘住诪讜讱 讗讬"讛:


讘砖讬讟讛 诪拽讜讘爪转 讛拽砖讛 讘砖诐 转讜住' 诇专"谞 讚转专谞讙讜诇转 讛注讜诪讚转 诇讗讻讬诇讛 讘讬爪转讛 诪讜转专转 讗讬讱 讬驻专谞住 讛讘专讬讬转讗 讚诪爪讗 讘讛 讘讬爪讬诐 讙诪讜专讜' 诪砖诪注 讛讗 谞讜诇讚讜 讗住讜专讛. 讗驻讬' 砖讞讟 讛转专谞讙讜诇转 讗讞"讻 讜注讜诪讚转 诇讗讻讬诇讛 诪"诪 讻讬讜谉 砖谞讜诇讚讛 讛讘讬爪讛 讗住讜专讛 讜讚诇讗 讻专"谞 讜转讬' 讚诪讜拽讬 诇讛 讘讬"讟 讗讞专 砖讘转 讜诪砖讜诐 讛讻谞讛. 讗讱 诇讗 住"诇 诇专"谞 诇讙讝讜专 讬"讟 讚注诇诪讗 讗讟讜 讬"讟 讗讞专 砖讘转 注"讻 诪讜拽讬 诇诪转谞讬转谉 讘注讜诪讚转 诇讙讚诇. 讜谞讻讜谉 讛讜讗:


讚转谞谉 诪讞转讻讬' 注讬讬' 诇拽诪谉 讜讬"讜 注"讘 转讜住' 讚"讛 讛砖转讗 讜讻讜' 讚讛专"讬 讙专住 讗诐 诇讗 讛讬转讛 谞讘诇讛 诪注讬"讟 讜讛拽砖讜 转讜住' 讗"讻 讗讬讱 讗诪专讬' 讘砖诪注转讬谉 讘砖讘转 住转讬诐 诇谉 转谞讗 讻专"砖 讛诇讗 讙专住讬' 注讬"讟 讘诪转谞讬'. 讜诇驻注"讚 讗讚专讘讗 砖讬讟讗 讝讜 讜讙讬' 讝讜 谞讻讜谞讛 诪讗讜讚 讜诇讗 谞爪讟专讱 诇讚讞讜拽 讜诇讜诪专 讚专讘讬诐 讞砖讜讘 讻住转诪讗 讜诇讗 谞爪专讱 诇讻诇 讛讚讞讜拽讬' 砖谞讚讞拽讜 转讜住' 讚砖诪注转讬谉 诪诪砖谞转 诪讟诇讟诇讬' 谞专 讞讚砖. 讗诇讗 谞讬诪讗 谞讛讬 讚诇专"讬 讜专"砖 讙讜驻讬' 讗讬谉 讞讬诇讜拽 讘讬谉 砖讘转 诇讬"讟 讜专"砖 住讘专 诪讞转讻讬' 讘讬谉 讘砖讘转 讘讬谉 讘讬"讟 讜专"讬 讗讜住专 讘砖谞讬讛诐. 诪"诪 讻砖住讬讚专 专讘讬 诪砖谞转讜 讛转讞讻诐 讜诇讗 讛讝讻讬专 诪讞诇讜拽转讜 砖诇 专' 讬讛讜讚讛 讗诇讗 讘讬"讟 讜诇讗 讛讝讻讬专 诪讞诇讜拽讜转讜 讘砖讘转 讗注"讙 讚驻诇讬讙 讘转专讜讜讬' 讜讘转"拽 诪讞转讻讬' 诇讗 讛讝讻讬专 讻诇诇 诇讗 讬"讟 讜诇讗 砖讘转 讘讗讜驻谉 砖诇注谞讬谉 砖讘转 讛"诇 诪讞转讻讬谉 住转诐 讙诪讜专. 讜诇注谞讬谉 讬"讟 讛"诇 诪讞诇讜拽'. 讜住转讬诐 诇谉 讘诪拽讜诐 讗讞专 讗讬谉 诪讘拽注讬谉 讻专"讬 诇注谞讬谉 讬"讟 讜谞转讘讗专讜 讚讘专讬 专"谞 讛讬讟讘 讜诇讗 谞爪讟专讱 诇讜诪专 讚专讘讬诐 讞砖讬讘 诇讬' 住转诪讗 讜诇拽"诪 诪诪讟诇讟诇讬谉 谞专 讞讚砖. 讜讗"砖:





驻谞讬 讬讛讜砖注

讘注讝专转 讗诪讬抓 讻讞 讜讙讚讜诇 讛注爪讛 : 讗转讞讬诇 诇驻专砖 诪住讻转 讘讬爪讛:


讘诪砖谞讛 讘转讜住' 讘讚"讛 讘讬爪讛 砖谞讜诇讚讛 讜讻讜' 讜讻"转 讗讬 转谞讗 讗讜住专讬谉 讜诪转讬专讬谉 诪砖诪注 砖讗住讜专 诇注讜诇诐 讝讛 讗讬谞讜 讻讜'. 讜诇讻讗讜专讛 讗讬谉 讚讘专讬讛诐 诪讜讻专讞讬诐 讚讗讬讻讗 诇诪讬诪专 讚讜拽讗 讛转诐 诇讬讻讗 诇诪讬讟注讬 砖讬讛讗 讗住讜专 诇注讜诇诐 讚诪讛"转 诪砖讗"讻 讛讻讗 . 讘讘讬爪讛 住讚"讗 讚讗住讜专讬谉 诇注讜诇诐 诪砖讜诐 讚讗讬谉 讬"讟 诪讻讬谉 诇讞讜诇 讻拽讜砖讬讬转 讛转讜住驻转 注"讘 讜讗注"讙 讚讘讬爪讛 讚诪转讬诇讚讗 讘讬"讟 诪讗转诪讜诇 谞讙诪专讛 诪"诪 讘讬讜诐 砖谞讜诇讚讛 谞诪讬 砖讬讬讱 讛讻谞讛 讻诪"砖 讛转讜住驻转 诇拽诪谉 讙讘讬 砖讘转 讜讬"讟 谞讜诇讚讛 讘讝讛 注"砖 诇讞讚 转讬专讜爪讗 诪砖"讛 讗讬爪讟专讬讱 诇讗砖诪注讬谞谉 砖驻讬专 讚讗讬谞讜 讗住讜专 讗诇讗 讘讜 讘讬讜诐 诪砖讜诐 讚住注讜讚转 讞讜诇 诇讗 砖讬讬讱 讛讻谞讛 讻诪"砖 讛转讜住' 诇拽诪谉 讜讛讗 讚谞拽讟 讙讘讬 讗驻专讜讞 讗住讜专 讛讬讬谞讜 诇讘转专 讚讗砖诪注讬谞谉 讘讘讬爪讛 讚讗讬谞讛 讗住讜专讛 讗诇讗 诇讬讜诪讗 讜讬砖 诇讬讬砖讘 讜拽"诇:


讘讗"讚 讜讗"转 诇讘讬转 讛诇诇 讜讻讜' 讜讛讗 拽讬"诇 讚讗祝 诇讟诇讟诇 讗住讜专 注讻"诇. 讗注"讙 砖讚讘专 讝讛 诪讜住讻诐 讘驻讜住拽讬诐 讚讘讬爪讛 砖谞讜诇讚讛 讘讬"讟 讗讜 讘砖讘转 讗住讜专 讘讟诇讟讜诇 讜讗驻讬诇讜 讘转专谞讙讜诇转 讛注讜诪讚转 诇讗讻讬诇讛 诪"诪 爪专讬讱 诇讬 注讬讜谉 诪讗讬 驻砖讬讟讜转讗 讚讗住讜专 讘讟诇讟讜诇 讗讬 诪砖讜诐 讚讛讻讬 讗讬转讗 讘讘专讬讬转讗 诇拽诪谉 讗讞转 讘讬爪讛 砖谞讜诇讚讛 讘砖讘转 讜讻讜' 讗讬谉 诪讟诇讟诇讬谉 诇讻住讜转 讘讛 讻诇讬 讜讻讜' 讗讬 诪砖讜诐 讛讗 诇讗 讗讬专讬讗 讚讛讗 讗讬讻讗 诇讗讜拽诪讬 讘转专谞讙讜诇转 讛注讜诪讚转 诇讙讚诇 讘讬爪讬诐 讜讗转讬讗 讻专讘讬 讬讛讜讚讛 讚讗讜住专 诪讜拽爪讛 讜谞讜诇讚 讘讬谉 讘砖讘转 讘讬谉 讘讬"讟 讚注"讻 讛讻讬 诪转讜拽诪讗 讛讱 讘专讬讬转讗 讗诇讬讘讗 讚专讘 谞讞诪谉 讚诇讬转 诇讬讛 砖讜诐 讟注诪讗 讗讞专讬谞讗 诇讗住讜专 讘讬爪讛 讗诇讗 诪砖讜诐 诪讜拽爪讛 诇讞讜讚 讜住"诇 讚讘讬"讟 讗住讜专 讜讘砖讘转 诪讜转专 讜讗"讻 拽砖讬讗 讘专讬讬转讗 讚拽转谞讬 讗讞讚 砖讘转 讜讗讞讚 讬"讟 讗注"讻 讚诪讜拽讬 诇讛 讻专讘讬 讬讛讜讚讛 讚讻诪讛 住转讜诪讜转 诪砖谞讬讜转 讜讘专讬讬转讜转 诪爪讬谞谉 讻专讘讬 讬讛讜讚讛 讜讗驻讬诇讜 讛讻讬 诇讗 住"诇 讻讜讜转讬讛. 讜讗"讻 讛谞讬 讗诪讜专讗讬 讚驻诇讬讙讬 注诇讬讛 讚专讘 谞讞诪谉 讜诪讜拽讬 诇讟注诪讗 讚诪转谞讬' 讘诪讬诇讬 讗讜讞专谉 讗讬 诪砖讜诐 讛讻谞讛 讜讙讝讬专讛 讬讜诐 讟讜讘 讗讟讜 讬"讟 砖讞诇 讗讞专 砖讘转 讜讗讬 诪砖讜诐 讙讝讬专转 驻讬专讜转 讛谞讜砖专讬谉 讗讜 诪砖讜诐 诪砖拽讬谉 砖讝讘讜 讜诪砖诪注 讚诇讛谞讬 讗诪讜专讗讬 诇讬转 诇讛讜 诪讜拽爪讛 讻诇诇 讻诪"砖 讛讟讜专 讗"讞 讜讘"讬 讘砖诐 专砖"讬 讜转讜住驻讜转 讘住讬' 转爪"讛 讚诇讙诪专讬 拽讬"诇 讻专"砖 讜讗"讻 诪谞"诇 诇讗住讜专 讘讬爪讛 讘讟诇讟讜诇 讚讻诇 讛谞讬 讟注诪讬 讚讛讻谞讛 讜驻讬专讜转 讛谞讜砖专讬谉 讜诪砖拽讬谉 砖讝讘讜 诪砖诪注 讚诇讗 砖讬讬讻讬 讗诇讗 诇注谞讬谉 讗讻讬诇讛 讗讘诇 诇讗 诇注谞讬谉 讟诇讟讜诇 讜讗"讻 注"讻 诪讜拽讬 诇讘专讬讬转讗 讚讗住讜专 讘讟诇讟讜诇 讘转专谞讙讜诇转 讛注讜诪讚转 诇讙讚诇 讜讗诇讬讘讗 讚专"讬 讚讗讬转 诇讬讛 诪讜拽爪讛 讜注讜讚 讚讛讻讬 讗讬转讗 讘讛讚讬讗 讘诪住讻转 砖讘转 讚祝 诪"讛 讙讘讬 拽讬谞讛 砖诇 转专谞讙讜诇讬谉 讚诪讜拽诪讬谞谉 诇讛 讚讗住讜专 讘讟诇讟讜诇 讚讗讬转 讘讛 讘讬爪讛 讜讗住讜专 诪砖讜诐 谞讜诇讚 讜诪拽砖讛 讛砖"住 讘驻砖讬讟讜转 讜讛讗诪专 专"谞 诪讗谉 讚诇讬转 诇讬讛 诪讜拽爪讛 诇讬转 诇讬讛 谞讜诇讚 讜诪讜拽讬 诇讛 讚讗讬转 讘讛 讘讬爪转 讗驻专讜讞 讚讜拽讗 诪砖诪注 讚住转诐 讘讬爪讛 诪讜转专 讘讟诇讟讜诇 诇诪讗谉 讚诇讬转 诇讬讛 诪讜拽爪讛 讜讻"讻 砖诐 讛转讜住驻讜转 诇讛讚讬讗 讚"讛 讚讗讬转 讘讛 讘讬爪讛 讚讗注"讙 讚讗诇讬讘讗 讚专' 讬讜讞谞谉 拽讬讬诪讬谞谉 讚住"诇 讟注诪讗 讚讘讬爪讛 诪砖讜诐 诪砖拽讬谉 砖讝讘讜 讗驻砖专 讚诪砖讜诐 讛讗讬 讟注诪讗 诇讗 砖讬讬讱 诇讗住讜专 讘讟诇讟讜诇 注"砖 讜讗"讻 讗诪讗讬 驻砖讬讟讗 诇讛讜 讛讻讗 讚讗住讜专 讘讟诇讟讜诇 讜讚讜讞拽 诇讜诪专 砖讚讘专讬 讛转讜住驻转 讻讗谉 讛诐 诇砖讬讟转 专"转 讚讜拽讗 讚住"诇 讚讗祝 诇诪讗谉 讚诇讬转 诇讬讛 诪讜拽爪讛 讗讜住专 讘谞讜诇讚 讚诪讚讻转讘讜 讛讗 拽讬讬"诇 讚讗祝 诇讟诇讟诇 讗住讜专 诪砖诪注 讚讛诇讻讛 驻住讜拽讛 讛讬讗 讜讘讗诪转 讻"讻 讻诇 讛驻讜住拽讬诐 讘讟讜讗"讞 住讬' 转拽讬"讙 讜讗"讻 拽砖讛 诪谞"诇 讚讛讗 专讜讘 讛驻讜住拽讬诐 砖专讜 讗祝 讘谞讜诇讚 讜注讜讚 讚诪"诪 拽砖讛 讗诇讬讘讗 讚讻讜诇讛讜 转讬谞讞 讘注讜诪讚转 诇讙讚诇 讗讘诇 讘注讜诪讚转 诇讗讻讬诇讛 讚诇讗 砖讬讬讱 诪讜拽爪讛 讜谞讜诇讚 诪"讟 讗住专讜 讘讟诇讟讜诇 砖讛诐 诇讗 讞讬诇拽讜 讻诇诇. 诪讬讛讜 诪爪讗转讬 专讗讬讛 诪驻讜专砖转 诇讚讘专讬讛诐 诪讛讗 讚诪讬讬转讬 诇拽诪谉 讘讙诪专讗 讚讗讜砖驻讝讬讻谞讗 讚专讘 讗讚讗 讘专"讗 讛讜讜 诇讬讛 讛谞讱 讘讬爪讬诐 诪讬"讟 诇砖讘转 讜诪住讬拽 讗祝 诇专讘讬 讬讜讞谞谉 讚讗诪专 谞讜诇讚讛 讘讝讛 诪讜转专转 讘讝讛 讛讬讬谞讜 诇讙讜诪注讛 诇诪讞专 讗讘诇 讘讬讜诪讛 讗住讜专讛 讘讟诇讟讜诇 讜诪讬讬转讬 讘专讬讬转讗 讚诇注讬诇 讚讗住讜专 讘讟诇讟讜诇 讜讛讻讗 诇"诇 讚讛讗讬 注讜讘讚讗 讗讬讬专讬 讘注讜诪讚转 诇讙讚诇 讚讜拽讗 讜诪砖讜诐 谞讜诇讚 讚讛讗 专讘 讗讚讗 讘专"讗 讗讬转 诇讬讛 讘讛讚讬讗 讚谞讜诇讚 诪讜转专 讗祝 讘讬"讟 讻讚讗讬转讗 讘诪住讻转 砖讘转 讚祝 讻"讞 讙讘讬 谞讻专讬 砖讞拽拽 拽讘 讘讘拽注转 讗注"讻 讚讗驻讬诇讜 讛讻讬 讘讬爪讛 讗住讜专讛 讘讟诇讟讜诇 讛专讬 专讗讬讛 诪驻讜专砖转 讚讘诇讗 讟注诪讗 讚诪讜拽爪讛 谞诪讬 讗住讜专 讘讟诇讟讜诇 讗诇讗 讚诇讗 讬讚注谞讗 讟注诪讗 讚诪讬诇转讗. 讜注讜讚 讚讗讻转讬 拽砖讛 诪住讜讙讬讗 讚砖讘转 砖讻转讘转讬 讚诪砖诪注 诇讛讚讬讗 讚诇专讘讬 讬讜讞谞谉 诪讜拽讬 讚讜拽讗 讘讘讬爪转 讗驻专讜讞 讗讘诇 住转诐 讘讬爪讛 砖专讬 讘讟诇讟讜诇 讗注"讙 讚讗讬转 诇讬讛 讟注诪讗 讚诪砖拽讬谉 砖讝讘讜 讜诪诪讬诇讗 讚讛"讛 讚诇讗讬谞讱 讟注诪讗 谞诪讬 砖专讬 讜诪讻"砖 诇诪讗讬 讚拽讬"诇 注讬拽专 讟注诪讗 诪砖讜诐 讛讻谞讛 讚专讘讛 讗"讻 诇讗 砖讬讬讱 讻诇诇 诇讗住讜专 讟诇讟讜诇 砖讻诇 讛诪驻专砖讬诐 讻转讘讜 讚诇讗 砖讬讬讱 诇讙讝讜专 讬讜"讟 讚注诇诪讗 讜砖讘转 讚注诇诪讗 讗讟讜 讬"讟 砖讗讞专 讛砖讘转 讗诇讗 诪砖讜诐 讚讗讬住讜专 讛讻谞讛 讚讗讜专讬讬转讗 讜诪讬诇转讗 讚驻砖讬讟讗 讚诪讚讗讜专讬讬转讗 诇讗 讗住讜专 讗诇讗 讘讗讻讬诇讛 讚讗讬住讜专 讟诇讟讜诇 讗讬谉 诇讜 住诪讱 诪讛"转 讻诇诇. 讗讞"讝 讬讙注转讬 讜诪爪讗转讬 砖讘注诇 诪讙谉 讗讘专讛诐 讻转讘 讘砖诐 讬诐 砖诇 砖诇诪讛 讚诪砖讜诐 讛讻谞讛 讚讗讜专讬讬转讗 讛讞诪讬专讜 讘讟诇讟讜诇 讗讘诇 拽砖讬讗 诇讬 讚讛讗 诇拽诪谉 讘注讜讘讚讗 讚专讘 讗讚讗 讘专"讗 讗诪专讬谞谉 讚讗驻讬诇讜 诇专讘讬 讬讜讞谞谉 讚讗诪专 谞讜诇讚讛 讘讝讛 诪讜转专转 讘讝讛 诇讗 砖专讜 讗诇讗 诇讙讜诪注讛 诇诪讞专 讗讘诇 诇讘砖诇讛 讘讬讜诪讛 讗住讜专 诪砖讜诐 讟诇讟讜诇 讜讛专讬 讛讗 讚砖专讬 专"讬 诇诪讞专 讛讬讬谞讜 诪砖讜诐 讚诇讬转 诇讬讛 讛讻谞讛 讚专讘讛 讻讚讗诪专讬谞谉 砖诐 诇讛讚讬讗 讜讗驻"讛 讗住讬专讗 诇讬讛 讘讬讜诪讬讛 讘讟诇讟讜诇 讜爪"注:


讗讞"讝 注讬讬谞转讬 讘住驻专 讬诐 砖诇 砖诇诪讛 砖讻转讘 讚讗讬住讜专 讟诇讟讜诇 讛讬讬谞讜 诪砖讜诐 讚讘注讜诪讚转 诇讙讚诇 讗住讜专 诪砖讜诐 谞讜诇讚 诪砖"讛 讗住专讜 讗祝 讘注讜诪讚转 诇讗讻讬诇讛 诪砖讜诐 诇讗 驻诇讜讙 讻讬讜谉 讚转专讜讜讬讬讛讜 讗住讬专讬 讘讗讻讬诇讛 讜讬讚讜注 砖讻转讘 讻谉 诇砖讬讟转讜 砖驻住拽 讚谞讜诇讚 讗住讜专 讘讬谉 讘讬讜"讟 讘讬谉 讘砖讘转 讗讘诇 诇专讜讘 讛驻讜住拽讬诐 讚砖专讬 讗祝 讘谞讜诇讚 讛拽讜砖讬讗 讘诪拽讜诪讛 注讜诪讚转 诪"讟 讚讗住专讬 讙讘讬 讘讬爪讛 讘讟诇讟讜诇 讜爪"注. 讜专讘 讗讚讗 讘专"讗 讙讜驻讗 谞诪讬 诇讬转 诇讬讛 谞讜诇讚 讗祝 讘讬"讟 讻诪"砖 讜讗驻"讛 讗讜住专 讘讘讬爪讛 讜注诪"砖 诇拽诪谉 讘讝讛 讘注讜讘讚讗 讚讗讜砖驻讝讬讻谞讬讛 讜讻讜':


讘讙诪' 讗讬诇讬诪讗 讘转专谞讙讜诇转 讛注讜诪讚转 诇讗讻讬诇讛 讗讜讻诇讗 讚讗驻专转 讛讜讗. 驻讬专讜砖 讚诇讗 讛讜讬 诇讗 诪讜拽爪讛 讜诇讗 谞讜诇讚 讻讬讜谉 讚诪讗转诪讜诇 谞诪讬 讗讜讻诇 讙诪讜专 讛讜讬 讜注讜诪讚 诇讗讻讬诇讛 讗讙讘 讗诪讜 讜讻诪"砖 讛转讜住驻转 讜谞"诇 讚爪"诇 讚注讻砖讬讜 谞诪讬 谞讞讬转 讛砖"住 诇住讘专讗 讚专讘讛 讚讻诇 讘讬爪讛 讚诪转讬诇讚讗 讛讗讬讚谞讗 诪讗转诪讜诇 谞讙诪专讛 讜讗"讻 讗"砖 讛讗 讚拽讗诪专 讚讗讜讻诇讗 讚讗驻专转 讛讜讗 讚诪讗转诪讜诇 诇讗讻讬诇讛 讛讜讬 拽讗讬 讘诪注讬 讗诪讜 诪砖讗"讻 讗诐 谞讗诪专 讚诇讗 谞讙诪专讛 讗诇讗 讘讬讜诐 砖谞讜诇讚讛 讗"讻 讗诪讗讬 驻砖讬讟讗 诇讛 诇讛转讬专 诪砖讜诐 讗讜讻诇讗 讚讗驻专转 讚诪"诪 谞讜诇讚 讛讜讗 讚讛讗 诪讗转诪讜诇 诇讗 讛讜讬 专讗讜讬 诇讗讻讬诇讛 讜注讻砖讬讜 谞注砖讛 讗讜讻诇 讜讗讬谉 诇讱 谞讜诇讚 讙讚讜诇 讬讜转专 诪讝讛 讜诇拽诪谉 讗讻转讜讘 诪讝讛 注讜讚 讙讘讬 诪讬诇转讗 讚专讘讛 讜讙讘讬 讘讬爪讬诐 讙诪讜专讜转 讘诪注讬 讗诪谉 注"砖 讗讜 砖谞讗诪专 拽住"讚 讚讘讬爪讛 拽讜讚诐 砖谞讙诪专讛 讻讱 专讗讜讬 诇讗讻讬诇讛 讻诪讜 诇讗讞专 砖谞讙诪专讛 讜讗"讻 诇讗 讛讜讬 谞讜诇讚 讗诇讗 讗讜讻诇讗 讚讗驻专转:


讘转讜住' 讘讚"讛 讗讜讻诇讗 讚讗驻专转 讜讻讜' 讜讗讬 讘注讬 砖讞讬讟 诇讛 讜讗讻讬诇 讻诇 诪讗讬 讚讘讙讜讜讛 注讻"诇. 诪砖讗"讻 讘注讜诪讚转 诇讙讚诇 诇讗 砖讬讬讱 诇讜诪专 讻谉 讜讻转讘 诪讛专砖"讗 讚讗祝 诇诪讗讬 讚拽讗诪专 讘住诪讜讱 讜拽住"讚 讚诪讗谉 讚砖专讬 讘诪讜拽爪讛 讘谞讜诇讚 讗住讜专 讗驻"讛 驻砖讬讟讗 诇讬讛 讚讘讬爪讛 讗住讜专讛 讜诇讗 讞砖讬讘 讻讗讜讻诇讗 讚讗驻专转 讗注"讙 讚讗诪讛 砖专讬 讚讛讗 诪讜拽爪讛 讙专讬讚讗 讛讬讗 讗驻"讛 讘讬爪转讛 讞砖讬讘讗 谞讜诇讚 讻讬讜谉 砖谞讜诇讚讛 诪讚讘专 讛诪讜拽爪讛 讜讚讘专讬讜 爪专讬讻讬谉 讘讬讗讜专 诪讛 讟注诐 讬砖 讘讝讛 讜谞"诇 砖讻谉 讛讟注诐 讚诪讗谉 讚诇讬转 诇讬讛 诪讜拽爪讛 讛讬讬谞讜 诪砖讜诐 砖讗讬谉 讗讚诐 诪拽爪讛 讚注转讬讛 诪砖讜诐 讚讘专 讛专讗讜讬 诇讜 讜讗祝 砖讛转专谞讙讜诇转 注讜诪讚转 诇讙讚诇 诪"诪 讗诐 砖讜讞讟讛 讘讬讜诐 讟讜讘 讛讜讘专专 讛讚讘专 讚诪讗转诪讜诇 讛讬讛 讚注转讜 诇砖讜讞讟讛 讜讗"讻 讝讛 讛讟注诐 诇讗 砖讬讬讱 诇注谞讬谉 讛讘讬爪讛 诇砖讜讜讬讛 讻讗讜讻诇讗 讚讗驻专转 讻讬讜谉 讚住讜祝 住讜祝 诇讗 谞砖讞讟讛 讛讗诐 讗"讻 诪讗转诪讜诇 诇讗 讛讬讛 讛讘讬爪讛 注讜诪讚转 诇讗讻讬诇讛 讘诪注讬 讛讗诐 砖讛专讬 诇讗 讛讬讛 讘讚注转讜 诇砖讜讞讟讛 讜诇讗讻讜诇 诪讗讬 讚讘讙讜讜讛 讜讗"讻 讛讜"诇 谞讜诇讚 讜诇驻"讝 谞专讗讛 砖讗诐 砖讞讟 讗讞"讻 讛转专谞讙讜诇转 讞讝专 讛讘讬爪讛 诇讛转讬专讛 讜讗讬谉 讝讛 诪讛转讬诪讛 讚讛"谞 讗诪专讬谞谉 诇拽诪谉 讙讘讬 转讗讻诇 讛讬讗 讜讗诪讛 讜诪讜拽诪讬谞谉 诇讛 讘转专谞讙讜诇转 砖诇拽讞讛 住转诐 谞砖讞讟讛 讛讜讘专专讛 讜讻讜' 讜讛讬讬谞讜 诇诪讗谉 讚讗讬转 诇讬讛 诪讜拽爪讛 讜讗"讻 讛"谞 诪爪讬谞谉 诇诪讬诪专 讗祝 讘注讜诪讚转 诇讙讚诇 诇诪讗谉 讚诇讬转 诇讬讛 诪讜拽爪讛 讻谞"诇 诇驻专砖 诇砖讬讟转 诪讛专砖"诇 讚讗讝讬诇 诇讟注诪讬讛 讚驻砖讬讟讗 诇讬讛 讚诇诪讗谉 讚讘注讬 诇诪讬诪专 讚诪讗谉 讚诇讬转 诇讬讛 诪讜拽爪讛 讜讗讜住专 讘谞讜诇讚 讘转专谞讙讜诇转 讛注讜诪讚转 诇讙讚诇 谞诪讬 诇讬转 诇讬讛 诪讜拽爪讛 讗祝 诇诪"砖 讛转讜住驻讜转 讚诪讜拽爪讛 讚讘注诇讬 讞讬讬诐 讞诪讬专 诪谞讜诇讚 讛讬讬谞讜 讚讜讜拽讗 讘讬讜谞讬 砖讜讘讱 讜诇讗 讘转专谞讙讜诇转 讜诪讛 砖讛讻专讬讞讜 诇驻专砖 讻谉 讜诇讗 谞讬讞讗 诇讬讛 诇驻专砖 讚注讜诪讚转 诇讙讚诇 谞诪讬 讞诪讬专 诪谞讜诇讚 讜讘讻诇诇 讘注诇讬 讞讬讬诐 讛讜讗 讜讗"讻 讛讜讬 讗转讬 讛讻诇 讻驻砖讟讬讛 讚讛讗 讚拽讗诪专 诪注讬拽专讗 讚诇诪讗 讘"砖 诇讬转 诇讬讛 诪讜拽爪讛 讗讘讬爪讛 诇讞讜讚 拽讗讬 讗讘诇 讘转专谞讙讜诇转 驻砖讬讟讗 诇讬讛 讚讗住讜专 讚诪讜拽爪讛 讚讘"讞 讞诪讬专 讻讬讜谉 砖注讜诪讚转 诇讙讚诇 讻讙专讜讙专讜转 讜爪诪讜拽讬谉 讚诪讬 讜讞诪讬专 诪谞讜诇讚 讜注"讝 诪住讬拽 讗祝 诪讗谉 讚砖专讬 讘诪讜拽爪讛 讙专讬讚讗 讗住讜专 讘谞讜诇讚 讜讻"砖 讘转专谞讙讜诇转 讙讜驻讗 讜诪讛"讟 诇讗 讞砖讬讘 讛讘讬爪讛 讻讗讜讻诇讗 讚讗驻专转 讗诇讗 讚讗"讗 诇驻专砖 讻谉 讚讗"讻 诇讗 讛讜讬 诪拽砖讛 诪讬讚讬 诇拽诪谉 讜谞讬驻诇讜讙 讘转专讜讜讬讬讛讜 讜诪讗讬 拽讜砖讬讗 讚诇诪讗 讘转专谞讙讜诇转 讙讜驻讗 讘"砖 谞诪讬 诪讜讚讛 讚讗住讜专 讻讚讗砖讻讞谉 讚讗住专讜 讘讬讜谞讬 砖讜讘讱 讗注"讻 讚转专谞讙讜诇转 讛注讜诪讚转 诇讙讚诇 诇讗 讚诪讬 讻诇诇 诇讬讜谞讬 砖讜讘讱 讜诪砖"讛 爪专讬讱 诇驻专砖 讻砖讬讟转 诪讛专砖"讗 讻讚驻专讬砖讬转 讜注讬讬谉 诪讛 砖讗讻转讜讘 诇拽诪谉 讙讘讬 讜谞讬驻诇讜讙 讘转专讜讜讬讬讛讜 讜讚讜"拽:


砖诐 讜诪讗讬 拽讜砖讬讗 讚诇诪讗 讘"砖 诇讬转 诇讛讜 诪讜拽爪讛. 讛讗 讚诇讗 驻砖讬讟讗 诇讬讛 诪讚住讘专讬 讘"砖 诇拽诪谉 讗讬谉 谞讜讟诇讬谉 注诇讬 诇拽爪讘 讘砖专 讜讻讬讜谉 讚讗讬转 诇讛讜 诪讜拽爪讛 诇讟诇讟讜诇 讜讻"砖 讘诪讜拽爪讛 诇讗讻讬诇讛 讚讞诪讬专 讟驻讬 讻讚讗诪专讬谞谉 驻专拽 诪驻谞讬谉 讗诇讗 诪砖讜诐 讚讗讬讻讗 诇诪讬诪专 讚注诇讬 诪讜拽爪讛 诪讞诪转 讞住专讜谉 讻讬住 讛讜讗 讜讞诪讬专 讟讜讘讗 讻讬讜谉 讚拽驻讬讚 注诇讬讛 讜诪讬讬讞讚 诇讬讛 诪拽讜诐 讻讚讗诪专讬谞谉 诇讛讚讬讗 驻专拽 讻诇 讛讻诇讬诐 讗讛讛讬讗 讚注诇讬 讗讘诇 诪"诪 拽砖讛 讗诪讗讬 诇讗 驻砖讬讟讗 诇讬讛 诪讛讛讬讗 讚诪讙讘讬讛讬谉 诪谉 讛砖诇讞谉 注爪诪讜转 讜拽诇讬驻讬谉 讚诪讜拽诪讬谞谉 住讘专转 讘"砖 讻专讘讬 讬讛讜讚讛 讜诇"诇 讚讛讛讬讗 诪拽砖讛 讚拽讗诪专 讜诪讗讬 拽讜砖讬讗 诇讗 住诇讬拽 讗讚注转讬讛 讛讗 讚拽讗诪专 专"谞 讗谞讜 讗讬谉 诇谞讜 讗诇讗 讘"砖 讻专"讬 讜讛讜讬 讙专讬住 讻驻砖讟讬讛 讚讘讬转 砖诪讗讬 住讜讘专 诪讙讘讬讛讬谉 讚讗"讻 讗诪讗讬 拽讗诪专 讘诇' 讜讚诇诪讗 讘"砖 诇讬转 诇讬讛 诪讜拽爪讛 讜诇讬拽砖讬 讘讛讚讬讗 讛讗 讘"砖 诇讬转 诇讬讛 诪讜拽爪讛. 讜谞诇注"讚 讚讜讚讗讬 讛讜讬 讬讚注 讛诪拽砖讛 诇讛讗 讚专"谞 讜讗驻"讛 诪拽砖讛 砖驻讬专 讜讚诇诪讗 讘"砖 诇讬转 诇讬讛 诪讜拽爪讛 讚讗注"讙 讚诇注谞讬谉 砖讘转 诪讜拽爪讛 诇讗讻讬诇讛 讞诪讬专 讟驻讬 讗讘诇 讘讬"讟 讬"诇 诇讛讬驻讱 讚诪讜拽爪讛 诇讗讻讬诇讛 拽讬诇 讟驻讬 讻讬讜谉 讚讗驻讬诇讜 诪诇讗讻讜转 讙诪讜专讜转 讛讜转专讜 诇爪讜专讱 讗讜讻诇 谞驻砖 讻"砖 诪讜拽爪讛 讙专讬讚讗 讘讚讘专 砖讛讜讗 讗讜讻诇 谞驻砖 诪诪砖 讚注诇讬讛 拽讬讬诪讬谞谉 诇注谞讬谉 讘讬爪讛 讜讘讝讛 谞转讬讬砖讘 讙"讻 讛讗 讚诇讗 诪讬讬转讬 诪讚拽讗诪专讬 讘讛讛讬讗 诪转谞讬' 讙讜驻讗 讜讗驻专 讻讬专讛 诪讜讻谉 讛讜讗 诪砖诪注 讚讗讬 诇讗讜 讚诪讜讻谉 讛讜讗 讘"砖 讜讘"讛 转专讜讜讬讬讛讜 住讘专讬 讚讗住讜专 诪砖讜诐 诪讜拽爪讛 讜诇诪讗讬 讚驻专讬砖讬转 讗"砖 讚讛讗 讚拽讗诪专 讜讚诇诪讗 讘"砖 诇讬转 诇讬讛 诪讜拽爪讛 讛讬讬谞讜 讘讗讜讻诇 谞驻砖 诪诪砖 讜拽"诇. 讜注讬"诇 讘驻砖讬讟讜转 讚讛讜讬 诪住讬拽 讗讚注转讬讛 讚诇注谞讬谉 诪讜拽爪讛 讬砖 诇讞诇拽 讘讬谉 砖讘转 诇讬"讟 讚讘讬"讟 讬砖 诇讛拽诇 讗祝 诇注谞讬谉 讟诇讟讜诇 诪砖讜诐 讚讟诇讟讜诇 诇讗 讗住讜专 讗诇讗 诪砖讜诐 讛讜爪讗讛 讻讚讗诪专讬谞谉 讘讻诪讛 讚讜讻转讬 讜讛讜爪讗讛 讙讜驻讗 诪讜转专 讘讬"讟 讜注讬讬谉 诪讛 砖讗讻转讜讘 注讜讚 诪讝讛 诇拽诪谉 讘住讜讙讬讗 讚讗驻专 讻讬专讛 讜讚拽专 谞注讜抓:


砖诐 讘转讜住' 讘讚"讛 讚诇诪讗 讘"砖 诇讬转 诇讛讜 诪讜拽爪讛 转讬诪讗 讚诪转谞讬转讬谉 讜讻讜' 讚拽转谞讬 诇讗 讬讟讜诇 讗讗"讻 谞注谞注 诪讘注讜讚 讬讜诐 注讻"诇. 拽爪转 拽砖讛 诪讗讬 驻砖讬讟讗 诇讛讜 讚讟注诪讗 讚讘"砖 诪砖讜诐 诪讜拽爪讛 讚讛讗 诪爪讬谞谉 诇诪讬诪专 讚讟注诪讗 讚讘"砖 砖讗诐 诇讗 讬谞注谞注讜 诪讘注讜讚 讬讜诐 讚诇诪讗 诪砖转讻讞讜 诇诪讞专 讻讜诇讛讜 讻讞讜砖讬诐 讜诪讬诪谞注 砖诪讞转 讬"讟 讚讛"谞 讗诪专讬谞谉 诇拽诪谉 讗诇讬讘讗 讚讘"讛 讜讬砖 诇讬讬砖讘. 讜注讬讬谉 讘讘注诇 讛诪讗讜专:


讘驻专砖"讬 讘讚"讛 讜诪讬 讗诪专 专"谞 讛讻讬 讚讘"讛 讻专"讬 注讻"诇. 讜爪"注 诪讛 讻讜讜谞转讜 讘讝讛. 讜注讜讚 拽砖讛 讚讘驻砖讬讟讜转 诪爪讬 诇驻专砖 讚讗转专讜讜讬讬讛讜 诪拽砖讛 讛砖"住 讚诇专"谞 拽砖讛 讘"砖 讗讚讘"砖 讜讘"讛 讗讚讘"讛. 讜谞专讗讛 讚讜讚讗讬 讚讘"砖 讗讚讘"砖 诇讗 拽砖讬讗 诪砖讜诐 讚诪讬诇转讗 讚驻砖讬讟讗 讛讬讗 讚讗讬讻讗 诇诪讬诪专 讚讚讜拽讗 讘砖讘转 住讜讘专 讻专"讬 讗讘诇 讘讬"讟 诇"诇 诪讜拽爪讛 讻专"砖 讜讛讬讬谞讜 诪讟注诪讗 讚讻转讬讘谞讗 讻讬讜谉 讚讛讜爪讗讛 讙讜驻讗 讘讗讜讻诇 谞驻砖 谞诪讬 砖专讬 讜讗"讻 讗讬谉 诇讗住讜专 讘讬"讟 砖讜诐 诪讜拽爪讛 诇讗 诇讟诇讟讜诇 讜诇讗 诇讗讻讬诇讛 讗讘诇 诇讘"讛 诪拽砖讛 砖驻讬专 诪讻讞 讻"砖 讜讛讜爪专讱 专砖"讬 诇驻专砖 讻谉 诪砖讜诐 讚讻诇 讛砖拽诇讗 讜讟专讬讗 讘砖诪注转讬谉 讗讬谞讜 讗诇讗 诇转专抓 讘讛讗 讚诪讜拽讬 诇讘"讛 讻专"讬 讗讘诇 讗讛讗 讚拽砖讬讗 讚讘"砖 讗讚讘"砖 诇讗 诪砖谞讬 诪讬讚讬 讗注"讻 讚诪注讬拽专讗 诇讗 拽砖讬讗 诇讬讛 讘讛讗 讜讛讬讬谞讜 讻讚驻专讬砖讬转. 讗讘诇 拽砖讬讗 诇讬 讟讜讘讗 讗讛讗 讚诪砖诪注 讘讛讚讬讗 讘砖诪注转讬谉 讚专"谞 诪讜拽讬 诇讘"砖 讘讬"讟 讻专"砖 讜讘砖讘转 讻专"讬 讜讘驻专拽 讻诇 讛讻诇讬诐 (砖讘转 讚祝 拽讻"讚) 诪住拽讬谞谉 诇讛讚讬讗 讗讛讗 讚讗讬谉 住讜诪讻讬谉 拽讚讬专讛 讘讘拽注转 讚讗讬讬专讬 讘讗讬住讜专 诪讜拽爪讛 讜诪驻专砖 砖诐 讚讙讝专讬谞谉 讬"讟 诪砖讜诐 砖讘转 讻讚转谞谉 讗讬谉 讘讬谉 讬"讟 诇砖讘转 讜讻讜' 讜专诪讬谞谉 诪诪转谞讬' 讚诪砖讬诇讬谉 驻讬专讜转 讜诪住拽讬谞谉 讛讗 讚讗讬谉 讘讬谉 讘"砖 讛讬讗 讚诇讗 砖谞讬 诇讬讛 讘讬谉 砖讘转 诇讬"讟 讚转谞谉 讘"砖 讗讜诪专讬诐 讗讬谉 诪讜爪讬讗讬谉 讗转 讛拽讟谉 诇专"讛 讜讟诇讟讜诇 谞诪讬 爪讜专讱 讛讜爪讗讛 讛讬讗 讜诪转谞讬转讬谉 讚诪砖讬诇讬谉 讘"讛 讛讬讗 讚诪转讬专 讘讛讜爪讗讛 讜诪讬拽诇 讘讬"讟 诪讘砖讘转 讜讗"讻 诪砖诪注 诇讛讚讬讗 诇讛讬驻讱 讚诇讘"砖 诇讗 砖谞讬 诇讬讛 讘诪讜拽爪讛 讘讬谉 砖讘转 诇讬"讟 讜讗"讻 讛讚专讗 拽讜砖讬讗 诇讚讜讻转讗 讚拽砖讬讗 讚讘"砖 讗讚讘"砖 讜诇"诇 讚讛讛讬讗 诪住拽谞讗 讚讛转诐 讛讬讬谞讜 诇讛谞讱 讗诪讜专讗讬 讚驻诇讬讙讬 讛讻讗 讗讚专"谞 讜诪讜拽讬 诇诪转谞讬' 讚讛讻讗 讘转专谞讙讜诇转 讛注讜诪讚转 诇讗讻讬诇讛 讜讗"讻 诪爪讬谞谉 诇诪讬诪专 讚讚讜拽讗 讘注讜诪讚转 诇讗讻讬诇讛 诪转讬专 讘"砖 讗讘诇 讘注讜诪讚转 诇讙讚诇 讗讜住专 讚讗讬转 诇讬讛 诪讜拽爪讛 讗诇讗 讚诪"诪 拽砖讛 讗诇讬讘讗 讚专"谞 讙讜驻讗 转拽砖讬 诪转谞讬转讬谉 讚讗讬谉 讘讬谉 讗诪转谞讬' 讚诪砖讬诇讬谉 讻讬讜谉 讚诇讗 诪爪讬 诇讗讜拽诪讬 讻转谞讗讬 讚讛讗 诇讚讬讚讬讛 讘"砖 讘讛讚讬讗 砖谞讬 诇讬讛 讘讟诇讟讜诇 讘讬谉 砖讘转 诇讬"讟 诪住讜讙讬讗 讚讙诪专讗 讚讘讛讻讬 住诇拽讗 讘驻专拽 讻诇 讛讻诇讬诐 诇拽诪谉 讘驻专拽 诪砖讬诇讬谉. 诪讬讛讜 讘诇讗"讛 讻转讘讜 专讜讘 讛驻讜住拽讬诐 讚诇讗 拽讬讬诪讗 讛讱 住讜讙讬讗 讚驻专拽 讻诇 讛讻诇讬诐 注讬讬谉 讘诇砖讜谉 讛专讗"砖 诇拽诪谉 驻专拽 讛诪讘讬讗. 诪讬讛讜 诇诪讗讬 讚驻专讬砖讬转 诇注讬诇 讗"砖 讚诪爪讬谞谉 诇诪讬诪专 讚诇讘"砖 谞诪讬 诇讗 砖谞讬 诇讬讛 讘讟诇讟讜诇 讘讬谉 砖讘转 诇讬"讟 讻讚诪讜讻讞 诪讛讛讬讗 讚讗讬谉 诪讜爪讬讗讬谉 讜讟诇讟讜诇 爪讜专讱 讛讜爪讗讛 讛讬讗 讗诇讗 讛讗 讚诪转讬专 讘讘讬爪讛 砖谞讜诇讚讛 讛讬讬谞讜 诪砖讜诐 讚讗讜讻诇 谞驻砖 讙诪讜专 讛讜讗 讜爪"注. 讜讛谞讛 讘住' 讛诪诇讞诪讜转 诇讛专诪讘"谉 讝"诇 讻转讘 讚讛讗 讚讗诪专讬谞谉 讙讘讬 砖讘转 住转讬诐 诇谉 讜讻讜' 讛讬讬谞讜 讚专' 诪讞诇拽 讘讬谉 砖讘转 诇讬"讟 讗讘诇 讘"砖 讜讘"讛 讙讜驻讬讬讛讜 诇讗 砖谞讬 诇讛讜 讘讬谉 砖讘转 诇讬"讟. 讜诇驻"讝 讛讬讛 讗驻砖专 诇讬讬砖讘 拽讜砖讬讬转讬谞讜 讜讗谞讬 诇讗 讝讻讬转讬 诇讛讘讬谉 讚讘专讬讜 讚讗讟讜 专' 砖拽讜专讬 诪砖拽专 讞诇讬诇讛 诇讛驻讱 讚讘专讬 讘"砖 讜讘"讛. 讜注讜讚 讚讛讗 讘注讚讬讜转 诇讗 转谞讬 诇讛讗 讚诪讙讘讬讛讬谉 诪拽讜诇讬 讘"砖 讜诪讞讜诪专讬 讘"讛 讗注"讻 讚拽讜砖讟讗 讚诪诇转讗 讻讚诪讛驻讱 专讘 谞讞诪谉 讜爪专讬讱 诇讬 注讬讜谉:


讘转讜住' 讚"讛 诪讙讘讬讛讬谉 诪注诇 讛砖诇讞谉 讜讻讜' 驻"讛 讗注"讙 讚讗讬谉 专讗讜讬谉 诇诪讗讻诇 讘讛诪讛 讜诇讗 谞讛讬专讗 讚讛讗 讗讬讻讗 讘住讬驻讗 讜砖注专 讗驻讜谞讬谉 诪驻谞讬 砖讛诐 诪讗讻诇 讘讛诪讛 注讻"诇. 讜谞诇注谞"讚 诇讬讬砖讘 砖讬讟转 专砖"讬 讚讗讚专讘讗 讚讬讜拽讗 讚讬讚讬讛 诪住讬驻讗 诪讚拽转谞讬 讘住讬驻讗 诪驻谞讬 砖讛诐 诪讗讻诇 讘讛诪讛 诪讻诇诇 讚讘专讬砖讗 诇讗 讞讝讬 诇讘讛诪讛 诪砖"讛 驻诇讬讙讬 讘"砖 讜讘"讛 讜讘住讬驻讗 诇讗 驻诇讬讙讬 讚讗诇转"讛 诇讬注专讘讬谞讛讜 讜诇讬转谞讬谞讛讜 讜诇驻专砖 诪驻谞讬 砖讛诐 诪讗讻诇 讘讛诪讛 讜诇讬驻诇讜讙 讘"讛 谞诪讬 讘转专讜讜讬讬讛讜 讗注"讻 讻讚驻专讬砖讬转 讚讘专讬砖讗 诇讗 讞讝讬 诇讘讛诪讛 讜讗驻"讛 讗"砖 诪"讚 诪讙讘讬讛讬谉 诪注诇 讛砖诇讞谉 讚讻讬讜谉 砖讗讬谉 专讜爪讛 诇讟诇讟诇 讗诇讗 诇讛注讘讬专讛 诪注诇 讛砖诇讞谉 砖专讬 讚讛讜讬 讻讙专祝 砖诇 专注讬 讜讙讚讜诇讛 诪讝讜 诪爪讬谞谉 讘驻' 讻诇 讛讻诇讬诐 讚讛谞讬 拽注专讜转 诇讗讞专 砖讗讻诇讜 诪讛诐 诪讟诇讟诇讬谉 诇讛讜 诇专讘 谞讞诪谉 诪砖讜诐 讚讛讜"诇 讻讙专祝 砖诇 专注讬 讻"砖 注爪诪讜转 讜拽诇讬驻讬谉 讚诪讗讬住讬 讟驻讬. 讗诇讗 讚诇驻"讝 拽砖讛 讗诪讗讬 拽讗诪专 专"谞 讗谞讜 讗讬谉 诇谞讜 讗诇讗 讘"砖 讻专讘讬 讬讛讜讚讗 讜讘"讛 讻专"砖 讜讗讬 讛讜讬 讟注诪讗 诪砖讜诐 讙专祝 砖诇 专注讬 讗驻讬诇讜 诇专"讬 砖专讬 诪"诪 诪爪讬谞谉 诇诪讬诪专 讚砖讗谞讬 讛讻讗 讚讻讬讜谉 讚讗驻砖专 诇诪讬讟专讞 讘讛转讬专讗 诇住诇拽 讛讟讘诇讗 讜诇谞注专讛 诪砖"讛 讗住讜专 诇讟诇讟诇诐 讘注讬谞诐 诇诪讗谉 讚诪讞诪讬专 讘诪讜拽爪讛 讚讛讬讬谞讜 专讘讬 讬讛讜讚讛 讗讘诇 讘"讛 讻专"砖 讚诪讬拽诇 讘诪讜拽爪讛 诪砖"讛 诪转讬专 诇讟诇讟诇诐 讘注讬谞诐 诪砖讗"讻 砖注专 砖诇 讗驻讜谞讬谉 诇讗 诪讗讬住 讜诪砖"讛 讛讜爪专讱 诇讜诪专 讚砖专讬 诇讟诇讟诇诐 讘注讬谞讗 诪砖讜诐 砖讛诐 诪讗讻诇 讘讛诪讛. 讜注讜讚 谞"诇 讚讗祝 讗诐 谞讗诪专 讚诇讗 讛讜讬 讻讙专祝 砖诇 专注讬 诪诪砖 诪讚讗诪专讬谞谉 砖诇讛讬 驻专拽 讻讬专讛 讙讘讬 诪讞转讛 讘讗驻专讛 讚诇讗 讚诪讬 诇讙专祝 砖诇 专注讬 讚讛讗讬 诪讗讬住 讜讛讗讬 诇讗 诪讗讬住. 讜诇驻"讝 谞讗诪专 讙"讻 讚诇讗 拽讗讬 讛讗讬 住讜讙讬讗 讚拽注专讜转 诇驻讬 讛诪住拽谞讗 讗驻"讛 讗"砖 讚讗诇讬讘讗 讚专"砖 诪讙讘讬讛讬谉 注爪诪讜转 讜拽诇讬驻讬谉 讗注"讙 讚诇讗 讞讝讬 诇诪讬讚讬 讻讬讜谉 砖注讬拽专 讛讟诇讟讜诇 讗讬谞讜 讗诇讗 诇住诇拽讜 诪注诇讬讜 讜砖诪注讬谞谉 诇专"砖 讚诇讗 诪拽爪讛 讗讬谞砖 讚注转讬讛 诪诪讗讬 讚爪专讬讱 诇讬讛 讜讛"谞 讻讬讜谉 讚诇讗 住讙讬 讘诇讗讜 讛讻讬 诇讛注讘讬专诐 诪注诇 讛砖诇讞谉 讗"讻 诪讗转诪讜诇 讛讜讬 讚注转讬讛 注讬诇讜讛. 讜讗讬谉 诇转诪讜讛 注诇 讝讜 讛住讘专讗 讗诇讬讘讗 讚专"砖 讚讛讗 讟诇讟讜诇 讙讜驻讗 诇讗 讗住专讜 讗诇讗 诪砖讜诐 讚爪讜专讱 讛讜爪讗讛 讛讬讗 砖讛讬讗 讗讬住讜专 讚讗讜专讬讬转讗 讜砖诪注讬谞谉 诇专"砖 讚讗驻讬诇讜 讘讛讜爪讗讛 讙讜驻讗 驻讜讟专 讻砖讗讬谞讛 爪讜专讱 讙讜驻讗 讗诇讗 讻讚讬 诇住诇拽讛 诪注诇讬讜 讻讚讗讬转' 驻专拽 讛诪爪谞讬注 讗讘诇 诇专' 讬讛讜讚讛 讗住讜专. 讗诇讗 讚拽讜砖讟讗 讚诪诇转讗 谞"诇 讚讚诪讬 砖驻讬专 诇讙专祝 砖诇 专注讬 讜诇讗 讚诪讬 诇诪讞转讛 讘讗驻专讛 讚砖讗谞讬 讛讻讗 砖讛讜讗 注诇 讛砖诇讞谉 诪讗讬住 讟驻讬 讜讗转讬讗 讘诪讻"砖 诪讛讛讬讗 讚拽注专讛 讻谞"诇 诇讬讬砖讘 砖讬讟转 专砖"讬 讗讞"讝 诪爪讗转讬 诇诪讜专讬 讝拽讬谞讬 讛讙讗讜谉 诪讜讛"专 讬讜砖注 讝爪"诇 讘住驻专讜 诪讙"砖 砖讻"讻 讘驻' 谞讜讟诇 讘砖讬谞讜讬 拽爪转 注"砖 讜谞转转讬 砖讘讞 讜讛讜讚讬讛 诇讗诇 讬转讘专讱 砖诪讜 砖讛谞讞谞讬 讘讚专讱 讗诪转 砖讻讜讜谞转讬 诇讚讘专讬 诪讜专讬 讝拽讬谞讬 讝爪"诇:





讬讚 讚讜讚

诪住讻转 讘讬爪讛 驻专拽 专讗砖讜谉


讞讬讚讜砖讬诐 诇诪住讻转 讝讜. 讘诪讛专状诐 讛诇讜讬 讗讞讬讜 砖诇 讟"讝. 讘住驻专 驻讜专转 讬讜住祝 讚祝 拽诇状讙 讘诪讛专状诐 讙诇讗谞讟讬 讚祝 注状讗. 讘专讜讞 讗诇讬壮 讘谞讬 砖诪讜讗诇. 注讚讗讜讬:


讘讬爪讛 砖谞讜诇讚讛 讘讬状讟. 讛诇讬讻讜转 讗诇讬 讚祝 讝':


讘砖状讗 砖讗讜专 讘讻讝讬转 讜讞诪抓 讻讜壮 注讬讬谉 转讬"讟 讜驻专状讞 讘诪讬诐 讞讬讬诐 讚祝 讘壮 注状讚. 讜专讗讬转讬 讘住讜祝 住驻专 讗讜专 讞讚砖 注诇 驻住讞讬诐 砖讛拽砖讛 讘砖诐 讞讻诐 讗讞讚 讘诪讗讬 谞状诪 讘驻诇讜讙转讗 讚讘"砖 讜讘状讛 讛讗 诇诇拽讜转 讗讬谞讜 诇讜拽讛 讚讛讜讛 诇讗讜 讛谞讬转拽 诇注砖讛 讜讗讬 诪砖讜诐 讗讬住讜专 讞爪讬 砖讬注讜专 谞诪讬 讗住讜专 讜讻驻讬 诪讛 砖讻转讘 讛专讘 讚讘专 砖诪讜讗诇 砖驻讬专 讬砖 诇诪爪讗 讚诇讜拽讛 讜讗祝 诇驻讬 讛转讜住驻讜转 讚讜拽讗 讻砖讚注转讜 诇讘注专讜 讛讗 讗讬谉 讚注转讜 诇讘注专讜 注讜讘专 讜诪诇拽讬 谞诪讬 诇拽讬 讗诐 砖讛讗 诇讗讞专 讛转专讗讛 讜讛转专讗转 住驻拽 诇讗 砖讬讬讱 讘讻讛状讙 讗讜 诇诪状讚 诇讜拽讬谉 注诇 讛转专讗转 住驻拽 讜诪状讚 讗讬谉 诇讜拽讬谉 讬住讘讜专 讚诇讗 讛讜讛 谞转拽 诇注砖讛 讜诪诇讘讚 讝讛 讬砖 讞讬诇讜拽 讘讬谉 讗讬住讜专 讘注诇诪讗 诇诇讗讜 讘讻诪讛 讙讜讜谞讬 讜讗讬谉 诪拽讜诐 诇讛讗专讬讱 讘讝讛:


诪状讟 讚讘状砖 诪讜拽爪讛 讛讜讗. 注讬讬谉 爪专讜专 讛讞讬讬诐 讚祝 诪状讝:


讚讬诇诪讗 讘"砖 诇讬转 诇讛讜 诪讜拽爪讛 讬砖 诇讚拽讚拽 讗诐 讛诪拽砖讛 讬讚注 诪转谞讬转讬谉 讚诪讙讘讬讛讬谉 诪注诇 讛砖诇讞谉 讗状讻 讛讗 讬讚注 讚讘"砖 诇讬转 诇讬讛 诪讜拽爪讛 讜诪讗讬 讚讬诇诪讗 讚拽讗诪专 讜讗讬 住讘专 讻专讘 谞讞诪谉 讚诪驻讬讱 讛诪砖谞讛 讗状讻 讗讬转 诇讬讛 诇讘"砖 诪讜拽爪讛 讜讛讬壮 诪拽讜诐 诇讜诪专 讚诇讬转 诇讬讛 诪讜拽爪讛 讘讬状讟 拽讗诪专 讜讚讜拽讗 讙讘讬 砖讘转 讚讞诪讬专讗 住状诇 诪讜拽爪讛 讻诪讜 砖诪讜讻专讞讬诐 诇讜诪专 诇驻讬 讛讗诪转 诇转讬专抓 专讘 谞讞诪谉 讻诪状砖 诪讛专"诐 诇讜讘诇讬谉 讜讬讜转专 谞专讗讛 诇讜诪专 讚讛诪拽砖谉 诇讗 讗住讬拽 讗讚注转讬讛 诪转谞讬转讬谉 讚砖讘转 讗注状讙 讚讛转讜住驻讜转 讛拽砖讜 诪诪转谞讬转讬谉 讚诇拽诪谉 讜讘注"讻 爪"诇 讚讬讚注 讜诇诪讛 诇讗 讬讚注 诪诪转谞讬转讬谉 讚砖讘转 讗驻砖专 讻讬讜谉 讚讘诪住讻转 讗讞专讬转讗 讛讬讗 诇讗 讗住讬拽 讗讚注转讬讛 讜砖讜讘 专讗讬转讬 讘砖注专 讛诪诇讱 讞状讘 讘住讜祝 讛住驻专 讘讛砖诪讟讜转 讚祝 拽状谞 注"讗 砖讻转讘 讚讛诪拽砖讛 讛讜讛 住讘专 诇讞诇拽 讘讬谉 砖讘转 诇讬状讟 讜讬状讟 拽讬诇 讟驻讬 诇讘"砖 注状砖 讜注讬讬谉 诪状砖 讘转讜住驻讜转 讚状讛 讜讚讬诇诪讗:


诪讙讘讬讛讬谉 诪注诇 讛砖诇讞谉 注爪诪讜转 讜拽诇讬驻讬谉. 专砖状讬 讜转讜住驻讜转. 讘谞讬 讞讬讬讗 拽驻状讚:


讙讘讬 砖讘转 住转诐 诇谉 转谞讗 讻专状砖. 注讬讬谉 讘状拽 拽"讘 讚状讛 住转诐 讜讗讞状讻 诪讞诇讜拽转. 注专讜讘讬谉 诇状讚 讚状讛 谞讜讟诇. 诇拽诪谉 诇状讗 讚"讛 讜谞驻讞转. 讬讘诪讜转 诪状讘 讚"讛 住转诐 讜砖诐 诪状讚 讚"讛 讜讚讬诇诪讗. 讛诇讬讻讜转 讗诇讬 讚祝 谞状讛:


诪住诇拽 讗转 讛讟讘诇讗. 注讬讬谉 砖讘转 拽讻状讙 讚状讛 讛讗讬 驻讜讙诇讗:


专砖状讬 讚状讛 讜讗转 讛谞讘讬诇讛 讻讜' 讗注状驻 砖谞转谞讘诇讛 讘砖讘转 讘爪专讜专 讛讞讬讬诐 讚祝 诪"讞 讛拽砖讛 讚诇诪讛 讻转讘 专砖"讬 讗注状驻 砖谞转谞讘诇讛 讘砖讘转 讚讛讗 诇拽诪谉 讚祝 讻状讝 诪住拽讬谞讬谉 讚讘诪住讜讻谞转 讚讜拽讗 诪讬讬专讬 讛讗 讗诐 诇讗 讻谉 讗祝 诇专"砖 讗住讜专讛. 讜谞讚讞拽 诇转专抓 讜诇注"讚 诇讗 拽砖讛 讚讜讜讚讗讬 爪状诇 讚讛讱 住讜讙讬讗 讚讛讻讬 讗诇讬讘讗 讚专讘 谞讞诪谉 讗讝诇讗 讻诪状讚 讞诇讜拽 讛讬讛 专状砖 讗祝 讘讘状讞 砖诪转讜 讜讗状讻 砖驻讬专 诪讜讻讞 诪讛讻讗 讚转谞讗 住转诐 讻专状砖 讗讘诇 诇诪"讚 讚讘诪住讜讻谞转 诪讬讬专讬 讗讬讱 诪讜讻讞 诪讛讻讗 讚住转诐 讻专状砖 讚讛讗 讻讬讜谉 讚诪住讜讻谞转 讚注转讬讛 诪讗转诪讜诇 讜讗讬 诪砖讜诐 诪讜讻谉 诇讗讚诐 诇讗 讛讜讬 诪讜讻谉 诇讻诇讘讬诐 讬状诇 讚转谞讗 住讘专 讚讛讜讗 诪讜讻谉 诇讻诇讘讬诐 讜讗状讻 诇讗 诪讜讻讞 讻诇诇 讜注讬讬谉 讘砖讬讟讛 诪拽讜讘爪转 讜诪讛 砖讻转讘 讛专讘 爪专讜专 讛讞讬讬诐 诇转专抓 讚诇注谞讬谉 砖讘转 诇讗 诪讜拽诪讬谞谉 讘诪住讜讻谞转 讜讚讜拽讗 诇注谞讬谉 讬状讟 诪讜拽诪讬谞谉 讛讻讬 讗讬谞讜 谞专讗讛 诇转专抓 讻谉 讚讘专讬 专砖状讬 讚讗状讻 诪讗讬 讛讜讻讬讞 讻讗谉 讛讙诪专讗 讚讗讬诪讗 讚诇讬讻讗 讞讬诇讜拽 讘讬谉 砖讘转 诇讬状讟 讜讛转谞讗 诇讗 住转诐 讻专状砖 讜诪讬讬专讬 讚讜拽讗 讘诪住讜讻谞转 讻诪讜 讚诪讬讬专讬 诪转谞讬转讬谉 讚诇拽诪谉 讘讛诪讛 砖诪转讛 讜诪讛 砖讛拽砖讛 注讜讚 诪诪讛 砖讻转讘 专砖"讬 讚讛讗 讚专状砖 诪转讬专 讘谞讘讬诇讛 讛讬讬谞讜 讚讜拽讗 讘诪住讜讻谞转 驻砖讜讟 讛讜讗 砖专砖状讬 讻转讘 讻谉 诇诪"讚 诪讜讚讛 专状砖 讘讘"讞 砖诪转讜 讻讚诪讜讻讞 讛转诐 讘讙诪专讗 讗讘诇 讜讜讚讗讬 诇诪状讚 讞诇讜拽 讛讬壮 专状砖 诇讗 诪讬讬专讬 讘诪住讜讻谞转 讜讻谉 爪状诇 讗诇讬讘讗 讚专讘 谞讞诪谉 讻诪状砖:


转讜住壮 讚状讛 讘讬爪讛 砖谞讜诇讚讛 讻讜壮 讜诪住讬拽 诪讗讬 诪讜转专讬诐 诇讟诇讟诇 讛讬讬谞讜 诇驻讬 诪讛 讚讛讚专 讘爪驻专讗 专讘讬 讻讚讗讬转讗 砖诐 讘讙诪专讗 注状讻 讛讗 讚讗诪专 专状讙 诪讜转专讬诐 讛讬讬谞讜 讚讜拽讗 讘讟诇讟讜诇 讜专讘讬 住转诐 讘讜讜讚讗讬 讛诇砖讜谉 讻诪讜 砖讗诪专 专讘讬 讙诪诇讬讗诇 讜讗讬 谞诪讬 讚讛讱 诪讜转专讬诐 诇讗 讛讜讛 诇讬砖谞讗 讚专状讙 诪诪砖 诪状诪 讘讜讜讚讗讬 专讘讬 住转诐 讛讚讘专讬诐 诇讗讞专 讞讝专转讜 讜砖状诪 讚砖驻讬专 砖讬讬讱 诪讜转专 讘讟诇讟讜诇. 讜讘砖讜砖谞转 讬注拽讘 谞讚讞拽 讘讝讛:


讘讗状讚 诇讻谉 转讬专抓 专状讬 讻讜壮. 注讬状诇 诇驻讬 讬"诇 专讗砖讜谉 砖讘转讜住' 讜讜讚讗讬 诇砖讜谉 转讗讻诇 诇讗 诪砖诪注 讟诇讟讜诇 讻诇诇 讗诪谞诐 谞拽讟 诇讘状砖 转讗讻诇 讚讗讬 讛讜讛 转谞讬 诪转讬专讬谉 讛讜讛 诪砖诪注 讚讜拽讗 讘讟诇讟讜诇 讜注状讝 讛拽砖讜 讚讗状讻 注讚讬讬谉 诪拽讜诐 诇讟注讜转 讘讚讘专讬 讘"讛 讚讗诪专讬 诇讗 转讗讻诇 讗讘诇 讘讟诇讟讜诇 砖专讬 讜诇讻谉 转讬专爪讜 讻讬讜谉 讚注讬拽专 讛讘讬爪讛 诇讗讻讬诇讛 讜诇讗 诇讟诇讟讜诇 诇讻谉 谞拽讟 驻诇讜讙转讬讬讛讜 诇注谞讬谉 讗讻讬诇讛 讻讬 诇讗 讬爪讚拽 诇讗砖诪讜注讬谞谉 驻诇讜讙转讬讬讛讜 诇注谞讬谉 讟诇讟讜诇 讻讬 讗讬谉 注讬拽专 讛讘讬爪讛 诇讟诇讟讜诇 讜讘讜注讜讚 讬状诇 驻讬专砖讜 讚讘讗讻讬诇讛 谞讻诇诇 讛讻诇 讗讻讬诇讛 讜讟诇讟讜诇 讜诇讻讱 讬爪讚拽 诇砖讜谉 讜讘状讛 讗讜住专讬谉 讗驻讬诇讜 讘讟诇讟讜诇 讗诇讗 讗讙讘 讚讛讜爪专讱 诇诪谞拽讟 讘讚讘专讬 讘状砖 诇砖讜谉 讗讻讬诇讛 谞拽讟 谞诪讬 诇讘状讛 诇砖讜谉 讗讻讬诇讛 讜诇驻"讝 诇讗 砖讬讬讱 诇讛拽砖讜转 讻讞 讚讘状砖 讗转讬 诇讗砖诪注讬谞谉 讚讘讗诪转 诇讗 讗砖诪讜注讬谞谉 讻讞 讚讘状砖 专拽 谞拽讟 住讘专转 讘"砖 讻诪讜 砖讛讬讗 讜讛讬讗 转讗讻诇 砖讻讜诇诇转 讛讻诇 讗讘诇 诇驻讬 讜讬状诇 专讗砖讜谉 讚讗讻讬诇讛 讗讬谞讜 讻讜诇诇 讟诇讟讜诇 专拽 谞拽讟 诇讛讜讚讬注讱 讻讞 讚讘状砖 讚讗驻讬诇讜 讗讻讬诇讛 诪讜转专 砖驻讬专 砖讬讬讱 诇讛拽砖讜转 讜讻讬 讻讞讜 讚讘"砖 讗转讬 诇讗砖诪注讬谞谉 讝讛 讻讜讜谞转 诪讛专砖"讗 讘讚讘专讬 讛转讜住驻讜转 讗诪谞诐 诪讛 讚驻砖讬讟讗 诇讬讛 诇讛转讜住驻讜转 讻讗谉 讚讘状讛 讗讜住专讬诐 讘讟诇讟讜诇 谞诪讬 讘砖讘转 讚祝 诪状讛 谞专讗讛 讚诪住驻拽讜 诇讛 诇砖讗专 讗诪讜专讗讬 讚讻讗谉 讗讬 讗住讜专 讘讟诇讟讜诇. 讜注讬讬谉 砖注专 讛诪诇讱 讞诇拽 讗壮 讚祝 讬状讟 注状讘. 讝专注 讗诪转 讘讞讚讜砖讬诐 住讬诪谉 诇"讙:


转讜住' 讚状讛 讗讜讻诇讗 讚讗驻专转 讛讜讗 讻讜' 讜讗讬 讘注讬 砖讞讟 讜讗讻诇 讻诇 诪讛 讚讘讙讜讛. 讻讜讜谞转诐 诇砖诇讜诇 驻讬专砖 讛专讝状讛 讚住讘专 讚讘注讜诪讚 诇讗讻讬诇讛 讛讬讬谞讜 讛讘讬爪讛 讗驻讬诇讜 讛转专谞讙讜诇转 注讜诪讚转 诇讙讚诇 讘讬爪讬诐 谞诪讬 砖专讬 讜讚讜拽讗 讘注讜诪讚转 诇讙讚诇 讗驻专讜讞讬诐 讗住讜专 讜驻讬专讜砖 讝讛 讚讞讜拽 讻诪讜 砖讻转讘 讛专诪讘状谉 讘诪诇讞诪讜转 诇讻讱 驻讬专砖讜 讚讗讜讻诇讗 讚讗驻专转 讛讬讬谞讜 讗讜讻诇 讛谞驻专讚 诪谉 讛讗讜讻诇 讚讘注讜诪讚转 诇讗讻讬诇讛 讛讘讬爪讛 谞拽专讗 讞诇拽 诪诪谞讜 讜诇讗 讛讜讛 谞讜诇讚 讻诇诇 讚讛讗 讗讬 讘注讬 砖讞讬讟 讜讗讻诇 讻诇 诪讛 讚讘讙讜讛 讗讘诇 讘注讜诪讚转 诇讙讚诇 讘爪讬诐 讬爪讗讛 诪转讜专转 讗讜讻诇 诇讙诪专讬 讛转专谞讙讜诇讜' 讜谞讬讛讬 讚诪讜转专转 讘讗讻讬诇讛 讛转专谞讙讜诇壮 诪状诪 讻讬讜谉 讚讬爪讗' 诪转讜专转 讗讜讻诇 讛讘讬爪壮 讛讜讛 谞讜诇讚 讜注讬讬谉 诪讛专砖状讗 讜专讜讞 讗诇讬壮 讚祝 讗壮 讜注' 讘讞讚讜砖讬 讛专砖讘"讗 诇砖讘转 讚祝 拽讻状讗 砖砖诐 讛拽砖讛 诇砖讬讟转 讘注诇 讛诪讗讜专 诪讛 砖讛拽砖讛 讘专讜讞 讗诇讬' 讜注讬讬谉 诪讛 砖讗讻转讜讘 讘住诪讜讱:


转讜住壮 讚讬诇诪讗 讘"砖 讚诪讜拽爪讛 讚讘注讬 讞讬讬诐 讻讜' 讜注讬讬谉 诪讛专砖状讗 诪砖诐 讘注诇 讛诪讗讜专 讚讛转诐 诪砖讜诐 讞讜专讘谉 讛砖讜讘讱 讛讜讗 诇驻讬 讛讗诪转 讗讬谉 讞讬诇讜拽 诇专讘 谞讞诪谉 讘讬谉 诪讜拽爪讛 讚讘注诇讬 讞讬讬诐 讚讛转诐 讜诪讜拽爪讛 讚讛讻讬 讚转专谞讙讜诇转 讜诇驻讬讻讱 讛转专谞讙讜诇转 讗住讜专 讗祝 诇讘状砖 讜诇讗 讝讻讬转讬 诇讛讘讬谉 讚讘专讬讜 讗讬讱 讗驻砖专 诇讜诪专 讚讛转专谞讙讜诇转 讗住讜专 讜讛讘讬爪讛 诪讜转专 讜讝讛 诇讗 砖诪注谞讜 讜讻状谞 诪讚讘专讬 砖讬讟讛 诪拽讜讘爪转 砖讻' 诇注讜诇诐 讚讬谉 讛讘讬爪讛 讻讚讬谉 讛转专谞讙讜诇转 讜讛讬讬谞讜 讜讜讚讗讬 讚讗讬住讜专 拽讗诪专 讜诇驻诪状砖 讛转讜住' 讬砖 诇讜诪专 讚诪讗讬 讚拽讗诪专 讚讬诇诪讗 讘"砖 诇讬转 诇讛讜 诪讜拽爪讛 讗注"讙 讚讜讜讚讗讬 讬讚注 诪转谞讬转讬谉 讚讗讬谉 诪讙讘讬讛讬谉 诪"诪 讬讚注 讙状讻 诪转谞讬壮 讚诇拽诪谉 讚诪讜拽爪讛 讚讘状讞 讗讬转 诇讬壮 讜诇驻讬讻讱 拽讗诪专 讚讬诇诪讗 诇讬转 诇讬讛 诪讜拽爪讛 讗驻讬诇讜 讻讛状讙 讘讘注诇讬 讞讬讬诐 讻诪讜 讛讻讗 讜讻讬讜谉 讚讛转专谞讙讜诇转 讗讬谞讜 诪讜拽爪讛 讗祝 讛讘讬爪讛 诪讜转专. 讜砖讜讘 专讗讬转讬 诇诪讛专"诐 诇讜讘诇讬谉 砖讛拽砖讛 讻注讬谉 拽讜砖讬讜转 专讗砖讜谉 诇爪讬讜谉 讜诪讛 砖转讬专抓 讗讬谞讜 注讜诇讛 诇拽讜砖讬讜转 讛专讘 专讗砖讜谉 诇爪讬讜谉. 讜注讬讬谉 讘住诪讜讱 诪讛 砖讻转讘转讬 讘砖诐 讛专砖讘"讗 讘砖讘转. 讜注讬讬谉 注诇 讛转讜住壮 讝专注 讗诪转 讘讞讚讜砖讬诐 住讬诪谉 诪状讙:


转讜住' 讚"讛 拽住状讚 讻讜壮 讜讗驻讬壮 专"砖 诪讜讚讛. 诪讛专砖状诇 讛讘讬谉 讘讻讜讜谞转 讛转讜住壮 讚讚讜拽讗 诇驻讬 讛拽住状讚 讻转讘讜 讛转讜住驻讜转 讚专状砖 诪讜讚讛 讗讘诇 诇驻讬 讛讗诪转 诇专讘 谞讞诪谉 专状砖 诪转讬专 讘讻诇 谞讜诇讚 讜注诇 讝讛 讛砖讬讙 注诇讬讜 诪讛专砖状讗 讚诪讚讘专讬 讛转讜住壮 讘注讬专讜讘讬谉 诪砖诪注 讚讗祝 诇驻讬 讛讗诪转 诪讜讚讛 专"砖 讘谞讜诇讚 讚讛转诐 讜诪讚讘专讬 诪讛专状诐 砖讬祝 谞专讗讛 砖诪讛专砖状诇 讜诪专砖状讗 诇讚讘专 讗讞讚 谞转讻讜讜谞讜 讜讗讬谞讜 谞专讗讛 讻谉 讻诪"砖 讗诪谞诐 讛讞讬诇讜拽 讘讬谉 诪讬讗 讘注讬讘讗 诇讘讬爪讛 讛讜讗 讻诪状砖 讛专讬讟讘状讗 讘注讬专讜讘讬谉 讚诪讬诐 诇讗 讛讬' 讘注讜诇诐 讻诇诇 讗讘诇 讘讬爪讛 讛讬壮 讘注讜诇诐 讘诪注讬 讗诪讜 讗注状驻 砖讗讬谞讜 谞专讗讛 讜诇驻讬讻讱 砖专讬 讛讱 谞讜诇讚. 讜专讗讬转讬 诇讛专砖讘状讗 讘砖讬讟转讜 诇砖讘转 讚祝 拽讻状讗 砖注诇 诪讛 砖讻转讘 专砖讬壮 砖诐 讚爪讜讗讛 砖诇 拽讟谉 诇讗 讛讜讛 谞讜诇讚 讻讬讜谉 讚讚注转讬壮 注诇讜讬讛 讚诪拽砖讬诐 注诇 专砖讬壮 讚讗状讻 诪讗讬 拽讗诪专 讛讻讗 谞讜诇讚 讛讜讗. (讜谞专讗讛 讚讻讜讜谞转讜 诇诪讛 砖讗诪专 诪讜拽爪讛 讛讜讗 讜讻诪讜 砖讻转讘 讘砖讬讟讛 诪拽讜讘爪转) 讛讗 讜讜讚讗讬 讚注转讬讛 注诇讜讬讛 讜转讬专抓 讚砖讗谞讬 讛讻讗 讻讬讜谉 讚讗讙讬讚讛 讘转专谞讙讜诇转 讻讙讜驻讗 讚诪讬讗 讜讻讬讜谉 讚讗讬讛讬 讗住讬专讬 讘讬爪讛 谞诪讬 讗住讬专讬 讜诇讗 讝讻讬转讬 诇讛讘讬谉 转讬专讜爪讗 讚讗讻转讬 拽砖讬讗 诇驻讬 诪讗讬 讚住讘专 讗驻讬诇讜 诪讗谉 讚诇讬转 诇讬讛 诪讜拽爪讛 谞讜诇讚 讗住讜专 讜讗状讻 讗讬谉 讛转专谞讙讜诇转 讗住讜专讛 讜讗驻"讛 讛讘讬爪讛 讗住讜专讛 诪砖讜诐 谞讜诇讚 讜讛讬壮 谞专讗讛 诇讜诪专 讚诇诪住拽谞讗 讻转讘 专砖讬壮 讻谉 砖诐 讘砖讘转 讚诪住讬拽 讛讻讗 讚诇讬转 讘讬讛 谞讜诇讚 讘讘讬爪讛 诪砖讜诐 讚讚注转讜 注诇讜讬讛 讜讛讜讛 讻诪讜 爪讜讗讛 砖诇 拽讟谉 讜诇驻状讝 砖驻讬专 讬砖 诇讞诇拽 讘讬谉 诪讬讗 讘注讬讘讗 诇讘讬爪讛 讻讬讜谉 讚讚注转讬讛 诇讘讬爪讛 讗讘诇 诪讬讗 讘注讬讘讗 讗讬谉 讚注转讬讛 注诇讬讛:


转讜住' 讚状讛 诪讙讘讬讛讬谉 诪注诇 讛砖诇讞谉 讻讜'. 注讬讬谉 诪讛 砖讻转讘转讬 讘诪住讻转 砖讘转 讜诇讻讗讜专讛 讬砖 诇讜诪专 诇驻讬 诪讛 讚诇讗 讗驻讬讱 讛诪砖谞讛 讛讜爪专讱 专砖讬' 诇讜诪专 讚诪讬讬专讬 讘讗讬谞讜 专讗讜讬壮 诇诪讗讻诇 讘讛诪讛 讚讗讬 住状讚 讘"砖 讚讜拽讗 诪转讬专 讘诪讗讻诇 讘讛诪讛 拽砖讛 讗讬讱 住转诐 讛转谞讗 讘住讬驻讗 砖注专 砖诇 讗驻讜谞讬谉 诪驻谞讬 砖讛讜讗 诪讗讻诇 讘讛诪讛 讜讛讜讗 讻讘状砖 讜诇讻谉 讛讜爪专讱 专砖讬壮 诇驻专砖 讚讘状砖 诪转讬专 讗驻讬壮 讗讬谞讜 诪讗讻诇 讘讛诪讛 讜讘状讛 讗讜住专 讗驻讬诇讜 讘诪讗讻诇 讘讛诪讛 讜讛讜讗 讻专壮 讬讛讜讚讛 讜住讬驻讗 讚诪转谞讬' 讻专状砖 讜诇讗 讻讘状砖 讜诇讗 讻讘状讛. 讗诪谞诐 诇驻讬 诪讛 讚讗诪专 专讘 谞讞诪谉 讗谞讜 讗讬谉 诇谞讜 讜讘状砖 讻专状讬 讜讘状讛 讻专"砖 讗祝 专砖讬壮 诪讜讚讛 讚诪讬讬专讬 讘诪讗讻诇 讘讛诪讛 讚讜拽讗 讜住讬驻讗 讻讘状讛 讜讻专"砖. 讜砖讜讘 诪爪讗转讬 拽专讜讘 诇讝讛 讘住驻专 讘谞讬 砖诪讜讗诇 注讚讗讜讬 讜注讬讬谉 诪讛专砖状讗 讜讻讜讜谞转讜 讚诪讛讱 讚砖讬注专 砖诇 讗驻讜谞讬谉 诇讗 讛讬讛 诪爪讬 诇讗转讜讬壮 讚讗讬谉 专讗讬' 讚讛转谞讗 住转诐 诇谉 讛讻讬 讻讬讜谉 讚住转诪讗 讚驻专拽 讻讬专讛 讛讜讗 讻专状讬 讗讘诇 诪讛讱 讚诪讞转讻讬谉 讛讜讛 砖驻讬专 专讗讬壮 讻讬讜谉 讚讛讜讛 讬讞讬讚 讘诪拽讜诐 专讘讬诐:


讘讗讚讬讘讜转 驻谞讬谞讬诐 - 讛住驻专讬讬讛 讛讞讜驻砖讬转 pninim.org | 诇转谞讗讬 讛专讬砖讬讜谉, 讛拽讚砖讜转 讜诪讬讚注 谞讜住祝





讝讻专 讬讛讜住祝

讘诪转谞讬' 讘讬爪讛 砖谞讜诇讚讛 讘讬讜状讟 讜讛拽砖讛 讛转讜讬讜状讟 讚诇专讘讛 讚讗讜拽讬 诪砖讜诐 讛讻谞讛 诇讗砖诪注讬谞谉 专讘讜转讗 讘讘状讛 讚讗驻讬' 讘谞讜诇讚讛 讘砖讘转 讗住讬专讬 讜转讬壮 讚讛讜状讗 讚讜拽讗 砖讘转 住注讜讚转讜 讘注讬 讛讻谞讛 讗讘诇 讬讜状讟 砖诇讗讞专 砖讘转 讻讞讜诇 砖讜讬谞讛讜 讛诇讻讱 转谞讬 讬讜状讟 诇专讘讜转讗, 讜诇讻讗讜专讛 转讬专讜爪讜 转诪讜讛 讚讛讗 讛转讜壮 讜讛专状谞 讘讚"讛 讜讛讬壮 讜讻状讻 讛转讜讬讜状讟 讘注爪诪讜 讘讚"讛 讘状讛 讚讛讗 讚讬诇驻讬谞谉 讚讗讬谉 砖讘转 诪讻讬谉 诇讬讜状讟 诪讗讬谉 讬讜状讟 诪讻讬谉 诇砖讘转 讘诪讻砖状讻 讜讗"讻 讗讚专讘讗 讘讬讜"讟 讛讜讬 专讘讜转讗 讟驻讬 砖讜讘 诪爪讗转讬 讘诪讜讛专诪状砖 砖讚讞讛 讚讗"讝 讻砖状讻 讚讗状讻 诇讗砖诪注讬谞谉 讗驻讬壮 讘砖讘转 讬注状砖 讜讘讘讗讜专 诪砖"砖. 讜诇讻讗讜专讛 讬"诇 讘驻砖讟讜转 讚讗讬 转谞讬 讘砖讘转 讛讜"讗 讚讘讬状讜讟 诪讜讚讛 讘状讛 讚转讗讻诇 讗讘诇 讛砖转讗 讗状讗 诇诪讬讟注讬 讘讘状讛 讚讘砖讘转 诪讜讚讛 讘状讛 讚转讗讻诇 讝"讗 讚讗祝 讗讬 讗讬讬专讬 讘注讜诪讚转 诇讗讻讬诇讛 讚讗讜讻诇讗 讚讗驻专转 讛讬讗 诪状诪 诇讗 诪爪讬 砖讞讬讟 讘砖讘转 讜诇讗 砖专讬 讛讘讬爪讛 诪讻讞 讗讜讻诇讗 讚讗驻专转 讗诇讗 讘讬讜状讟 讚诪爪讬 砖讞讬讟 诇讛转专谞讙讜诇转 讜讻讬讜谉 讚讗讬谉 谞驻拽讜转讗 讘讘状讛 砖驻讬专 转谞讬 专讘讜转讗 讘讘状砖 讚讛讜讬 讻讞讗 讚讛转讬专讗. 讜诪诇讘讚 砖讝讛 讚讞讜拽 讜讻诪状砖 讗"讝 专砖"讗 讘专讬砖 诪讻诇转讬谉 讚诇讗 拽讗诪专讬谞谉 专拽 诇讚讞讜讬讬 讗诇讬讘讗 讚专状谞 讘诇讗状讛 讝讛 诇讗 谞讬转谉 诇讛讗诪专 讚讛讗 诇讘"讛 讚拽讬讬状诇 讚诇状诇 诪讜拽爪讛 讘砖讘转 诇讚讬讚讛讜 砖专讬 讛讘讬爪讛 诪讻讞 讗讜讻诇讗 讚讗驻专转 砖专讬 讙状讻 讜讙诐 讚讗讻转讬 诇讗 砖诪注讬谞谉 注讬拽专 讛讚讬谉 诇讘"讛 讚讗讬谉 讬讜"讟 诪讻讬谉 诇砖讘转 讜讛讜诇状诇 讘讬爪讛 砖谞讜诇讚讛 讘砖讘转 讜讛讜讬 讬讚注讬谞谉 讘谞讜诇讚讛 讘讬讜状讟 讚讗住讬专讗. 讗讱 讬状诇 讘驻砖讟讜转 讚讗讬 转谞讬 讘谞讜诇讚讛 讘砖讘转 讛讜讬 诪讜拽诪讬谞谉 讻专状谞 讚诇讗 转讬拽砖讬 讜诇讬驻诇讙讬 讘转专谞讙讜诇转 讚讛讗 谞讗住专 砖讞讬讟讛 讜讘讬砖讜诇. 讗讘诇 讛讗 讟注讜转讗 讚讻注砖讬讜 讚转驻住讬谞谉 诇注讬拽专 讚诪讙讘讬讛讬谉 讘状砖 诇拽讜诇讗 讜讗状讻 讗讬讱 讛讜"讗 讚驻诇讬讙讬 讘诪讜拽爪讛 讜转讬拽砖讛 讘"砖 讗讚讘状讛 讜爪"诇 砖讘转 讚讞诪讬专讗 讻讜壮 讗讘诇 讗讬 转谞讬 讘砖讘转 讛讜讬 拽砖讛 讗讛讚讚讬 讜讗状讻 讘诇讗状讛 诇讗 讛讜讬 诪讜拽诪讬谞谉 驻诇讜讙转讬讛讜 讘诪讜拽爪讛 讜讛讚拽状诇 诇讬转谞讬 讘砖讘转, 诇讻谉 谞状诇 讘讗讜驻谉 讗讞专 讚讗讬 讛讜讬 转谞讬 驻诇讜讙转讬讬讛讜 讘砖讘转 讛讜讬 讗住讜专 诇讻状注 诇讘"砖 诪砖讜诐 诪讜拽爪讛 讜诇讘"讛 诪砖讜诐 讛讻谞讛 讚讘砖讘转 讗驻讬诇讜 转专谞讙讜诇转 讛注讜诪讚转 诇讗讻讬诇讛 讛讜讬 诪讜拽爪讛 诪砖讜诐 讗讬住讜专 砖讘转 讜讻讘专 讛讜讝讻专 住讘专讗 讝讜 讘专砖状诇 讜诪讜专诪状砖: 讗讱 讝讛 讗讬谞讜 诪住驻讬拽 讚诇专讘讛 讚诪讜拽爪讛 讗住讜专 讻诪讘讜讗专 讘讚讜讻转讗 讟讜讘讗 讜讗状讻 讛讜讗 转讜驻住 诪转谞讬' 讚诪讙讘讬讛讬谉 讘"砖 诇拽讜诇讗 讜讘"讛 诇讞讜诪专讗 讜诇讚讬讚讬壮 讘砖讘转 讗住讜专 诇讻状注 讜诪讜讻专讞讬诐 讗谞讜 诇转专抓 诇专讘讛 讻诪砖状诇 讚讗讬 转谞讬 讘砖讘转 讛讜状讗 讚驻诇讬讙讬 讘诪讜拽爪讛 讚诇驻讬 诪砖状诇 讚诪讙讘讬讛讬谉 讘"砖 讜讞讜诪专讗 讜讘状讛 诇拽讜诇讗 谞住转专 转讬壮 讛谞状诇 讜诇专讘讛 讗"砖 讻诪讜讘谉 讗讘诇 诇驻诪砖状讻 讛专"谞 讜讛专砖状诇 讗讛讗 讚驻专讬讱 砖讘转 讚注诇诪讗 转砖转专讬 转状诇 诪砖讜诐 诪讜拽爪讛 讚讘讛"砖 诇讗 讞讝讬讗 讚讗"诇 住讘专转 讛转讜壮 讚讛讻讗 讚讗讬 讘注讬 砖讞讬讟 讻讜' 讬注讬状砖  砖转讬专爪讜 讘转专谞讙讜诇转 讛注讜诪讚转 诇讗讻讬诇讛 讚诪砖讜诐 讗讬住讜专 砖讘转 诇讗 讬爪讗转讛 诪转讜专转 讗讜讻诇 讚讗讬住讜专讗 讛讜讗 讚专讘注 注诇讬讛 讻讗专讬 讘注诇诪讗 讛诇讻讱 诇讗 讗砖转专讬 诪砖讜诐 诪讜拽爪讛 讗诇讗 讛讬讗 讗讘诇 讘讬爪讛 砖诇讗 谞讗住专讛 诪注讜诇诐 砖专讬讗 注讻"讚 讗"讻 讛讚拽状诇 诇讬转谞讬 讘砖讘转 讜讗"诇 讚讗住讜专 诇讻状注 诇讘"砖 诪砖讜诐 诪砖讜诐 诪讜拽爪讛 讜诇讘"讛 诪砖讜诐 讛讻谞讛 讚讘砖讘转 讗驻讬壮 注讜诪讚转 诇讗讻讬诇讛 讗住讜专讛 诪砖讜诐 诪讜拽爪讛 讜讛专讬 诇专状谞 讜专砖状诇 诇讬转讗 诇诪砖诇状注 讜住讘专转讜 诪讜讻专讞 讚讗诇状讻 诪讗讬 拽讗诪专 砖讘转 讘注诇诪讗 转讬砖转专讬 讜讘讗诪转 诇诪讗讬 讚拽讬讬状诇 讻专状谞 讚讘砖讘转 诪讜拽爪讛 砖专讬 讜讗驻讬壮 诇专讘讛 讚讗住讜专 讜诇讗 讛讜讬 讗爪讟专讬讱 诇砖谞讜讬讬 讙讝讬专讛 砖讘转 讗讟讜 砖讘转 讗讞专 讬讜状讟. 讜讙状讝 讬砖 诇讚讞讜转 讗讱 讚诪"诪 注状讻 诪讜讻专讞 讻住讘专转 讛专状谞 讜专砖状诇 讚讗诇"讻 拽砖讛 诪状讟 诪讜拽讬 诪转谞讬 讚讗讬讬专讬 讘讬讜状讟 砖诇讗讞专 讛砖讘转 讜诇讻"注 讗住讜专 诪砖讜诐 诪讜拽爪讛 讜讛讻谞讛 讚讛讗 讘讛状砖 砖诇 讬讜状讟 讛讬壮 谞讗住专 讚诇讗 讛讜讛 砖讬讬讱 诇诪讬诪专 讗讬 讘注讬 砖讞讬讟 讻讜壮 诪砖讜诐 讗讬住讜专 砖讘转 讚砖诪讗 注讚讬讬谉 讛讜讗 砖讘转 讜讻讬讜谉 讚讗讬转拽爪讗讬 诇讘"讛砖 讗讬转拽爪讗讬 诇讻讜诇讬 讬讜诪讗 讗注"讻 讚诪砖讜诐 讗讬住讜专 砖讘转 诇讗 讬爪讗转讛 注讚讬讬谉 诪转讜专转 讗讜讻诇 讗讘诇 讛砖转讗 讬状诇 讻诪"砖诇 讚讗讬 讛讜讬 转谞讬 驻诇讜讙转讬讬讛讜 讘砖讘转 讛讜状讗 讚驻诇讬讙讬 诪砖讜诐 诪讜拽爪讛 讜讗"诇 讻诪状砖诇 讚讗讗"诇 讚驻诇讬讙讬 讘诪讜拽爪讛 讚讗"讻 转讬拽砖讬 讘"砖 讜讘状讛 讗讛讚讚讬 讝"讗 讚讟注诪讗 诪讗讬 诪讛驻讻讬谞谉 住转诪讗 讚诪转谞讬壮 讚诪讙讘讬讛谉 诪砖讜诐 住转诪讗 讚诪讞转讻讬谉 讜讝讛 讗"砖 讘讚讗状讗 诇讗讜拽诪讬 诪转谞讬壮 讚讛讻讗 讚讛讻讗 讻驻砖讜讟讜 讘讬讜状讟 讚注诇诪讗 讜驻诇讬讙讬 讘诪讜拽爪讛 诪砖讜诐 讜诇讬驻诇讙讬 讘转专谞讙讜诇转 讗讘诇 讗讬 讛讜讬 转谞讬 驻诇讜讙转讬讬讛讜 讙讘讬 砖讘转 讛讜状讗 讚驻诇讜讙转讬讬讛讜 讘诪讜拽爪讛 讜诇讗 讛讜讬 诪讛驻讻讬谞谉 诪转谞讬' 讚诪讙讘讬讛讬谉 讻讬讜谉 讚讗讬讻讗 诇砖谞讜讬讬 讚驻诇讬讙讬 讘诪讜拽爪讛 讗诇讗 讚注讻砖讬讜 讛讚拽状诇 诇讬转谞讬 讗讜住专讬谉 讜诪转讬专讬谉 讜讗"诇 讚讛讜状讗 讚诪转讬专讬谉 讛讬讬谞讜 讘讟诇讟讜诇 讗状讻 诇讬转谞讬 讘砖讘转 讜讗"诇 讚讗砖诪注讬谞谉 讚诇讗 讻专状谞 讝"讗 讚讛讗 讛砖转讗 拽讬讬诪讬谞谉 讚驻诇讬讙讬 专拽 讘讟诇讟讜诇 讗讘诇 讗讬 讛讜讬 住状讚 讚驻诇讬讙讬 讘诪讜拽爪讛 讜拽砖讛 讜诇讬驻诇讙讬 讘转专谞讙讜诇转 讗注"讻 讚驻诇讬讙讬 讘讛讻谞讛 讜讗"讻 诇讗 砖讬讬讱 讜诇讬驻诇讙讬 讘转专谞讙讜诇转 讗诇讗 诪讚诇状转 驻诇讜讙转讬讬讛讜 讘砖讘转 爪状诇 讚讗讬 讛讜讬 转谞讬 讘砖讘转 诇讗 讛讜讬 讬讚注讬谞谉 讚驻诇讬讙讬 讘讛讻谞讛 讗诇讗 讘诪讜拽爪讛 讗注"讻 讚驻诇讬讙讬 讘讗讻讬诇讛 讜讗"讻 砖驻讬专 讬状诇 讚讗讬 讛讜讬 转谞讬 驻诇讜讙转讬讬讛讜 讘砖讘转 诇讗 讛讜讬 讬讚注讬谞谉 讚驻诇讬讙讬 讘讛讻谞讛 讜诇讗 砖讬讬讱 诇讜诪专 讜诇讬驻诇讙讬 讘转专谞讙讜诇转 讜讗状讻 讛讚拽状诇 诇讬转谞讬 讗讜住专讬谉 讜诪转讬专讬谉. 讜注讻砖讬讜 谞讬诪讗 讚专状谞 诪转专抓 讻讱 讛拽讜砖讬讗 讚诇讬驻诇讙讬 讘转专谞讙讜诇转. 讚讛讗 注诇 转讬专讜爪讜 讚讛讻谞讛 讬拽砖讛 拽讜砖讬转 讛转讜讬状讜讟 诇讬转谞讬 驻诇讜讙转讬讬讛讜 讘砖讘转 讜讗"诇 讚讘砖讘转 讬讛讗 讗住讜专 诪砖讜诐 诪讜拽爪讛 讝状讗 讻诪砖"诇 诪专"谞 讜专状砖诇 讜讗状诇 讚讛讜"讗 讚驻诇讬讙讬 讘讟诇讟讜诇 讗状讻 转讬拽砖讬 诇讬转谞讬 驻诇讜讙转讬讬讛讜 讘转专谞讙讜诇转 讗注"讻 讚驻诇讬讙讬 讘讛讻谞讛 讜砖驻讬专 讬状诇 讚讗讬 讛讜讬 转谞讬 讗讜住专讬谉 讜诪转讬专讬谉 讛讜"讗 讚驻诇讬讙讬 讘讟诇讟讜诇 讜讗"讻 诇讬转谞讬 驻诇讜讙转讬讛讜 讘砖讘转 讗注状讻 讚诇讗 谞讞讬转 诇拽讜砖讬讗 讝讜 讚诇讬驻诇讙讬 讘转专谞讙讜诇转 讜讗"讻 砖驻讬专 讬状诇 讚讛讜"讗 讚驻诇讬讙讬 诪讜拽爪讛 讜讛讗 讚诇状转 讗讜住专讬谉 讜诪转讬专讬谉 诪砖讜诐 讚讛讜状讗 讚驻诇讬讙讬 讘讟诇讟讜诇 讜讻讬讜谉 讚讙诐 诇讚讬讚讬壮 转讬拽砖讬 谞诪讬 讜诇讬驻诇讙讬 讘转专谞讙讜诇转 讜诇讗 转讬拽砖讬 诇讬壮 讛讻讬 讜讗状讻 讗讚专讘讗 讬砖 诇讛讜讻讬讞 讚讘诪讜拽爪讛 驻诇讬讙讬 讜讗状讻 诇讗 拽砖讛 讜诇讬驻诇讙讬 讘砖讘转 讚讛讗 讘砖讘转 讗讬驻讻讗 砖诪注讬谞谉 诇讛讜 讚讘"砖 讗讬转 诇讛讜 诪讜拽爪讛 讜讘"讛 诇讬转 诇讛讜, 讗讘诇 讗讬 谞讬诪讗 讚驻诇讬讙讬 讘讛讻谞讛 转讬拽砖讬 讜诇讬驻诇讙讬 讘砖讘转 讗讱 讬状诇 讚诇砖讬讟转 专状谞 诪讜讻讞 砖驻讬专 讚驻诇讬讙讬 讘诪讜拽爪讛 讚讗讬 讘讛讻谞讛 讬拽砖讛 讻谞"诇 讗讘诇 专讘讛 讗讝讬诇 诇讟注诪讬壮 讚住"诇 讻专状讬 讜讗状讻 诪讜拽爪讛 讚讗讜专讬讬转讗 讜讛讜讬 诪讜拽爪讛 讜讛讻谞讛 砖讜讬谉 讚讘讬谉 讘诪讜拽爪讛 讜讘讬谉 讘讛讻谞讛 驻诇讬讙讬 讘砖讘转 讜讬讜状讟, 讜诪讬讛讜 讬状诇 讚讙诐 诇专讘讛 讘砖谞讗诪专 讘讛讻谞讛 驻诇讬讙讬 转讬拽砖讬 讜诇讬驻诇讙讬 讘砖讘转 讗讘诇 讗讬 驻诇讬讙讬 讘诪讜拽爪讛 讬"诇 讚讘砖讘转 讻讘专 讬讚注讬谞谉 诪诪转谞讬壮 讚诪讙讘讬讛讬谉 讜砖驻讬专 讬状诇 讚讗砖诪注讬谞谉 讚讘砖讘转 讜讬讜状讟 砖讜讬谉 讜讚诇讗 讻专状谞:


讜注驻状讝 诪讬讜砖讘 拽讜砖讬转 讗状讝 诪讜讛专状砖讗 讘讚祝 讙壮 注状讘 讚拽讗诪专 讘砖诇诪讗 诇专讘讛 诪砖讜诐 讛讻谞讛 讻讜' 讗诇讗 诇专讘 讬讜住祝 讜专壮 讬爪讞拽 讻讜壮 讚诇讗 驻专讬讱 诇专状谞 讜诇讚专讻讬谞讜 讬状诇 讚专"谞 住"诇 讛讻谞讛 讜讛讗 讚诇讗 诪讜拽讬 诪转谞讬壮 讻专讘讛 讚诪转谞讬壮 诪讜讻讞 诇讚讬讚讬壮 讚诇讗 驻诇讬讙讬 讘讛讻谞讛 讗讘诇 讘讘专讬讬转讗 讚拽转谞讬 讗讞讚 砖讘转 讜讻讜' 讗讬谉 诪讟诇讟诇讬谉 讬注讜"砖 砖驻讬专 讬"诇 讚讗住讜专 诪砖讜诐 讛讻谞讛 讗讘诇 诇专讘 讬讜住祝 讜专' 讬爪讞拽 转拽砖讛 砖驻讬专 讚讗"诇 讚住状诇 讛讻谞讛 讜讚诇讗 诪讜拽讬 诪转谞讬' 讘讛讻讬 诪砖讜诐 讚诇讗 转谞讬 讘砖讘转 讚讛讗 诇讚讬讚讛讜 诪砖讜诐 诪砖"讝 讜诪砖讜诐 驻讛"谞 讙状讻 拽砖讛 诇讬转谞讬 驻诇讜讙转讬讬讛讜 讘砖讘转 讗状讜 讛讻谞讛 诇状诇. 讗讱 讬"诇 讚拽讜砖讬转 讛转讜讬讜"转 诇讬转谞讬 讘谞讜诇讚讛 讘砖讘转 讚讬诇驻讬谞谉 讘讬讜状讟 诪讻砖状讻 讚讘注讬 讛讻谞讛 讚拽专讗 诪砖讜诐 讚诇讗 讞砖讬讘讗 讜诇驻"讝 谞住转专 诪砖"诇 讜讬砖 诇讛讗专讬讱 拽爪转 讘讝讛, 讜诪诇讘讚 诪讛 砖转讬专爪谞讜 拽讜砖讬转 讗状讝 专砖状讗 谞"诇 诇转专抓 讘讗讜驻谉 讗讞专 砖讬讚讜拽讚拽 讘讝讛 诪讛 砖住讬讬诐 讻讜诇讛讬 讻专状谞 诇讗 讗诪专讬 讚讛讗 专状谞 讻讘专 谞转驻专讱 讗诇讗 讚讘诇"讝 讛讜状讗 诇注讜诇诐 讛讻谞讛 讗讬转 诇讛讜 讜讛讗 讚诇讗 讗讜拽讬 讟注诪讗 讚诪转谞讬壮 诪砖讜诐 讛讻谞讛 讚诇讬转谞讬 讘砖讘转 讗讘诇 注讻砖讬讜 讚拽讗诪专 讻讜诇讛讬 讻专状谞 诇讗 讗诪专讬 讻讬 拽讜砖讬讬谉 讜诇讬驻诇讙讬 讘转专讜讜讬讬讛讜 诇驻"讝 注"讻 诪讜讻讞 讚讛讻谞讛 诇讬转 诇讛讜 讚讗诇转状讛 诇讜拽诪讬 诪转谞讬壮 讘讛讻讬 讜讛讗 讚诇讗 转谞讬 讘砖讘转 讚讛讜状讗 讚驻诇讬讙讬 讘诪讜拽爪讛 讚诇讗 砖讬讬讱 诇讜诪专 讜诇讬驻诇讙讬 讘转专谞讙讜诇转 讜诇拽诪谉 谞专讞讬讘 讛讚讘讜专 讘住状讚 诇转专抓 拽讜砖讬转 讗状讝 专砖状讗 讜拽讜砖讬讗 讛谞状诇 讘讟讜讘 讟注诐. 讜诪拽讜讚诐 谞讘讜讗 诇讘讗专 砖讚讛"转讜 讘讚讘讜专 讛砖谞讬 讛讜讗 转讬壮 诇讚讘讜专 讛专讗砖讜谉 讚诇住讘专转 讛转讜壮 讗讬 讛讜讬 转谞讬 讗讜住专讬谉 讜诪转讬专讬谉 讛讜状讗 讘讟诇讟讜诇 讛讚拽状诇 诇讬转谞讬 讘砖讘转 讜讗"诇 讚诇"诇 讗讬 讘注讬 砖讞讬讟 讻讜' 讝"讗 讚诇讛专状谞 讜专砖"诇 讚讗讬住讜专讗 讚专讘注 注诇讬' 讻讗专讬 讜讗"诇 讚讛讜状讗 讚驻诇讬讙讬 讘诪讜拽爪讛 讜讚诇讗 诪讛驻讻讬谞谉 诪转谞讬壮 讚诪讙讘讬讛讬谉 讚讗"讻 诇讬驻诇讙讬 讘转专谞讙讜诇转 讚讛讗 讛砖转讗 拽讬讬诪讬谞谉 讚讘讟诇讟讜诇 驻诇讬讙讬 讜注"讻 讚驻诇讬讙讬 讘讛讻谞讛 讗状讻 诇讗 砖讬讬讱 驻诇讜讙转讬讬讛讜 讘讘讬爪讛 讚诪讗转诪讜诇 讙诪专讛 诇讛 讜讗状讻 讛讜状讗 讚驻诇讬讙讬 讘讟诇讟讜诇 讜诇讬转谞讬 讘谞讜诇讚讛 讘砖讘转 讜诇讝讛 住诪讻讜 讘讚讘讜专 砖诇讗讞专讬讜 砖讗讜专 讘讻讝讬转 诇讗 砖讬讬讱 讛讻讗 诪讬诇讬 讜讗状讻 讘讗诪转 驻诇讬讙讬 讘讬谉 讘砖讘转 讜讘讬谉 讘讬讜"讟 专拽 讛转谞讗 住讬讚专 驻诇讜讙转讬讬讛讜 诇讙讘讬 讬讜"讟 讻讬讜谉 讚驻诇讬讙讬 注讜讚 讘讞讚 诪讬诇讬 讙讘讬 讬讜"讟 讜讘状讛 诇讞讜诪专讗 讜讘"砖 诇拽讜诇讗 讜诇讗 讞砖讬讘 谞诪讬 讛讗 讘讛讚讬讬讛讜 讻讬讜谉 讚讘讗诪转 驻诇讬讙讬 讙诐 讘讬讜状讟 讜讘讝讛 诪住讜诇拽 讙状讻 拽讜砖讬转 讛注讜诇诐 诪讛 讛讜住讬驻讜 讬讜转专 诪驻专砖"讬 讜讙诐 讘砖状讜转 讛专讚讘状讝 讛专讙讬砖 讘讝讛 讜注' 讘讛讙讛讜转 诪讜讛专爪讛"讞 诪砖状砖 讜诇讚讘专讬谞讜 讘讚专讱 驻诇驻讜诇 讬转讬讬砖讘 讙状讝 讜讻讚讗诪专谉. 讜注转讛 谞讘讜讗 诇讘讗专 讚讘讜专 讙壮 诪砖讜诐 讚注讚讬讬谉 拽砖讛 讗诪讗讬 驻专讬讱 讜诇讬驻诇讙讬 讘转专谞讙讜诇转 讚诇诪讗 诪讜拽爪讛 讚讘注"讞 讞诪讬专 讟驻讬 讜注讘专砖状诇 讜诪讜讛专诪"砖 讜诇驻"讝 讗"砖 诇驻诪状砖 讛转讜壮 讘讚讘讜专 讗壮 讚讗讜住专讬谉 讜诪转讬专讬谉 讛讜状讗 讘讟诇讟讜诇 讜讗状诇 讚诇讬转谞讬 讘砖讘转 讚讛讜"讗 讚驻诇讬讙讬 讘诪讜拽爪讛 讜讗"诇 讚诇讬驻诇讙讬 讘转专谞讙讜诇转 讜诇讘"讛 讗住讜专 讜诇驻状讝 讛讬讜 爪专讬讻讬谉 讚讘讜专 讘壮 砖讗讜专 讘讻讝讬转 讻讜壮 讜诇讻谉 讻转讘讜 讘讚讘讜专 讙壮 讗讜讻诇讗 讚讗驻专转 讻讜壮 讜诇驻"讝 讗讬 讛转专谞讙讜诇转 讗住讜专讛 讙诐 讛讘讬爪讛 讗住讜专讛 讜诪讚砖专讬谞谉 讛讘讬爪讛 讙诐 讛转专谞讙讜诇转 砖专讬讗 讜砖驻讬专 讬"诇 讚诇讬驻诇讙讬 讘转专谞讙讜诇转 讜诪讬讜砖讘 拽讜砖讬讗 讛谞状诇. 讜诇驻状讝 讬讜讘谉 讘讚讘讜专 讛专讘讬注讬 转状诇 讚讘讛讚讬讗 讗讬转 诇讛讜 诪讜拽爪讛 讚转谞讬讗 诇讗 讬讟讜诇 讻讜壮 讚讘诇状讝 讛讜状讗 讚诇注讬诇 讗诪转谞讬' 讚诪讙讘讬讛讬谉 讚驻诇讬讙讬 讘"砖 讜讘状讛 讘诪讜拽爪讛 诇讗 讛讜诪诇讛状拽 讛讗 转专讜讬讛讜 讗讬转 诇讛讜 诪讜拽爪讛 讚诇讗 讬讟讜诇 讗讗状讻 谞注谞注 诪讘注讜状讬 讚讛讗 诪讜拽爪讛 讚讘注状讞 讞诪讬专 讗讘诇 讛砖转讗 讚住状讚 讚诇诪讗 讘"砖 诇讬转 诇讛讜 诪讜拽爪讛 讜注"讻 讚诪讗谉 讚讗讬转 诇讬壮 诪讜拽爪讛 讘讘讬爪讛 讗讬转 诇讬壮 讙诐 讘转专谞讙讜诇转 讜讻诪讜 砖讬讘讜讗专 讘住诪讜讱 讘住"讚 讗状讻 讛砖转讗 拽砖讛 诪讛讗 讚诇讗 讬讟讜诇 讗讗状讻 谞注谞注 诪讘注讜状讬 讜转讬专爪讜 讚讻讗谉 讘讘注"讛 讚讬讜谞讬 砖讜讘讱 讚讞讬讬住 讗讬谞砖 讚诇讗 诇讬讞专讘 砖讜讘讻讜 讻诪砖状讻 讛诪驻专砖讬诐. 讜讘讝讛 讬讘讜讗专 拽讜砖讬讗 讛谞"诇. 讜讘讗讜驻谉 讗讞专 讬转讘讗专 讬讜转专 拽讜砖讬转 讗状讝 专砖"讗 讛谞状诇 讚讗讚专"谞 讗讬谉 诇讛拽砖讜转 讚讬状诇 讚讗讬转 诇讬壮 谞诪讬 讛讻谞讛 讚专讘讛 讜讛讗 讚诇讗 讗讜拽讬 讛诪转谞讬壮 讘讛讻谞讛 讚诇讬转谞讬 讘砖讘转 讜讗状诇 讚讛讜"讗 讚驻诇讬讙讬 诪砖讜诐 诪讜拽爪讛 讝状讗 讚专状谞 住状诇 讘砖讘转 讘状讛 诇拽讜诇讗 讜讻谞状诇 讜讗"诇 讟注诪讗 诪讗讬 诪驻专讻讬谞谉 诪诪转谞讬' 讚诪讙讘讬讛讬谉 诪砖讜诐 住转诐 讚诪谞讬讞讬谉 讜讝讛 讘砖讗状讗 诇讜拽诪讬 诪转谞讬' 讚讛讻讗 讘诪讜拽爪讛 诪砖讜诐 讜诇讬驻诇讙讬 讘转专谞讙讜诇转 讗讘诇 讗讬 讛讜讬 转谞讬 驻诇讜讙转讬讛讜 讙讘讬 砖讘转 讛讜"讗 讚驻诇讬讙讬 讘诪讜拽爪讛 讜诇讗 讛讜讬 诪驻专讻讬谞谉 讗诪转谞讬转壮 讚诪讙讘讬讛讬谉 讻讬讜谉 讚讗讬讻讗 转专讬 诪转谞讬壮 讚驻诇讬讙讬 讘诪讜拽爪讛 讜讗状讻 砖驻讬专 讬"诇 讚讗讬 讛讜讬 转谞讬 驻诇讜讙转讬讬讛讜 讛讜"讗 讚驻诇讬讙讬 讘诪讜拽爪讛 讝"讗 讚讗讻状拽 拽讜壮 讛转讜壮 诇讬转谞讬 讗讜住专讬谉 讜诪转讬专讬谉 讜讗状诇 讚讛讜状讗 讚驻诇讬讙讬 讗状讻 讜诇讬驻诇讙讬 讘转专谞讙讜诇转 讗"讜 诇讗 驻诇讬讙讬 讘诪讜拽爪讛 讗诇讗 讘讛讻谞讛 讜讗讬 讛讜讬 转谞讬 诪转讬专讬谉 讛讜状讗 讘讟诇讟讜诇 讜讗"诇 讜诇讬驻诇讙讬 讘转专谞讙讜诇转 讚讘讛讻谞讛 诇讗 砖讬讬讱 讝讛 讜注"讻 诪讚诇讗 转谞讬 讘砖讘转 砖诪"诪 讚诇讗 驻诇讬讙讬 讘讛讻谞讛 讗诇讗 讘诪讜拽爪讛 讜讗状转 讚讙诐 讘诪讜拽爪讛 拽砖讛 讜诇讬驻诇讙讬 讘砖讘转 讝状讗 讞讚讗 讚讘砖讘转 诇专状谞 讛讜讬 讗讬驻讻讗 讚讘状砖 讗讬转 诇讛讜 诪讜拽爪讛 讜讘"讛 诇状诇 诪讜拽爪讛 讜注讜讚 讚讻讘专 谞转讘讗专 讚讗讬 讛讜讬 转谞讬 讘砖讘转 讛讜"讗 讚驻诇讬讙讬 讘讛讻谞讛 讜诇讛讻讬 转谞讬 驻诇讜讙转讬讛讜 讘讬讜状讟 讜讗祝 讚讬"诇 讚驻诇讬讙讬 谞诪讬 讘讛讻谞讛 诪"诪 诪讜讻讞 讚驻诇讬讙讬 讘诪讜拽爪讛 讻讬讜谉 讚讘砖讘转 讗"讗 诇驻专砖 讚驻诇讬讙讬 讘诪讜拽爪讛 讗诇讗 讘讛讻谞讛 讜讘讬讜"讟 讬状诇 讚驻诇讬讙讬 讘诪讜拽爪讛 讗住"讚 诇驻讬 讛讗诪转 讚驻诇讬讙讬 讘讛讻谞讛 诇讗 讛讜讬 砖转讬拽 诇驻诇讜讙讬 讘诪诇转讬壮 讚讗讬讻讗 诇诪讬讟注讬 讜转谞讬 讬讜状讟 讚讗讬讻讗 诇驻专讜砖讬 讚驻诇讬讙讬 谞诪讬 讘诪讜拽爪讛 讗"讜 讚驻诇讬讙讬 谞诪讬 讘诪讜拽爪讛 讜讗状诇 讚诪"诪 诇讬转谞讬 讘砖讘转 讜讗"诇 讻谞状诇 讚讗状讻 讛讜"讗 讚驻诇讜讙转讬讛讜 讘诪讜拽爪讛 诪讚诇讗 转谞讬 讗讜住专讬谉 讜诪转讬专讬谉 讜诇状诇 讚讛讜"讗 讚讛讬讬谞讜 诇讟诇讟诇 诪讚诇讗 诇讬驻诇讙讬 讘转专谞讙讜诇转 讝状讗 讚讘讗诪转 诇讬转谞讬 砖讘转 讜诇讬转谞讬 讚讗住讜专 诇砖讞讜讟 讗讗状讻 讛讬壮 诇讜 注驻专 诪讜讻谉 诪讘注讜状讬 讜讻讬讜谉 讚讗讬谉 诇讜 注驻专 讗讬谞讜 讬讻讜诇 诇砖讞讜讟 讛转专谞讙讜诇转 讜诇讗 讛讜讬 讛讘讬爪讛 讗讜讻诇讗 讚讗驻壮 讜讗状讻 讬状诇 砖驻讬专 讚诪讬讬专讬 讘注讜诪讚转 诇讗讻讬诇讛 讚讗讬谞讜 讬讻讜诇 诇砖讜讞讟讛 讘砖讘转:

